Council Inthihaabu Baahvaane Dhuvas Miadhu Iulaan Kuranee - Vaguthu\nސިއްހީ ކުއްލި ނުރައްކަލުގެ ހާލަތާ ގުޅިގެން ފަސްކުރެވިފައިވާ ލޯކަލް ކައުންސިލް އިންތިހާބު ބާއްވާނެ ތާރީހު މިއަދު އިއުލާނު ކުރުމަށް ނިންމާފައިވާ ކަމަށް އިލެކްޝަންސް ކޮމިޝަން (އީސީ) އިން މިއަދު ވިދާޅުވެއްޖެއެވެ.\nއެ ކޮމިޝަނުން ވިދާޅުވި ގޮތުގައި އިންތިހާބު ބާއްވާނެ ތާރީހެއް އިއުލާން ކުރާނީ މިއަދު ދޭއް ޖަހާއިރެވެ.\nސިއްހީ ކުއްލި ނުރައްކަލުގެ ހާލަތުގައި ވެސް އިންތިހާބު ބޭއްވޭ ގޮތަށް ރައްޔިތުންގެ މަޖިލީހުން ގާނޫނަށް ގެނައި އިސްލާހުތަކާއެކު، އިންތިހާބު ބޭއްވޭނެ ތާރީހު އިއުލާން ކުރުމަށް ހަމަޖެހިފައިވަނީ އިލެކްޝަން ކޮމިޝަނުން ބާއްވާ ގައުމީ ލަފާދޭ ކޮމިޓީގެ ބައްދަލުވުމުގައެވެ.\nއިލެކްޝަން ކޮމިޝަންގެ ރައީސް އަހްމަދު ޝަރީފް "ވަގުތު" އަށް ވިދާޅުވީ ރޭ ބޭއްވުނު ކޮމިޓީ ބައްދަލުވުމުގައި އިންތިހާބު ބާއްވާނެ ތާރީހެއް ކަނޑަ ނޭޅުނީ މެމްބަރުންގެ ހިޔާލު ތަފާތުވުންތަކާ ހުރެ ކަމަށެވެ.\nނަމަވެސް އިންތިހާބު ބާއްވާނެ ދުވަސް މިއަދުގެ ބައްދަލުވުމުގައި ކަނޑައެެޅިގެން ދާނެ ކަމަށް އޭނާ ވިދާޅުވިއެވެ.\n"އެކަމާ މަޝްވަރާކުރުމަށް ރޭގެ ނުވައެއް ޖެހީއިރު ކޮމިޝަނުގައި ބައްދަލުވުމެއް ބޭއްވިން. ރޭގަ މެމްބަރުންގެ ހިޔާލުތަފާތުވުމުން ވަކި ދުވަހެއް ކަނޑަ ނޭޅުނު. އެހެންވެ މިއަދަށް އެ ބައްދަލުވުން ފަސްކޮށްލީ." ޝަރީފް ވިދާޅުވިއެވެ.\nކޮވިޑް-19 އާ ގުޅިގެެން މިދިޔަ އަހަރުގެ އޭޕްރީލް މަހުގެ ތެރޭގައި އިންތިހާބު ބޭއްވުމަށް އެންމެ ފަހުގެ ތައްޔާރީތައް ވުމަށްފަހު ވެސް ވަނީ އިންތިހާބު ނުބާއްވާ ފަސްކޮށްފައެވެ. އަދި ލޯކަލް ކައުންސިލް އިންތިހާބު ބޭއްވެންދެން މިހާރު ތިބި ކައުންސިލަރުންގެ ދައުރުވަނީ ދަންމާލާފައެވެ.\nއިންތިހާބު ބޭއްވޭނެ ގޮތަށް "ސަންސެޓް" ނުވަތަ ވަގުތީ ގާނޫނަށް ދާދި ފަހުން ރައްޔިތުން މަޖިލީހުން ވަނީ އިސްލާހުތަކެއް ގެނެސްފައެވެ. އެގޮތުން އިންތިހާބު ބޭއްވޭނީ ޑިރެކްޓާ ޖެނެރަލް އޮފް ޕަބްލިކް ހެލްތު ކަނޑައަޅަން ޖެހޭ އުސޫލުތަކާ އެއްގޮތްވާ ގޮތުގެ މަތިންކަން އެ އިސްލާހުގައި ފާހަގަކޮށްފައިވެއެވެ.\nއީސީ އިން މީގެ ކުރިން މަސައްކަތް ކުރަމުން ދިޔައީ މާޗު މަހު އިންތިހާބު ބޭއްވުމަށެވެ. ނަމަވެސް ސިއްހީ ކުއްލި ނުރައްކަލުގެ ހާލަތު ފެބްރުއަރީ ތިންވަނަ ދުވަހަށް ދަންމާލުމާ ގުޅިގެން އެ ދުވަހަށް އިންތިހާބު ނުބޭއްވޭނެ ކަމަށް އީސީ އިން ވިދާޅުވިއެވެ.\nއެގޮތުން އެންމެ ފަހުން ބޭއްވި ގައުމީ ލަފާދޭ ކޮމިޓީގައި ވަނީ އޭޕްރީލް މަހުގެ ތިންވަނަ ދުވަހާއި ދިހަވަނަ ދުވަހާ ދެމެދުގެ ތާރީހެއްގައި އިންތިހާބު ބޭއްވުމަށް މަޝްވަރާކޮށްފައެވެ.\nމީގެ އިތުރަށް އިންތިހާބު ޖޫން މަހަށް ފަސްކުރުމަށް އީސީއިން ސިޔާސީ ޕާޓީތަކުގެ ކިބައިން އެދިވަޑައިގަނެފައިވާކަން ވެސް ފާހަގަކޮށްލެވެއެވެ.\nއެ ގޮތަށް އީސީއިން އެދުނު އިރު, އިންތިހާބުގެ ވަގުތީ ގާނޫނުގައި އޮންނަ ގޮތުން މެއި މަހުގެ 10 ވަނަ ދުވަހުގެ ކުރިން އިންތިހާބު ބާއްވަން ޖެހެއެވެ. އެކަމަކު އެ ތާރީހަށް އިންތިހާބު ނުބޭއްވޭ ނަމަ 30 ދުވަހުގެ ތެރޭގައި މަޖިލީހަށް އީސީއިން އަންގަން ޖެހޭނެ ކަމަށްވެސް އެ އިސްލާހުގައިވެއެވެ.\nޖެނުއަރީ 26, 2021 10:39\nތިކަން އޮތީ އެމްޑީޕީން އިޢުލާންކޮށްފަ! ރޯދައިގެ ފަހުން ތިއެއް އޮތީ! ކަލެޔަށްއޮތީ އެމްޑީޕީ ހަރުގެއިން ބުނާ ތާރީޚް އިޢުލާންކޮށްލުން.\nޖެނުއަރީ 26, 2021 12:01\nލޯކަލް އިންތިޚާބޭ ފަޅޮލޭ ކިޔާނެކަމެއްނެތް. ކަލެއަށް ހީވަނީ އެމްޑީޕީގެ ބަސްއަހައިގެން މުޅި އުމުރަށް ތިޔަ މަގާމުގައި ހުރެވޭނެކަމަށްތޯ؟ ﷲ އިރާދަކުރެއްވިއްޔާ ތިޔަކުރާ ކަންކަން ބެލޭނެ ދުވަސްވަނީ ދާދި ގާތުގައެވެ.\nޖެނުއަރީ 26, 2021 12:08\nދެފަރާތެއްގެ ހުއްދަލިބުނީމަދޯ އިއުލާނުކުރެވޭނީ ރިމޯޓުއޮތީ ތިޔަތަނުންބޭރުގަ ބުނާދުވަހަކަށްޖެހޭނީ މަޑުކުރަން ނޫނީ އިތުރެއްނުވާނެދޯ؟\nޖެނުއަރީ 26, 2021 21:00


Kabul ah dhin hamalaathakuge zinmaa IS in nagaifi\nދުނިޔެ - އަފްޣާނިސްތާން\nކާބުލް އަށް ދިން ހަމަލާތަކުގެ ޒިންމާ އައިއެސް އިން ނަގައިފި\nކާބުލްގެ ޓިއުޝަން ސެންޓަރަކަށް ދިން ހަމަލާގައި 48 މީހަކު މަރުވެފައިވޭ\nކ. މާލެ 17 އޯގަސްޓު 2018 | ހުކުރު 02:15 2,880\nތާލިބާނުން ކާބުލް އަށް ދިން ހަމަލާއެއްގެ ތެެރެއިން - ރޮއިޓަރސް\nއަފްޣާނިސްތާނުގެ ވެރިރަށް ކާބުލްގައި ދާދިފަހުން ދިން ދެ ހަމަލާއަކީ ހަނގުރާމަވެރި ޖަމާއަތެއް ކަމަށްވާ އިސްލާމިކް ސްޓޭޓް (އައިއެސް) އިން ދިން ހަމަލާ ކަމަށް އެޖަމާއަތުން ބުނެފިއެވެ.\nބުދަ ދުވަހު އަފްޣާނިސްތާނުގެ ވެރިރަށް ކާބުލްގެ ޓިއުޝަން ސެންޓަރަކަށް ދިން ހަމަލާގައި 48 މީހަކު މަރުވެފައިވާއިރު، މަރުވެދިޔައީ ގިނައިން ކިޔަވާ ކުދިންނެވެ. އަދި ބުރާސްފަތި ދުވަހު ވަނީ އަފްޣާނިސްތާނުގެ އިންޓެލިޖެންސް ޚިދުމަތުގެ ޓްރެއިނިން ސެންޓަރަކަށްވެސް ހަމަލާދީފައެވެ.\nއައިއެސް އިން ބުނެފައި ވަނީ ބަޔާން ކުރެވުނު ދެހަމަލާ އަކީ އެ ޖަމާއަތުގެ "ކޮމާންޑޯ" އޮޕަރޭޝަނެއް ކަމަށެވެ. މިހަމަލާތަކާ ގުޅިގެން އަފްޣާނިސްތާނުގެ އޮފިޝަލުން ބުނެފައި ވަނީ ހަނގުރާމަވެރިންގެ ދެ މީހަކު މަރާލާފައިވާ ކަަމަށެވެ. ހަމަލާތަކުގެ ޒިންމާ އައިއެސް އިން ނަގާފައި ވަނީ އެ ޖަމާއަތުގެ މީޑިއާ އައުޓްލެޓް، އަމަގް މެދުވެރިކޮށެވެ. ބުރާސްފަތި ދުވަހު ދިން ހަމަލާތަކާ ބެހޭގޮތުން ހަނގުރާމަވެރިން ބުނެފައި ވަނީ 110 މީހުން މަރު ނޫނީ ޒަޚަމްވެފައިވާ ކަމަށެވެ.\nހަނގުރާމަވެރި ޖަމާއަތްތަކުން ފާއިތުވެދިޔަ ދުވަސްތަކުގައި އަފްޣާނިސްތާނުގައި ހަމަލާތައް ދިނުން އިތުރުކޮށްފައިވާއިރު، ތާލިބާނުން ވަނީ އަފްޣާނިސްތާނުގެ ޣަޒްނީ އަށް ވަރުގަދަ ހަމަލާއެއް ދާދިފަހުން ދީފައެވެ. އޮފިޝަލުން ބުނެފައި ވަނީ ޣަޒްނީ އަށް ހަނގުރާމަވެރިން ދިން ހަމަލާތަކުގައި އަފްޣާނިސްތާނުގެ 100 ސިފައިން މަރުވެފައިވާ ކަމަށެވެ.


މަޤާމް :ސަޕޯޓް ސަރވިސް އެސިސްޓަންޓް (ލޯންޗް ކެޕްޓަން)\n- ނޮން-ޕްރެކްޓިސް އެލަވަންސް (އަސާސީ މުސާރައިގެ %35): -/1،085 ރުފިޔާ\n- އިތުރު ގަޑީގެ ގޮތުގައި މަހަކު (އަސާސީ މުސާރައިގެ %60): -/1،860 ރުފިޔާ\n- އަސާސީ ތަޢުލީމް ފުރިހަމަ ކޮށްފައިވާ ފަރާތެއްކަމުގައިވުން.\n- ޓްރާންސްޕޯރޓް އޮތޯރިޓީން ދޫކުރާ ކަނޑުގައި ދުއްވާ އުޅަނދުފަހަރު ދުއްވުމުގެ ލައިސަންސް ކެޓަގަރީން އޭ.ބީ.ސީ.ޑީ ގެ ލައިސަންސް އޮތް ފަރާތެއްކަމުގައިވުން.\n- ނިޔަމި ކޯސް / ކޯސްޓަލް ނެވިގޭޝަން ކޯސް ފުރިހަމަކޮށްފައިވުން.\n- މީލާދީގޮތުން 18 އަހަރާއި 40 އަހަރާ ދެމެދުގެ މީހަކު ކަމުގައިވުން،\nއާންމުކޮށް މަސައްކަތްކުރަންޖެހޭ ތަން: ކ.ތުލުސްދޫ ޕޮލިސް ސްޓޭޝަން\nމި މަޤާމަށް އެދި ހުށަހަޅާ ފަރާތްތަކުން މޯލްޑިވްސް ޕޮލިސް ސަރވިސްއިން ދޫކުރާ ވަޒީފާއަށް އެދި ހުށަހަޅާ ފޯމު ފުރިހަމަކުރުމަށްފަހު ހުށަހަޅަންޖެހޭ ލިޔުންތަކާއެކު 2019 އޮކްޓޫބަރު 24 ވަނަ ދުވަހުގެ 16:00 ގެ ކުރިން ކ.ތުލުސްދޫ ޕޮލިސް ސްޓޭޝަންގެ ރިޝެޕްޝަނަށް ހުށަހެޅުން އެދެމެވެ. މި މަޤާމަށް އެދި ހުށަހަޅާ ފޯމުތައް ބަލައިގަންނާނީ ރަސްމީ ބަންދު ނޫން ކޮންމެ ދުވަހެއްގެ 14:00 އިން 16:00 އަށެވެ.\nވަޒީފާއަށް އެދި ހުށަހަޅާ ފޯމު، ކ.ތުލުސްދޫ ޕޮލިސް ސްޓޭޝަން އަދި މޯލްޑިވްސް ޕޮލިސް ސަރވިސްގެ ވެބްސައިޓް (www.police.gov.mv) އިން ލިބެން ހުންނާނެއެވެ.\nސުންގަޑި: 24 އޮކްޓޫބަރު 2019 1600


ފަސޭހަކަމާއެކު ހުޅުމާލެއަށް ދަތުރުކުރެވޭނެ މަގެއް ހެދުމަކީ ކުރަންޖެހޭ ކަމެއް ކަމުގައި ރައީސުލްޖުމްހޫރިއްޔާ ވިދާޅުވެއްޖެ – Maldivian Democratic Party\n23 އޮގަސްޓް 2011\nފަސޭހަކަމާއެކު ހުޅުމާލެއަށް ދަތުރުކުރެވޭނެ މަގެއް ހެދުމަކީ ކުރަންޖެހޭ ކަމެއް ކަމުގައި ރައީސުލްޖުމްހޫރިއްޔާ ވިދާޅުވެއްޖެ\nހުޅުމާލެއަށް ދަތުރުކުރެވޭނެ މަގެއް ހެދުމަކީ، ކުރަންޖެހޭ ކަމެއް ކަމަށާއި، އެއީ ދިވެހި ސަރުކާރަށް ނުހިންގޭވަރުގެ މަޝްރޫޢެއް ނޫން ކަމުގައި ރައީސުލްޖުމްހޫރިއްޔާ މުޙަންމަދު ނަޝީދު ވިދާޅުވެއްޖެއެވެ.\nވެށިފަހި މާލެ ޕްރޮގްރާމްގެ ދަށުން ހުޅުމާލެއިން ގޯތި ލިބޭ ބައެއް ފަރާތްތަކަށް ލިޔުން ޙަވާލު ކުރުމަށް ރޭ ރައީސުލްޖުމްހޫރިއްޔާގެ އޮފީހުގައި ބޭއްވެވި ރަސްމިއްޔާތުގައި ވާހަކަފުޅު ދައްކަވަމުންމ ރައީސުލްޖުމްހޫރިއްޔާ އިތުރަށް ވިދާޅުވީ، ހުޅުމާލެއިން ގޯތި ލިބޭ ފަރާތްތަކުން އެއަވަށުގައި ގެދޮރު އެޅެންވާއިރަށް، ފަސޭހަކަމާ އެކީގައި ހުޅުމާލެއަށް ދެވޭނެގޮތް ހަމަޖެހިގެންދާނެ ކަމަށާއި، އެހެން ނަމަވެސް، ފެރީގައި އެކަނި ދަތުރުކޮށްގެން މިހުރިހާ ދަތިތައް ފިލުވާލަން އުނދަގޫވާނެ ކަމުގައެވެ. އެހެންކަމުން ފަސޭހަކަމާއެކު ހުޅުމާލެއަށް ދަތުރުކުރެވޭނެ މަގެއް އުފެއްދެވުމަކީ، އަމާޒެއް ކަމަށާއި، އިރާދަކުރެއްވިއްޔާ އެކަން ހިންގޭނެ ކަމުގައި ރައީސުލްޖުމްހޫރިއްޔާ ވިދާޅުވިއެވެ.\nގެދޮރުގެ މަޝްރޫޢުތަކަށް ބައްލަވާލައްވަމުން، ގުޅީފަޅުގެ ދެވަނަ ފޭސް، މިއަންނަ މަހުގެ ތެރޭގައި ފެށޭނެ ކަމަށާއި، ދެވަނަ ފޭސް ފެށުނީމާ، ގުޅީފަޅުގައި ދެހާސް ފައްސަތޭކަ ގެ ޢިމާރާތް ކުރެވިގެންދާނެ ކަމުގައި ވެސް ރައީސް ވިދާޅުވިއެވެ. އަދި ސަރުކާރުން ވައުދުވެފައިވާ ދިހަހާސް ފްލެޓްގެ ތެރެއިން އަށްހާހަށްވުރެ ގިނަ ފްލެޓް ޢިމާރާތް ކުރުމުގެ އެގްރީމަންޓްތައް މިހާރު ކުރެވިފައިވާ ކަމުގައިވެސް ރައީސުލްޖުމްހޫރިއްޔާ ވިދާޅުވިއެވެ.\nރައީސުލްޖުމްހޫރިއްޔާގެ ވާހަކަފުޅުގައި، ގޯއްޗެއް ލިބުނަސް އަދި އެތަނުގައި ޢިމާރާތެއް ކުރެވެން އަންނާނީ، އާމްދަނީވެސް އިތުރުވެގެން ކަމާއި، ރާއްޖޭގެ ތަރައްޤީގެ ދުވެލިވެސް ބާރުވެ، އިތުރު ވަޒީފާތައްވެސް އުފެދިގެންކަން ފާހަގަކުރެއްވިއެވެ. އެހެންވީމާ، ޢާންމު ރައްޔިތުންނަށް ދިހަހާސް ފްލެޓް ދޫކުރުމަށްޓަކައި އިތުރު އަށްހާސް ފައްސަތޭކަ މީހުން ވަޒީފާގެ މައިދާނަށް ނުކުންނަން އެބަޖެހޭ ކަމުގައި ރައީސުލްޖުމްހޫރިއްޔާ ވިދާޅުވިއެވެ. އަދި ޒުވާނުންނަށް ވަޒީފާގެ ފުރްޞަތުތައް އިތުރުކޮށް، ޒުވާނުންނަށް ރާއްޖޭގެ ތަރައްޤީގެ ކަންކަމުގައި އުޅެވޭނެ ގޮތްތައް ހޯދައިދިނުމަކީ ކޮންމެހެން ކުރަންޖެހޭނެ ކަމެއް ކަމުގައިވެސް ރައީސުލްޖުމްހޫރިއްޔާ ވިދާޅުވިއެވެ.\nމިރަސްމިއްޔާތުގައި މަރްޙަބާ ދެންނެވުމުގެ ގޮތުން ވާހަކަފުޅު ދެއްކެވީ، ވެށިފަހި މާލެ ޕްރޮގްރާމްގެ ޑިރެކްޓަރ އާދަމް މަނިކެވެ.


Maafarah jessi furathama boataakeu foni unmeedhu thakeh | Mihaaru\nނ. މާފަރު އެއާޕޯޓަށް މިއަދު ޖެއްސި ޓެސްޓު ފްލައިޓުގައި ދަތުރު ކުރެއްވި ބައެއް ބޭފުޅުން ރަންވޭ މަތީގައި ފޮޓޯއަކަށް ހުއްޓިލައިގެން: މިތަން ތަރައްގީ ކުރަނީ ސިޓީ ހޮޓަލަކާއި ރިސޯޓަކާ ވެސް އެކު -- މިހާރު ފޮޓޯ / ހަސަން މުހައްމަދު\n14 އޯގަސްޓް 2018 - 20:25 39 comments\nބައި ގަޑިއިރުގެ ދަތުރަކަށްފަހު، މޯލްޑިވިއަންގެ ޑޭޝް8 މަރުކާގެ ބޯޓު، ރަންވޭއަށް ޖެއްސުމާއެކު ބޯޓު ތެރެއިން އިވެން ފެށީ އަތްތިލަބަޑީގެ އަޑެވެ. ހަމަ އެ ވަގުތު ބޯޓުގެ ސްޕީކަރު ސިސްޓަމުން ފްލައިޓު އެޓެންޑެންޓް ވަރަށް ހާއްސަ އިއުލާނެއް ފުރަތަމަ ފަހަރަށް ބުނެލި އެވެ: "ދަތުރުގެ އެންމެހާ ބައިވެރީން. މިހާރު ތި ވަޑައިގެންނެވުނީ މާފަރު އިންޓަނޭޝަނަލް އެއާޕޯޓަށް."\nމިއީ މާފަރަށް މަތިންދާބޯޓެއް ޖެއްސި ފުރަތަމަ ދުވަހެވެ. މާފަރު ރައްޔިތުންނަށް މިއީ ވަރަށް ހާއްސަ އަދި އުފާވެރި ދުވަހެކެވެ. ރަށަށް އައިސްފައި ވަނީ ބޮޑު ބަދަލެކެވެ. ރަށުގައި ކުޅި އޮތް ތަނުގައި މިހާރު އޮތީ އެއް ކިލޯމީޓަރުގެ ރަންވޭއެކެވެ.\n"ކުރިން މި ތަނުން ފެންނާނީ ދޫނި. އޮންނާނީ ފެންގަނޑެއް. އެކަމަކު މިހާރު އަޅުގަނޑުމެން މި ޖެއްސީ ބޮޑު ރަންވޭއަކަށް، ކުރިމަގުގެ ބޮޑު އިންޓަނޭޝަނަލް އެއާޕޯޓަކަށް،" މާފަރަށް އުފަން ކުރީގެ ގައުމީ ފުޓުބޯޅަ ޓީމުގެ ކެޕްޓަން އަސްއަދު އަބްދުލްޣަނީ ބުންޏެވެ.\nއާބާދީގައި 1100 މީހުން ހިމެނޭ މާފަރަށް މިއަދު ފުރަތަމަ ފަހަރަށް މަތިންދާބޯޓެއް ޖެއްސި ކަމުގައިވި ނަމަވެސް ކުރިމަގުގައި މިއީ ރާއްޖޭގެ އިގްތިސާދީ މުހިންމު ތަނބަކަށް ވެގެންދާނެ އެވެ. މިއަދު މާފަރުގައި ހަމައެކަނި ރަންވޭއެއް އޮތް ނަމަވެސް މި ރަންވޭއާއެކު ޒަމާނީ އެއާޕޯޓެއް އޮންނާނެ އެވެ. ބިޔަ ސިޓީ ހޮޓަލެއް އަޅާނެ އެވެ. އަދި އެންމެ މަތީ ފެންވަރުގެ ރިސޯޓެއްގެ ތަރައްގީ ކުރާނެ އެވެ.\n"އިންޑިއަން އޯޝަންގެ އެންމެ އަގުބޮޑު ޓުއަރިޒަމް ދުވަސްކޮޅަކުން އޮންނާނީ މި ސަރަހައްދުގައި،" މާފަރު އެއާޕޯޓުގެ ރަންވޭގައި ހުންނަވައި ޓުއަރިޒަމް މިނިސްޓަރު މޫސާ ޒަމީރު ވިދާޅުވި އެވެ. "ވަރަށް ބޮޑު އަދި ތަފާތު ޕްރޮޖެކްޓެއް ރައީސް އަބްދުﷲ ޔާމީން ފައްޓަވާފައި މިއޮތީ."\nމާފަރު އެއާޕޯޓުގެ ޓަވަރު އިމާރާތް ކުރަނީ: މިއީ އެއްފަހަރާ ހަ ޕްރައިވެޓް ޖެޓަށް ހިދުމަތް ދެވޭނެ އެއާޕޯޓެއް -- މިހާރު ފޮޓޯ / ހަސަން މުހައްމަދު\nމިނިސްޓަރު ޒަމީރު ވިދާޅުވީ މާފަރު އެއާޕޯޓުގެ މަސައްކަތް މި އަހަރުގެ ނިޔަލަށް ނިމޭނެ ކަމަށެވެ. މާފަރު އެއާޕޯޓު ތަރައްގީ ކުރުމަށް ގާތްގަނޑަކަށް 60 މިލިއަން ޑޮލަރު ހޭދަވާއިރު މި ހަރަދުގައި ހިފަނީ ޔުނައިޓެޑް އަރަބް އެމިރޭޓްސްގެ އަބޫދާބީ ފަންޑް ފޯ ޑެވެލޮޕްމަންޓުންނެވެ.\nކުރިން މި ޕްރޮޖެކްޓް ހަވާލުކޮށްފައި އޮތީ ހާމިދު އިސްމާއިލްގެ މިލޭނިއަމް ކެޕިޓަލްސްއާ އެވެ. ފަހުން ހަވާލު ކުރީ އެމްޑީއޭގެ ލީޑަރު އަހުމަދު ސިޔާމްގެ ކުންފުންޏަކަށެވެ. ނަމަވެސް އަބޫދާބީ ފަންޑުން ހިލޭ އެއާޕޯޓު އެޅޭނެ މަގު ތަނަވަސްވުމުން އެ ޕްރޮޖެކްޓު ސިޔާމު އަތުން ނެގީ އެވެ.\n"އެއާޕޯޓަކީ އެ ބޭފުޅުން ދިވެހި ރައްޔިތުންނަށް ދޭ ހަދިޔާއެއް. މި ސަރުކާރާއި އިމާރާތުގެ ސަރުކާރާ ދެމެދު އޮތް ގާތްކަން ރަމްޒުކޮށްދޭނެ ހަދިޔާއެއް،" މިދިޔަ ޑިސެމްބަރު މަހު ރައީސް ޔާމީން ވިދާޅުވެފައިވެ އެވެ.\nއޭގެ ނުވަ މަސް ފަހުން އެއާޕޯޓުގެ ރަންވޭ ނިންމައި މިއަދު ޓެސްޓް ފްލައިޓު ޖެއްސި އިރު އެއް ކިލޯމީޓަރުގެ މާފަރު އެއާޕޯޓުގެ ރަންވޭއަކީ ވެލާނާ އިންޓަނޭޝަނަލް އެއާޕޯޓުގެ ރަންވޭހާ ފުޅާ ރަންވޭއެކެވެ. ރާއްޖޭގައި މިވަގުތު އޮތީ މިހާ ފުޅާ މިނުގައި އިތުރު ތިން އެއާޕޯޓެވެ. އަދި މި އެއާޕޯޓުގައި އެއްފަހަރާ ޕްރައިވެޓު ހަ ޖެޓަށް ހިދުމަތް ދެވޭނެ އެވެ. މިއީ އެހެން ރީޖަނަލް އެއާޕޯޓެއްގައި ލިބޭ ހިދުމަތެއް ނޫނެވެ.\nމާފަރު އެއާޕޯޓުގެ ކޮންސްޓްރަކްޝަން ސައިޓު: އެއާޕޯޓުގެ މަސައްކަތް މިއަހަރުގެ ނިޔަލަށް ނިމޭނެ -- މިހާރު ފޮޓޯ / ހަސަން މުހައްމަދު\nމިނިސްޓަރު ޒަމީރުގެ ތަސައްވަރާ އެއްގޮތަށް ނ. އަތޮޅުގެ މި ސަރަހައްދަކީ އިންޑިޔާ ކަނޑުގެ އެންމެ ލަގްޒަރީ ޓުއަރިޒަމް މަންޒިލަށްވާން އަދި ދުވަސްކޮޅެއް ނަގާނެ އެވެ. އެކަމަކު މާފަރުގެ އަދި މި ސަރަހައްދުން ރައްޔިތުންގެ އުއްމީދުތައް ހުރީ އެއަށް ވުރެ ވެސް ގާތަށެވެ.\nމާފަރުގައި އެއާޕޯޓެއް އަޅަން އެންމެ ފުރަތަމަ އިއުލާން ކުރީ މީގެ 11 އަހަރު ކުރިން ރައީސް މައުމޫން އަބްދުލް ގައްޔޫމްގެ ސަރުކާރުންނެވެ. އެހެންވެ މިއަދާ ހަމައަށް ވެސް ރައްޔިތުން ތިބީ އެއާޕޯޓަކަށް ކެތްމަދުވެފަ އެވެ.\n"ވަރަށް އުފާވެރި ދުވަހެއް މިއީ އަޅުގަނޑުމެންނަށް. އުއްމީދަކީ މިއީ އަދި ފެށުމެއް ކަމަށް. މިކަމުގެ ސަބަބުން ފުރުސަތުތައް ހުޅުވި، އިގްތިސާދު ރަނގަޅުވެގެންދާނެ ކަމަށް މި ބަލަނީ،" މިއަދު ޓެސްޓު ފްލައިޓު ޖެއްސި މަންޒަރު ބަލަން ނުކުމެ ހުރި މި ރަށު މީހަކު ބުންޏެވެ.\nއިތުރު ލިޔުންތައް ލޯކަލް ޓޫރިޒަމް ނ. މާފަރު މިނިސްޓްރީ އޮފް ޓޫރިޒަމް، އާޓްސް އެންޑް ކަލްޗާ ސަރަހައްދީ އެއާޕޯޓްތައް މާފަރު އިންޓަނޭޝަނަލް އެއާޕޯޓް ކުރީގެ މިނިސްޓަރު މޫސާ ޒަމީރު


Hingumuge haradhu ithuru, PSIP dhah\nހިންގުމުގެ ހަރަދު އިތުރު، ޕީއެސްއައިޕީ ދަށް\nސަރުކާރުގެ ގިނަ އޮފީސްތަކެއް ހުންނަ ވެލާނާގެއިން ބަޔަކު ނުކުންނަނީ -- އަހުމަދު ޝުރާއު | އަވަސް\nމުސާރަތަކާއި ދައުލަތް ހިންގަން ކުރި ހަރަދު ބޮޑު ތަނުން އިތުރު ވެފައިވާ ކަމަށް މިއަހަރުގެ ފުރަތަމަ ހަ މަހުގެ ތަފާސްހިސާބުތަކުން ދައްކައިފި އެވެ.\nމަރުކަޒީ ބޭންކުން އާއްމު ކޮށްފައިވާ މިއަހަރުގެ ފުރަތަމަ ހަ މަސް ދުވަހުގެ ތަފާސް ހިސާބުތަކަށް ބަލާއިރު، ދައުލަތުގެ ޖުމްލަ ހަރަދުގެ އަދަދު ހުރީ 11.8 ބިލިއަން ރުފިޔާގަ އެވެ. އެއީ މިދިޔަ އަހަރުގެ އެ މުއްދަތާ އަޅާބަލާއިރު، ގާތްގަނޑަކަށް އެއް ބިލިއަން ރުފިޔާގެ މަދު އަދަދެކެވެ.\nދައުލަތުގެ ޖުމްލަ ހޭދަ ދަށްވެފައިވަނީ ކެޕިޓަލް ހަރަދު މަދުވެގެން ކަމަށް މޯލްޑިވްސް މަނިޓަރީ އޮތޯރިޓީ (އެމްއެމްއޭ) އިން ބުނެފައިވެ އެވެ. އެގޮތުން، ޕީއެސްއައިޕީގެ ދަށުން ތަރައްގީގެ ބޮޑެތި މަޝްރޫއުތަކަށް ކުރި ހޭދަ ވަނީ 2.3 ބިލިއަން ރުފިޔާ ދަށްވެފަ އެވެ.\nނަމަވެސް، ރިކަރަންޓް ހަރަދު ވަނީ 735.4 މިލިއަން ރުފިޔާ އިތުރުވެފަ އެވެ. އޭގެ ބޮޑު ހިއްސާއެއް ކުރާ މުސާރަތައް 334.7 މިލިއަން ރުފިޔާ އިތުރުވެފައިވާއިރު، ދައުލަތް ހިންގުމުގެ ހަރަދު ވެސް ވަނީ 120.2 މިލިއަން ރުފިޔާ އިތުރުވެފަ އެވެ. ދައުލަތް ހިންގުމުގެ ހަރަދުގެ ތެރޭގައި ސަބްސިޑީތައް ވެސް ހިމެނޭއިރު، އެ އަދަދު އިތުރުވެފައިވަނީ އާސަންދައަށް ކުރި ހޭދަ 192.9 މިލިއަން ރުފިޔާ ދަށްވެފައިވަނިކޮށްކަމަށްވެސް މަރުކަޒީ ބޭންކުން ބުންޏެވެ.\nހިންގުމުގެ ހަރަދު މަތިވެފައިވަނީ، ތެލާއި ކާޑުގެ ބާވާތްތަކުން ދެމުން އައި ސަބްސިޑީ ކަނޑާލުމަށްފަހު އަލުން ދޭން ފެށުމުންކަމަށް ވެސް ބުނެފައިވެ އެވެ.\nއެމްއެމްއޭ އިން އިތުރަށް ބުނެފައިވާ ގޮތުގައި، މިއަހަރަށް ފާސްކޮށްފައިވާ ދައުލަތުގެ ބަޖެޓުގެ ދެ ބައި ކުޅަ އެއްބައި ވެސް މިއަހަރުގެ ޖޫން މަހާ ހަމައަށް ބޭނުންކޮށްފައެއް ނުވެ އެވެ. އެގޮތުން، މިއަހަރުގެ ފުރަތަމަ ހަ މަސް ނިމުނުއިރު ހޭދަކޮށްފައި ވަނީ ދައުލަތުގެ ޖުމްލަ ބަޖެޓުގެ އެންމެ 43 ޕަސަންޓެވެ.\nދައުލަތުގެ ބަޖެޓް އެމްއެމްއޭ ފިނޭންސް މިނިސްޓްރީ + އިގްތިސޯދު\nލޯނަށް ދެއްކި އަދަދު 900 މިލިއަނުން މައްޗަށް


Beyinsaafuge kurimatheegai kuda kakoo nujahaanan: Maleeh | Mihaaru\nމަލީހް: އޭނާ ވިދާޅުވަނީ އިތުބާރު ނެތް ކަމަށް މައްސަލަ ހުށަހަޅަނީ އޭނާގެ ޒިންމާއެއް އަދާނުކުރައްވައިގެން ނޫން ކަމަށް.\n16 ނޮވެމްބަރ 2020 - 12:30\nއޭނާގެ އިތުބާރު ނެތް ކަމުގެ މައްސަލައެއް ހުށަހަޅަން ރައްޔިތުންގެ މަޖިލީހުގެ އެމްޑީޕީގެ މެމްބަރުން އުޅުއްވަނީ އަދާކުރައްވަން ޖެހިވަޑައިގަންނަވާ ޒިންމާއެއްގައި ފަރުވާކުޑަކުރައްވައިގެން ނޫން ކަމަށާއި ހައްގެއްގެ ބޭނުން ކުރެއްވުމުން އިތުބާރު ނެތިއްޖެ ނަމަ، "ބޭއިންސާފުގެ ކުރިމަތީގައި ކުޑަކަކޫ ނުޖަހާނެ" ކަމަށް ސައިންސް އެންޑް ޓެކްނޮލޮޖީ މިނިސްޓަރު މުހައްމަދު މަލީހް ޖަމާލް މިއަދު ވިދާޅުވެއްޖެ އެވެ.\nކޯލިޝަނުން އުފެދުނު މި ވެރިކަމުގައި، ޖުމްހޫރީ ޕާޓީގެ ސްލޮޓެއްގައި ވަޒީރު ކަމުގައި ހުންނެވި މަލީހް މަގާމުން ވަކިކުރުމުގެ މައްސަލަ އެމްޑީޕީގެ ޕާލަމެންޓްރީ ގްރޫޕަށް ހުށަހަޅަން މެމްބަރުންގެ ސޮއި ހޯދުމުގެ މަސައްކަތް ރައްޔިތުންގެ މަޖިލީހުގެ ގަލޮޅު ދެކުނު ދާއިރާގެ މެމްބަރު މީކާއިލް ނަސީމް ގެންދަވަނީ ކުރައްވަމުންނެވެ. މަލީހްގެ އިތުބާރު ނެތް ކަމުގެ މައްސަލައިގައި ރެއާ ހަމައަށް އެމްޑީޕީގެ 10 މެމްބަރަކު ސޮއި ކުރެއްވި އެވެ.\nމަލީހަށް އިތުބާރު ނެތުނީ އެ މައްސަލައިގައި ބުނެފައިވާ ގޮތުގައި، ސައިންސް އެންޑް ޓެކްނޮލޮޖީ މިނިސްޓްރީގެ ދަށުން ހިންގާ ކޭމުން ހަދަން ޖެހޭ ގަވާއިދުތަކެއް މަލީހުގެ ވަޒީރު ކަމަށް ދެ އަހަރުވި އިރު ވެސް ނުހެދުމުންނެވެ. އެއީ ރާއްޖޭގެ ޓެލެކޮމް ސިނާއަތް ފުރިހަމަކޮށް، ރެގިއުލޭޓްކޮށް ހިންގަން ކޮންމެހެން ބޭނުންވާ ގަވާއިދުތަކަކަށް ވެފައި އެ ގަވާއިދުތައް ނުހެދި ލަސްވާ ކޮންމެ ދުވަހަކު ދައުލަތާއި ރައްޔިތުންނަށް ގެއްލުންތަކެއްވާ ކަމަށް މައްސަލައިގައިވެ އެވެ.\nމަލީހާ ދެކޮޅަށް ހުށަހެޅި މައްސަލައާ ގުޅިގެން އޭނާ "މިހާރު" އަށް ވިދާޅުވީ އިތުބާރު ނެތް ކަމުގެ މައްސަލައާ ތުހުމަތެއް ގުޅުވަނީ ނުބައިކޮށް ގާނޫނު މާނަކޮށްގެން ކަމަށެވެ. އޭނާ އެދިވަޑައިގަތީ މައްސަލައިގެ ކުރިން ކޭމް ހިނގާ ގޮތް މެމްބަރުން އޮޅުން ފިލުއްވުމަށެވެ.\n"ގާނޫނު މާނަކުރުމުގައި އެ އޮތީ އޮޅުވާލާފައި، މިނިސްޓަރަކަށް އިންސްޓްރަކްޝަން ދެވޭ ގޮތަކަށް ނޫން، މިނިވަން ޝަހުސެއް [ކޭމް] އެއީ،" މަލީހް ވިދާޅުވި އެވެ.\nއިތުބާރު ނެތް ކަމުގެ މައްސަލައިގައި ހަވާލާދީފައިވާ ގަވާއިދަކީ، މަލީހް ވިދާޅުވި ގޮތުގައި، 2015 ގައި ފާސްކުރި ގާނޫނުގެ ދަށުން ތިން މަސް ދުވަހުގެ ތެރޭގައި ހަދަން ޖެހޭ ގަވާއިދެކެވެ. މި ސަރުކާރު ވެރިކަމަށް އައިސް ކަންކަން އިސްލާހުކުރަން ފަށައި، އެ ގަވާއިދު ހަދަން އޭނާ ކޭމް އަށް އިލްތިމާސްކުރެއްވި ކަމަށާއި އެ ލިއުންތައް ހުންނާނެ ކަމަށް މިނިސްޓަރު ވިދާޅުވި އެވެ.\nމަލީހް ވިދާޅުވީ އޭނާގެ ވުޒާރާ އަށް މި ވެރިކަމުގެ ފުރަތަމަ 100 ދުވަހަށް ކަނޑައެޅި އަމާޒުތަކަށް ހާސިލްކޮށްފައިވާއިރު، މި ސަރުކާރުގައި އެއްވެސް މިނިސްޓްރީއަކަށް އޭ ރިޕޯޓް ދޭ ނަމަ އެ މިނިސްޓްރީ އަށް ލިބޭނެ ކަމަށެވެ. އެ ވުޒާރާއާ 100 ދުވަހުގެ ތެރޭގައި ނިންމަން ހަވާލުކޮށްފައިވާ ކަންކަން ހާސިލްވެފައިވާ ކަން ރައީސް އިބްރާހިމް މުހައްމަދު ސޯލިހް ވެސް ފާހަގަކުރެއްވާފައިވާ ކަމަށް މަލީހް ވިދާޅުވި އެވެ.\nއޭނާ ވިދާޅުވި ގޮތުގައި ކޭމްގެ ގަވާއިދަކާ ގުޅުވައި އޭނާއާ ދެކޮޅަށް ނަގައިގެން އުޅޭ މައްސަލައިގައި އަސާސެއް ނެތެވެ. އެއީ އޭނާ ޒިންމާ އަދާނުކުރެއްވި ކަމަށް ދެއްކޭނެ ކަމެއް ނޫން ކަމަށް ވިދާޅުވި އެވެ.\n"އަޅުގަނޑު އެ ޕްރޮގްރާމްގައި ދެއްކީ އެއްގޮތަކަށް ވެސް ގާނޫނުއަސާސީއާ ޚިލާފު ވާހަކައެއް ނޫން. އަޅުގަނޑަކީ ރިޔާސީ ނިޒާމަށް ތާއީދުކުރާ މީހެއް. ދެ ވަނަ ކަމަކީ، ސަރުކާރު ހިނގާނެ ގޮތް ކަނޑައަޅުއްވަނީ ރައީސުލް ޖުމްހޫރިއްޔާ. މަޖިލީހަކުން ނޫން، އެއީ ވެސް ގާނޫނުއަސާސީގައި އޮންނަ ވާހަކައެއް،" މަލީހް ވިދާޅުވި އެވެ.\nކޭމްގެ ގަވާއިދާ ގުޅުވައި އިތުބާރު ނެތް ކަމުގެ މައްސަލަ ހުށަހެޅުމުގެ ބަދަލުގައި، އެ މައްސަލައިގައި ވޯޓަކަށް ދާން ޖެހޭ ސަބަބަކީ "ގާނޫނުއަސާސީގެ 27 ވަނަ މާއްދާ އިން ލިބިދޭ ހައްގެއްގެ ބޭނުން ކުރުން" ލިއުއްވަން މަލީހް އެދިވަޑައިގަތެވެ.\n"އަޅުގަނޑަކީ ބޭއިންސާފުގެ ކުރިމަތީގައި ކުޑަކަކޫ ޖަހާނެ މީހެއް ނޫން،" މަލީހް ވިދާޅުވި އެވެ.\nމަލީހް މަގާމުން ވަކިކުރުމުގެ މަސައްކަތް އެމްޑީޕީގެ ޕާލަމެންޓްރީ ގްރޫޕްގެ ބައެއް މެމްބަރުން ކުރައްވަމުން ގެންދަވާއިރު، މަލީހަށް އެންމެ ބޮޑު ފާޑުކިއުމެއް އަމާޒުވެފައިވާ އެއް މައްސަަލައަކީ އިންޓަނެޓްގެ އަގު ހެޔޮ ނުވުމެވެ. އެކަމަކު އޭނާ ވިދާޅުވެފައި ވަނީ އިންޓަނެޓުގެ އަގު ހެޔޮކުރަން އެ މިނިސްޓްރީން ކުރަން ޖެހޭ މަސައްކަތްތައް ނިންމައި ރައީސް އޮފީހަށް ފޮނުވާފައިވާ ކަމަށެވެ. ނަމަވެސް ރައީސް އޮފީހުން މި މައްސަލައިގައި ކުރިމަތިވާ ފާޑުކިޔުންތަކަށް ޖަވާބުދާރީއެއް ނުވެ އެވެ.\nމަލީހް ތަކުރާރުކޮށް ވިދާޅުވަމުން ގެންދަވަނީ އިންޓަނެޓުގެ އަގު ހެޔޮކުރެވޭނީ ރައީސް އޮފީހުން ވަކި ގޮތަކަށް ކަންކަން ނިންމައި، އެންގުމުން ކަމަށެވެ.\nއެމްޑީޕީ މިނިސްޓަރު މުހައްމަދު މަލީހް ޖަމާލް އެމްޑީޕީ ޕާލަމެންޓްރީ ގްރޫޕް މެމްބަރު މީކާއިލް އަހުމަދު ނަސީމް (ގަލޮޅު ދެކުނު) ރައްޔިތުންގެ މަޖިލިސް އިތުބާރުނެތްކަމުގެ ވޯޓް ޓެލެކޮމިއުނިކޭޝަން އޮތޯރިޓީ\n65 ކޮމެންޓް, 122 ރިއެކްޝަންސް\nކޮބާ ބޭއިންސާފަކީ؟ކަލޯއަށް2އަހަރު ތެރޭ ބުނި އެއްވެސް ކަމެއްކުރެވިއްޖެތަ؟ގޭގެ ޓެރަސްމަތީ ލޭޑީސް ފިންގާ އާއި ދިގު ބަށި ހެއްދުން ފިޔަވައި އެއްވެސްކަމެއްނުކުރެވޭ.ތާހިރު ގޮތަކީ އަމިއްލަޔަށް އިސްތިއުފާ ދިނުން.\nއަންނިވެރިކަމައް އައިސްފުރަތަމަވެސް ނުއަގުގާ ވިއްކާލީ ދިރާގު ދެންފެންކުންފުނިދެންމިއަދު ނެޓުއަގުހެޔޮކޮއްދިނުމުގެ ކޮންބާރެއްސަރުކާރައްއޮންނާނީ ދެންޖެހޭނީ ގާނުނުިސްލާޙުކުރަން ޤައުމެއްގެ ހުންގާނު ނާގާބިލްމީހެއްގެ އަތްމައްޗައް ދޫކޮއްލާފިނަމަ މިކަހަލަ ކިތަންމެކަމަކާ ރައްޔިތުން ކުރިމަތިލާންޖެހޭނެ!!\nޖަމީލު ބުނާގޮތަށް ބަސްބުނުމުގެ އާދަ ދޫކޮށްލާ ކޮއްކޯ ):\nމަލީހަކީ އިންޓަނެޓް ހުއްޓުވަން އުޅުނު ބޭފުޅެއް. 2012ގައި އޭނާ އުޅުނީ އެކަން ކުރެވޭތޯ. މިފަދަ ނާތަހުޒީބީ ބޭފުޅަކު ޓެކްނޮލޮޖީ މިނިސްޓަރަކަށް ބަހައްޓަން ހެޔޮނުވާނެ.\nސާބަސް. އެމްޑީޕީ ކުރިމަތީގައި އެއްވެސް މީހަކު ނުޖެހޭނެ ސައިޒްވާކަށް.\nކުފޫ ހަމަވާވަރު މީހަކާއި މަގާމު ހަވާލުކުރަން ޖެހޭ\nސަރުކާރަށް ދެ އަހަރު ނުވާއިރު މިނިސްޓަރުން އަބަދުވެސް މި ތިބެންޖެހެނީ އިތުބާރު ނެތްކަމުގެ ވޯޓުގެ ދިފާއަށް ކުޅެން. ނަޝީދު އަޑީގައި ހުރެގެން މި ސަރުކާރަށް ކުރަމުންދާ ޕުރެޝަރުގެ ބޭނުމަކީ ކޯލިޝަން ސަރުކާރެއް ނުހިއްގޭނެކަމަށް ދެއްކުމެވެ. ބޭނުމަކީ ބަރުލަމާނީ ނިޒާމަކަށް ރައްޔިތުންގެ ހިތްޖެއްސޭތޯ ބެލުމެވެ. އިންޓަރނެޓް އަގުހެޔޮ ނުވެގެން އުޅެނީ ސަރުކާރުގެ ސިޔާސަތު އެގޮތަށް އޮތީމައެެވެ. މަލީހު ކަމެއް ނުކޮށްގެނެއްނޫނެވެ.\nމީ މަލީހުގެ ކޮމެންޓެއްތަ؟\nމަލީހު މެން ހޭވި ހަޑީތައް ދިވެހިންނާ ކުރިމަތި މިވަނީ. އޭރުވެސް އެތައް ބަޔަކު ބުނި އެމްޑީޕީ އަކީ ފީކަޅާ ބައެކޭ.\nމަލީހު ކިތައްމެ ކަމެއް ކުރަން ނިމްމިޔަސް ސަރުކާރުން އާބަސް ނުބުނަންޏާ ކަމެއް ނުވާނެދޯ.\nމާއްދާ 27ގެ ދިފާއުގައި އަނެއްކާވެސް ނިކުންނަން ޖެހިފަ


މާޒީ (އަށާރަވަނަބައި) – Esfiya – Dhivehi Vaahaka Site\n- by InaaSh - 16- May 24, 2019\n”ހޭ….ނައިލް…..ހާދަ ދުވަހެއް ފަހުންނޭ ދޯ މިދިމާވީ…..ކިހިނެއްތަ؟….”\nއާރަވް އައިސް މަޑުކޮށްލީ ނައިލްގެ ކުރިމަތީގައެވެ. ނައިލްއަށް ހުރެވުނީ އަދިވެސް ފެންނަމުން މިދާ މަންޒަރު ގަބޫލު ނުކުރެވިފައެވެ.\n”މާ ހައިރާންވެފަ ތި ބަލަނީ އޯ…..މީ ހުވަފެނެއް ނޫން އިނގޭ…..އަމް ހިއަރ ފޯ ރިއަލް……”\nއާރަވް ނައިލްގެ ލޯކުރިމަތިން ދެފަހަރަކު އަތް ހިންގާލަމުން ބުނެލީ ނުލަފާހިނިތުންވެލުމަކާއި އެކީގައެވެ.\n”ސޯ ލެޓް މީ ގެސް……ނައިލް ނިއު ރިލޭޝަންއެއް ފެށީ ދޯ……ކޮންނަމެއް ކިޔާ ކުއްޖެއްތަ އެއީ؟….އޯހް ޔެސް…..ޝާޔަން ދޯ…..ޑޯންޓް ބީ ޓޫ ސަޕްރައިޒްޑް…..އަހަރެން ދުރުގަ ހުއްޓަސް އަހަރެންގެ އެންމެ ގާތް އެކުވެރިޔާގެ ހުރިހާ ކަމެއް ވަރަށް ގާތުން ބަލަމޭ…..”\nއާރަވްގެ ވާހަކަ ތަކުން ނައިލް އިތުރަށް ހާސްވުންނޫންކަމެއް ނުވިއެވެ.\n”ނައިލް އެކަމް ޝާޔަންއަށް ތާރާއަށް ހެދިފަދަ ގޮތެއް ނަހަދައްޗޭ……އަނެއްކާ ޝާޔަން ފަކީރަކީ ލޮލަށްވެސް ފެންނަ ކުއްޖެއްނޫން ވީއްޔަ……ހެހެހެ…..”\nއާރަވްގެ ވާހަކަ ދެއްކީ މަލާމަތްކުރާ ފާޑަށެވެ. އާރަވް ޝާޔަންގެ ވާހަކަ ފެށުމުން ނައިލްއަށް އިތުރަށް އަނގައިން ނުބުނެ ނުހުރެވުނެވެ.\n”އާރަވް ކިހިނެއް ވެގެންތަ ތިއުޅެނީ؟….ޝާޔަންއާ ދުރުގަ ހުންނާތި؟….ނޫނީ އަހަންނަށް ވުރެ ނުބާ މީހެއްނުހުންނާނެ…..އާރަވް ކުރާކަމެއް އަހަންނަށް ކުރޭ…..ޝާޔަން މިކަމުގެ ތެރެއަށް ވެއްދުމުގެ ބޭނުމެއް ނެތެއްނު…..”\n”ހެހެ…..ނައިލް ހަމަ ޖެހިބަލަ…..އެން ޝާޔަން ދޯ…..ޝާޔަން ނޫން ދެން ކާކުތަ މި ދޭތެރެއަށް ވައްދަންވީ……ޝީއިޒް ދަ ވަން ހޫ އިޒް ގޮއިންޓޫ ޕޭ……”\nނައިލްގެ ދެއަތް މުށްކެވިގެން ދިޔައީ އައި ރުޅިންނެވެ. ނަމަވެސް ނައިލް ފުންނޭވައެއް ލަމުން ހަމަ ޖެހިލީ ރުޅިއައިސްގެން ވާނެ ފައިދާއެއް ނެތްކަން އިނގޭތީއެވެ.\n”އާރަވް ކިހިނެއް ވެގެންތަ ތިއުޅެނީ……އިޓްސް ބީން މޯދެން އަ ޔާރ……ތާރާއަށް ދިމާވި ކަންތައް އެއީ އެކްސިޑެންޓެއް…..އެހެންނޫނަސް ތާރާއެއީ އާރަވް ތި ހީކުރާހާ ރަގަނޅު ކުއްޖެއް ނޫން……އެ ހުރިހާ ކަމެއް ތާރާ ކުރީ ރާވައިގެން…..އަހަންނާ ރާވްއާ ދެމީހުންގެ ދޭތެރެ ޖައްސަންވެގެން…..ތާރާ ވޯޒް ދަވަން ހޫ ވޯޒް ކްރޭޒީ އެބައުޓް މީ…..އަހަންނަށް އޭރުގަވެސް ތާރާއެއީ އެއްގޮތަކަށްވެސް ކަމުދާ ކުއްޖެއްނޫން…..އަހަރެން ތާރާ ގާތުގަ ރަށްޓެހިވަން ނުވެސް އަހަން…..އިޓް ވޯޒް އޯލްހަރ ޑުއިން…..އެހެން ނޫނަށް ތާރާ ވޯޒް މެންޓަލީ އިލް……”\nނައިލްވެސް މިއަދު ހުރީ އާރަވްއަށް ދޫކުރާފަދަ ހިޔާލެއްގައެއް ނޫނެވެ.\nއާރަވްއައި ރުޅީގައި ގޮސް ހިފީ ނައިލް ލައިގެންހުރި ޓީޝާޓްގެ ކަރުގައެވެ.\n”ނައިލް ހީކުރީ އަހަރެން މީ މޮޔައެއް ކަމަށްތަ؟….އަހަރެން ނައިލް ކިޔާއެކަށްޗެއް ވެސް ގަބޫލު ކުރާކަށް ބޭނުމެއްނޫން…..ނުވެސް ކުރާނަން…..އައި ހޭވް އޯލްރެޑީ މޭޑްއަޕް މައި މައިންޑް….ތާރާ މަރުވީ ހަމަ ނައިލްއާ ހެދި….ނައިލްތީ އެންމެ ގާތް އެކުވެރިޔާގެ އިހްސާސްތަކަށް ވެސް ގަދަރު ނުކުރި މީހެއް……ތާރާގެ މަރުގެ ބަދަލު އަހަރެން ނައިލްގެ ކިބައިން ހިފާނަން…..އަހަރެން މިވީހާ ހުރިހާދުވަހު މިވިސްނީ ނައިލްގެ ކިބައިން ބަދަލު ހިފާނެ ގޮތަކާ މެދުގަ….ހެހެ…..ނައު ޔޫ ހޭވް އަ ގާރލްފްރެންޑް…..ސޯ އައި ހޭވް ގޮޓް މެނީ އައިޑިއާރސް……”\nއާރަވް ނުލަފާ ގޮތަކަށް ހީލަމުން ނައިލްގެ ޓީޝާޓުން ދޫކޮށްލިއެވެ. ނައިލް ހުރީ އާރަވްގެ ވިސްނުން ހުރިގޮތް އިނގި މާޔޫސް ވެފައެވެ. ނަމަވެސް ނައިލް ބޭނުންވީ އާރަވްއަށް ވިސްނައިދޭށެވެ. ނަމަވެސް މިވަގުތު އިތުރަށް ބުނާނެ އެއްޗެއް ނައިލްއަކަށް ނުވިސްނުނެވެ.\n”ސީ ޔޫ އެރަންޑް ނައިލް…..”\nނައިލްއަށް އިތުރަށް އެއްޗެއް ބުނާނެ ފުރުސަތެއް ނުދީ އާރަވް ފަސްއެބުރި ދާން ހިނގާގަތެވެ. އާރަވް ގޮސްއެތާގައި އޮތް ރަތް ކުލައިގެ ކާރަށް އަރަމުން ދުއްވާލީ ނައިލްއަށް އަތުން ހަނައަޅައިލައިފައެވެ. ނައިލް ބައްޕައަށް ގުޅާ އާރަވް އެރަށުގައި އުޅޭ ވާހަކަ ވަގުތުން ބުނެލިއެވެ. އަނިލް އެދުނީ އެވަރަށް އެކަމާ ނުވިސްނާށެވެ. ނަމަވެސް އަދިވެސް ނައިލްއަށް ވިސްނެމުން ދިޔައީ އާރަވް ދެއްކި ވާހަކަތަކާއި މެދުގައެވެ.\nނައިލް ސިހިފައި ބަލާލިއިރުގައި ރަޝާ ހެވިފައި ހުއްޓެވެ. ރަޝާގެ ސީދާ ފަހަތުގައި ޝާޔަން ހުރިތަން ފެނި ނައިލް ކުޑަކޮށް ހިތްހަމަ ޖެހުނެވެ. އާރަވްގެ ފަރާތުން ޝާޔަންއަށް އެއްވެސް އަނިޔާއެއް ލިބޭކަށް ނައިލްއެއް ނޭދެއެވެ. ނައިލްގެ ސަބަބުން ޝާޔަންއަށް ކަމެއް ވެއްޖެނަމަ އެއި ނައިލްއަށް ކެއްކުރެވޭނެ ވަރުގެ ކަމެއްނޫނެވެ.\n”ހިއާރ އިޒް ޔުއަރ ޖީއެފް……އަހަންނަށް އިނގެޔޭ މިހާރު ޅިޔަންބެ ތިހިރީ ދޮންތަ ނުފެންނަތާ ގިނަ އިރުވެގެން އެކަމާ ދެރަވެފަ ކަން……ޑޯންޓް ވޮރީ ދޮންތަ ގެނާސްފަ މިހިރީ…..އަހަރެން ކުރަންއައި ކަންތައް އެވިއެއްނު…..އެހެންވިމަ ދަނީއޭ ދެން….ސީޔޫ ލޭޓާރ……”\nރަޝާއަށް ޝުކުރު އަދާކުރަމުން ނައިލް ޝާޔަންގެ އަތުގައި ހިފައިގެން ހިނގާގަތީ ޖޯލިތަކާއި ދިމާއަށެވެ. ނައިލް ގޮސް ޝާޔަން އެތަނުން ޖޯއްޔެއްގައި ބެއިންދީ ނިކަން ލޯބިންނެވެ.\n”ހެހެ ނައިލް މިހާއަވަހަށް މަންމަ މެން ގާތުގަ މިވާހަކަ އެހީތަ؟….މިއަދު މަންމަމެން ދެއްކި ނައިލްގެ ވާހަކަ…..ބުނި އަހަރެން ހޮވާ ކޮންމެ ކުއްޖަކާވެސް މަންމަމެން ގަބުލޭ….ހާއްސަކޮށް ނައިލް ވީމަ މަންމަމެން ތިބީ ވަރަށް ހިތްހަމަ ޖެހިފަ….އެހެންނުވާނީ ނައިލްތީ ބައްޕަގެ ބެސްޓީގެ ދޮށީ ދަރިފުޅު ވީއްޔަ…….”\nޝާޔަން އިނީ ވަރަށް ހިތްހަމަޖެހި އުފާވެފައިކަން ވާހަކަ ދެއްކުމުގެ ރާގުންނާއި މޫނުމަތީގައި ވީ ހިނިތުންވުމުން ބަލާލި ކޮންމެ މީހަކަށް ވެސް އިނގިގެންދާނެ ކަން ޔަގީނެވެ. ނައިލްވެސް ޝާޔަންއަށް ބަލާލީ ހިނިތުންވެލައިގެން އިނދެއެވެ.\n”އަހަރެންހާ ހެންޑްސަމް ކިޔުޓް ޑޭޝިން މީހަކާ ގަބުލު ނުވާނީ މޮޔައެއްނު……”\n”ހެހެހެ…..ތީ ދޯ ވެގެން އުޅޭ ގޮތަކީ އެހެންވީމަ……”\nޝާޔަންއަށް ހީނގަނެވުނީ ނައިލްގެ ވާހަކަ އަޑުއަހައިފައެވެ.\n”ހީލީމަ އަދި ހާދަ ލޯތްބޭ……..ސޯ ބިއުޓިފުލް……”\nނައިލްބުނެލި ޖުމްލައިން ޝާޔަންއަށް ލަދުން އިސްޖަހައިލެވުނެވެ. ދެން ކުޑަ އިރުކޮޅެއް ހޭދަވެގެން ދިޔައި އެކަކުވެސް އެއްވެސް އެއްޗެކޭ ނުބުނެއެވެ.\n”ކީއްވެ ކުއްލިއަކަށް އެއްޗެކޭ ނުބުނެ އަނގަމަޑުން ލައިގެން ތީނީ……ބުނާނެ އެއްޗެހި ހުސްވީތަ؟….”\nނައިލްއެއްވެސް އެއްޗެކޭ ނުބުނެ އިންނަން ފެށުމުން ޝާޔަންބުނެލިއެވެ. ނައިލް ވިސްނަމުން ދިޔައީ އާރަވްއާއި މެދުގައެވެ. ނައިލް ބޭނުންވީ އެހެންމީހެއްގެ ފަރާތުން ތާރާގެ ވާހަކަ އަޑުއިވުމުގެ ކުރިން ޝާޔަންއަށް ނައިލް އަމިއްލައަށް ހުރިހާ ވާހަކައެއް ކިޔާދޭށެވެ. އެހެންކަމުން ނައިލް އާރަވްއާއި ދިމާވި ހިސާބުން ފެށިގެން ހުރިހާ ވާހަކައެއް ކިޔާދޭންފެށިއެވެ. ތާރާއާއި ދިމާވި ހިސަބުން ފެށިގެން ތާރާމަރުވުމަށްފަހު ދިމާވި ހުރިހާ ކަމެއްވެސް ނައިލް ޝާޔަންއަށް ކިޔާދިނެވެ. ހުރިހާ ވާހަކައެއް އަޑުއަހަން އިން ޝާޔަން އެއްވެސް އެއްޗެކޭ ނުބުނެ ނައިލް ދެއްކި ހުރިހާ ވާހަކައެއް އަޑުއަހަމުން ގެންދިޔައެވެ. ނައިލް ހުރިހާ ވާހަކައެއް ކިޔާދީ ނިންމާލަމުން ޝާޔަންއަށް ބަލާލިއެވެ. ޝާޔަންހަމަ އެއިންގޮތަށް އެއްވެސް އެއްޗެކޭ ނުބުނެ އިނެވެ.\n”އަހަންނަކަށް ނޭންގެ މިވާހަކަތައް އަޑުއަހާފަ ޝާޔަން އަހަންނާ ދޭތެރޭގަ ދެކޭނީ ކޮންގޮތަކަށް ކަމެއްވެސް……އެކަމް ޝާޔަންއަށް އެއްވެސް ކަމެއް ސިއްރުކުރަން ބޭނުންނުވީމަ މިކިޔާދިނީ….އެހެންނޫނަސް އަހަރެން ބޭނުމެއްނޫން އާރަވްގެ ފަރާތުން މިވާހަކަ އެހެން ގޮތަކަށް އިވިގެން ޝާޔަން އަހަރެންދެކެ ފޫހިވެ ރުޅިއަންނަންތަން ދެކޭކަށް…..”\nނައިލް އިސްޖަހާލީ ޝާޔަންގެ ފަރާތުން އެއްވެސް ޖަވާބެއް ނައީމައެވެ. ކުޑައިރުކޮޅެއް ވީފަހުން ނައިލް ސިހިފައި ޝާޔަންއަށް ބަލާލީ ޝާޔަން ނައިލްގެ އަތުގައި ހިފައިލުމުންނެވެ. އޭރު ޝާޔަން ނައިލްއާއި ދިމާއަށް އެބުރިގެން އިނެވެ. ނަމަވެސް ޝާޔަން ކިތަންމެ ބޭނުންވިއަސް ސީދާ ނައިލްގެ މޫނަށް ނަޒަރު ހުއްޓާލުންވީ ނާކާމިޔާބުކަމަކަށެވެ.\n”އަހަރެން ވަރަށް އުފާވެއްޖެ ނައިލް އަހަންނަށް ހުރިހާ ވާހަކައެއް ކިޔާދިނީތީވެ…..ތާރާއަށް ތިދިމާވި ކަންތަކީ އެކްސިޑެންޓެއް…..އެއީ ނައިލްގެ ސަބަބުން ވީ ކަމެއް ނޫނެއްނު…..ދެން ކީއްވެ އަހަރެން ނައިލްދެކެ ފޫހިވާންވީ……އަދި އިރާދަކުރެއްވިއްޔާ އާރަވްއަށްވެސް ވިސްނޭނެ…..”\nނައިލްއަށް ހިނިތުންވެލެވުނީ ޝާޔަންގެ ވާހަކަ އަޑުއިވިފައެވެ.\n”އައި ލަވް ޔޫ…..”\nނައިލް ޝާޔަންގެ ކޮލަށް މަޑުމަޑުން ބޮސްދެމުން ބުނެލިއެވެ. ޝާޔަންއަށް ލިބުނު ސިހުމާއިއެކު ލަދުން އިސްޖަހައިލެވުނެވެ. ޝާޔަންއިނީ މިފަދަ ކަމަކަށް ވިސްނައިގެނެއް ނޫނެވެ.\nޝާޔަން މަޑުމަޑުން ބުނެލިއެވެ.\n”ހެހެ……ސޯ ސޮރީ ހަމަ ކޮންޓްރޯލް ނުވީ……ޝާޔަންއަށް އެވާހަކަތައް ކިޔާދެވުނީމަ ހީވަނީ ގައިން ބޮޑު ބުރައެއް ލުއިވެގެން ދިޔަހެން…..އަމް ދަ ލަކިއަސްޓް ގާއި އިންދަ ވޯލްޑް……”\nނައިލްއާއި ޝާޔަން އެތަށް ވާހަކަ ދެއްކުމުގައި ތިބި އިރުގައި ގަޑިދިޔަ ގޮތެއްވެސް ނޭންގުނެވެ.\n”ސާބަސް ދޮންބެއަށް…..ދެން ގާރލްފްރެންޑެއް ލިބުނީމަ ގެއަށްވެސް ނުދާންތަ ތިއިންނަނީ….”\nނާއިރާވެސް އައިސް އެތަނުން ޖޯއްޔެއްގައި އިށީންނަމުން ނައިލްއާއި ޝާޔަންގެ ފޮޓޯއެއް ނަގައިލިއެވެ.\n”އޯހް އަޅެ…..ދެކުދިން ހާދަ ގުޅެއޭ……”\nނާއިރާ ނެގި ފޮޓޯއަށް ބަލާލަމުން ބުނެލިއެވެ. ނައިލްވެސް ފޮނިވެލަމުން ނައިލްގެ އަތް ޝާޔަންގެ ކޮޑުމަތީގައި ބާއްވައިލަމުން ނާއިރާއަށް އެއްލޯމަރައިލިއެވެ.\n”އޯކޭ ނީ ދޭބަ އިނގޭ ޝާޔަން ގެއަށްލާން…..ދޮންބެ މިދަނީ ގެއަށް އިނގޭ…..”\nނައިލް ކުށްލިއަކަށް ފޯނަށްބަލާލަމުން ނާއިރާއަށް ބުނެލިއެވެ. ނައިލް ޝާޔަންގެ ބޮލުގައި ފިރުމާލަމުން ”ސީޔޫލޭޓަރ” އޭ ބުނަމުން ދިޔައީއެވެ. ޝާޔަން ގޮވައިގެން ގެއަށްދިޔަ މަގުމަތީގައި ގެއާއި ހަމައަށް ދެވެންދެން ދެންވެސް ނާއިރާއެކި ވާހަކަދެއްކިއެވެ.\n”ގެއަށް އައިފަހަރު އާދޭ ދެން ފިނިއެއްޗެއް ބޯލައިގެން ދާން…..”\nޝާޔަންއާއި އެކީގައި ގެއަށް އައިސްވަތް ނާއިރާ ފެނިފައި ޝާޒިޔާ ބުނެލީ ހިނިތުންވެލަމުންނެވެ. ނާއިރާއަށް ޝާޒިޔާގެ އެދުމާއި ދެކޮޅުހަދަން ނުކެރުނެވެ. އެހެންކަމުން ޝާޒިޔާއާއި އެކީގައި ގެއަށް ވަދެގެން ދިޔައެވެ.\n”ދަރިފުޅާ ދޭބަލަ ނާއިރާ ގެއަށް ލާފަ އަންނަން…..”\nޝާއިންއައިސް ގެއަށް ވަތްތަން ފެނިފައި ރިޔާޒް ބުނެލިއެވެ.\n”ނޫން އޯކޭ ވާނެ އެކަނި ހިނގާލާފަ ގޮސްފާނަން…..އެހެންނޫނަސް ގެއެހާ ދުރެއްވެސް ނޫނެއްނު….”\nނާއިރާ ހިތާހިތުން ޝާއިންއާއި އެކު ދާން ބޭނުންވިއަސްވެސް ދެކޮޅުހަދާލިއެވެ. ނަމަވެސް ރިޔާޒްއާއި ޝާޒިޔާ ދެވަނަފަހަރަށް އެހެންބުނުމުން ނާއިރާ އެކަމަށް އެއްބަސްވިއެވެ.\n”ކީއްވެ އަހަންނާ އެއްކޮށް ނާންނަން ވެގެން އުޅުނީ؟…”\nގެއަށްދިޔަ މަގުމަތީގައި އެންމެފަހުން ޝާއިންއަށް ނުހުރެވިގެން އަހައިލިއެވެ.\nނާއިރާ ބުނެލި ޝާއިންއާއި ދިމާއަށް ބަލާލުމެއްވެސް ނެތިއެވެ. ޝާއިން ކުށްލިއަކަށް ނާއިރާގެ އަތުގައި ހިފާ ޝާއިންގެ ގަޔާއި ދިމާއަށް ލުތްކެއްޖަހާ ދަމާލީ ނާއިރާ މިފަދަ ކަމަކަށް ނުވިސްނައި ހުއްޓައެވެ. ނާއިރާ ގޮސް ޖެހުނީ ޝާއިންގެ ގައިގައެވެ. އޭރު ނާއިރާ މެންނަށް ތިބެވުނީ ފެހިވިނަ ގޭގެ ކުރިމަތީގައެވެ.\n”ލެޓްސް ސީ…..ކިހާ ދުވަހެއް ވަންދެންތޯ އަހަންނާ ދުރުގަ ހުރެވޭނީ……އަހަންނަށް ހަމަ ގައިމުވެސް ވަރަށް އުނދަގޫ ދުރުގަ ހުންނަން….”\nނާއިރާގެ ކަންފަތާއި އަނގަ ކައިރިކޮށްލަމުން ޝާއިން މަޑުމަޑުން ބުނެލިއެވެ. ނާއިރާއަށް ދެލޯމަރާލަމުން އިސްޖަހިލެވުނީ ގަތް ލަދުންނެވެ. ނާއިރާ ހިނިތުންވެލަމުން ޝާއިންގެ މޭގައި އަޅައި ދުރަށް ކޮށްޕާލަމުން ދުވެފައި ގޮސްގެއަށްވަނެވެ. ޝާއިންވެސް ހިނިތުންވެލަމުން ގެއާއި ދިމާއަށް ހިނގާގަތެވެ. ނާއިރާ ގޭގެ ދޮރާށީގައި ލެގިލައިގެން ހުރިއިރުގައި ހިތްތެޅެމުން ދިޔައީ އޮބިނޯންނަ ވަރަށެވެ. ނާއިރާ ދެފަރާތަށް ބޯހޫރާލަމުން ގެއަށް ވަދެގެން ދިޔައީ ހިނިތުންވެލައިގެންހުރެއެވެ. ހަވީރުގެ ވަގުތެވެ. ޝާޔަން އަތިރިމަތީގައި އިނީ ނައިލްގެ އިންތިޒާރުގައެވެ. ރަޝާ ޝާޔަން އެކަނި އެތާގައި ބައިންދައިފައި ދިޔައީ ވަރަށް އަވަހަށް ތަނަކަށް ދާންޖެހިގެނެވެ. މީ ޝާޔަން އެކަނި އިން ފުރަތަމަ ފަހަރު ނޫންކަމުން ޝާޔަން އެއްވެސް ވަރަކަށް ބިރެއް ނުގަނެއެވެ.\nއެއިވިގެން ދިޔައީ ޝާޔަންއަށް އެހެންނާ އިވިފައިވާ އަޑެއްނޫނެވެ.\nހިތް އެދެނީ (4)\nހިތްއެކީ ދެވިއްޖޭ (8)\nalhe dhn kihinehbaa vrny? i’m so curios to know that. avahah up kohdhehchey plxx dhn kudakoh dhigu kohla dhehchey.\nInsha allah balaanan dhigu kohladheweytho 😊\nMi first dhw… V reethi mi part vxx… Dhn koniraku aneh prt up kuranii.. I am waiting.. 💖💖\nJazakillah khairan 😊 insha allah vee haa ves awahah up kohladheynan\nVarah reethi..alhe dhen kihinehvaany\nI am so so curious❤…vv rythi mi part❤.. n plc avahah upkohdhyba ingey❤..Can’t wait to c wats gonnabhappen next❤…I think Naill ais shaayan save kuraanehn❤…Luw yuh\nHehe.. jazakillah khairan 😊\n💜@m¡[email protected]#💙 says:\nWhen next part☺☺Maasha Allah☺mi part ves Vrh Reethi can’t wait what’s gonna happe☺\n@m¡[email protected]# says:\nMaasha Allah….. Vrh avahah up kohdheeba next part plx ❤\nVv reethi baiwes 👍\nCant wait to read next part… please upload it soon…. 😊\nInaash I know everything thy zidhaan girl friend dhw don’t lie.zidhaan bunny ma kairy…think and think\nMee dhen wahaka kiya site ehga liyan keekey tha? Thi zidhaan akah bodah igayny… ehen nunas writerge zaathy kanthaka beheny keekuran… 🤔\nloabi ey alhey


Ingileege nishanthakaai muhimmu vanavaruthakeh leakvejje - The Press\nއިނގިލީގެ ނިޝާން ބޭނުންކޮށްގެން އޮޕަރޭޓްކުރާ ސެކިއުރިޓީ ސިސްޓަމެއް ރަމްޒުކޮށްދިނުމަށް ބޭނުންކޮށްފައިވާ ތަސްވީރެއް/ފޮޓޯ: ސްލޭޝްސްޓާ\nއިނގިލީގެ ނިޝާންތަކާއި މުހިންމު ވަނަވަރުތަކެއް ލީކުވެއްޖެ!\nއައިޝާ ރީމާ 15 August 2019, 12:28\nއެތައް މިލިއަން ބައެއްގެ އިނގިލީގެ ނިޝާނާ އެނޫންވެސް ޒާތީ ގޮތުން މުހިންމު ވަނަވަރުތަކެއް، ބައޮމެޓްރިކް ސެކިއުރިޓީ ކުންފުންޏަކުން އޮންލައިންކޮށް ލީކުކޮށްލާފައިވާކަމަށް ދިރާސާ ކުރާ ފަރާތްތަކުން ބުނެފިއެވެ.\nސައިބާ ސަލާމަތްތެރިކަމަށް މަސައްކަތްކުރާ ކުންފުނި ވީޕީއެންމެންޓާއާއިއެކު މަސައްކަތްކުރަމުންދާ ދިރާސާ ޓީމުން ބުނީ، ސެކިއުރިޓީ ޓޫލްއެއްގެ ގޮތުގައި ދުނިޔޭގެ އެކި ހިސާބުތަކުގައި ބޭނުންކުރަމުންދާ "ބަޔޯސްޓާ 2"ގައި ރައްކާ ކޮށްފައިވާ ގިނަ މައުލޫމާތަކަކާ ހަމައަށް އެ މީހުންނަށް ވާސިލުވެވިފައިވާކަމަށެވެ.\n"ބަޔޯސްޓާ 2"އަކީ ދުނިޔޭގެ އެކި ހިސާބުތަކުން އެތައް ހާށް ކުންފުންޏަކުން ބޭނުންކުރަމުން އަންނަ ޓޫލެކެވެ. އިނގިރޭސިވިލާތުގެ މެޓްރޮޕޮލިޓަން ފުލުހުންވެސް ސަލާމަތީ ފިޔަވަޅުތައް ވަރުގަދަ ކުރުމުގެ ގޮތުން ބޭނުންކުރަމުންދަނީ "ބަޔޯސްޓާ 2" ކަމަށް ޚަބަރު ލިބެއެވެ.\n"ބަޔޯސްޓާ 2" ތައާރަފުކުރި ސުޕްރިމާ ކުންފުނިން ބުނީ، މިމައްސަލައަށް މިހާރު ރިއާޔަތް ކުރަމުންދާކަމަށެވެ.\nވީޕީއެންމޮނިޓާއިން ބުނީ، އޯގަސްޓް މަހުގެ5ވަނަ ދުވަހު ފެނުން މައުލޫމާތު "ސިއްރު"ކޮށްފައިވަނީ އޯގަސްޓް މަހުގެ 13 ވަނަ ދުވަހުކަމަށެވެ. ނަމަވެސް އެހާ ތަނާ ޖެހެންދެން، އެ މައުލޫމާތު "ހާމަކޮށްއޮތީ" ކިހާ ދުވަހެއް ވަންދެން ކަން ބަޔާންކޮށްދޭން ނޭނގޭ ކަމަށްވެސް ވީޕީއެންމޮނިޓާއިންވަނީ ބުނެފައެވެ.\nއިނގިލީގެ ނިޝާނާއެއްގެ ދެން ފެނުނު ޒާތީ މައުލޫމާތުގެ ތެރޭގައި، ކާކުކަން އަންގައިދޭ ފޮޓޯތަކާ، މޫނަށް ބަލައިގެން ކާކުކަން ދެނެގަތުމަށް ބޭނުންވާ މައުލުމާތުގެ އިތުރުން، އެމީހުންނަށް ކިއާ ނަމާ، ދިރިއުޅޭ އެޑްރެހާ، ޕާސްވާޑްތަކާ، ވަޒީފާގެ ރެކޯޑްތައްވެސް ހިމެނޭ ކަމަށް ވީޕީއެންމޮނިޓަރުން ވަނީ ބުނެފައެވެ.\nއިނގިލީގެ ނިޝާނާ ބެހޭ ޒާތީ މައުލޫމާތަކީ، އެފަދަ މައުލޫމާތެއް އާންމު ވެއްޖެނަމަ ތާއަބަދަށްވެސް ލީކުވެފައި އޮންނާނެ މައުލޫމާތެއް ކަމަށް، ސަލާމަތީ ފިޔަވަޅުތަކާ ބެހޭ ތަޖުރިބާކާރުން ދަނީ ބުނަމުންނެވެ. މިފަދަ ގޮތަކަށް މައުލޫމާތު ލީކުވުމަކީ ޖިނާއީ ކުށްވެރިންނަށް އެކަމުގެ ނާޖާއިޒު ފައިދާ އިންތިހާއަށް ލިއްބައިދީ، ޝިކާރައަކަށްވީ މީހުންނަށް ބޮޑެތި ގެއްލުންތަކަކާ ކުރިމަތިކުރުވާ ކަމެކެވެ.\n"ބަޔޯސްޓާ 2"ގެ މައުލޫމާތު ލީކުގެ ސަބަބުން އަސަރުކުރި ސީދާ ކުންފުނިތަކުގެ ތެރޭގައި ސްރީލަންކާއާއި އެކުވެރި އަރަބި އިމާރާތުގެ ކުންފުނިތަކެއްވެސް ހިމެނޭކަމަށް ޚަބަރު ލިބެއެވެ.


New ge supportarunge massahkathah Queen Waheed ge thaaeedhu | Mihaaru\nނިއުގެ ސަޕޯޓަރުންނާއި ކްލަބުގެ އޮފިޝަލުން، ކުރީގެ މަސްއޫލުވެރިޔާ ކުއީން އަހުމަދު ވަހީދު (ވ-5) އާ އެކު.\n21 މެއި 2019 - 14:39 12 comments\nކުޅުންތެރިންނަށް މުސާރަ ނުދޭ މައްސަލައިގައި އެފްއޭއެމުން ދީފައިވާ ސަސްޕެންޝަނުގެ ސަބަބުން ނިއު އަށް މި އަހަރުގެ ސީޒަނުގައި ނުކުޅެވޭނެ އެވެ. މިއީ 1979 ވަނަ އަހަރު ކްލަބް އުފެދުނު ފަހުން މުބާރާތެއްގައި ވާދަނުކުރެވޭ ފުރަތަމަ ފަހަރެވެ. އަނެއްކޮޅުން މާލީ މައްސަލަތަކާ ހެދި ކްލަބް އޮތީ ހިރިނުލެވޭ ހާލަތުގަ އެވެ.\nވަހީދާ އެކު އާދީއްތަ ދުވަހުގެރޭ ބޭއްވި ބައްދަލުވުމުގައި ބައެއް ސަޕޯޓަރުންގެ އިތުރުން ކްލަބުގެ މިހާރުގެ މެނޭޖްމަންޓުގެ ބައެއް އޮފިޝަލުން ވެސް ބައިވެރިވި އެވެ. މި މަސައްކަތުގައި އިސްކޮށް ހަރަކާތްތެރިވާ ނޮޅިވަރަމް ދާއިރާގެ އިންތިހާބީ މެމްބަރު މުހައްމަދު ނަޝީދު އަބްދުﷲ (މޮސްޓާ) ބުނީ ވަހީދު ހުރީ ނިއު އަށް އަލުން ފުރުސަތު ލިބޭނެ މަގެއް ހޯދުމަށް ކުރެވެން ހުރި ހުރިހާ މަސައްކަތެއް ކުރައްވަން ތައްޔާރަށް ކަމަށެވެ.\n"ނިއު އަށް ފުރުސަތު ހޯދައިދިނުމަށާއި ނިއުގެ ހާލަތު ބަދަލުކުރުމަށް ސަޕޯޓަރުންނާ ގުޅިގެން، މި މަސައްކަތުގައި ކުރެވެން އޮތް ހުރިހާ ކަމެއް ކުރައްވާނެ ކަމަށް ވިދާޅުވި. ވަހީދުގެ ތާއީދު މިކަމަށް ލިބުމަކީ އަޅުގަނޑުމެންނަށް ވެސް ލިބުނު ހިތްވަރެއް،" އޭނާ ބުންޏެވެ.\nވަހީދަކީ ފެށުނީއްސުރެ އަމިއްލަ ޖީބުން ހަރަދުކުރައްވައިގެން ކްލަބް ހިންގެވި، އެ ކްލަބުގެ އެންމެ ބޮޑު ހިދުމަތްތެރިޔާ އެވެ. އޭނާގެ ދައުރުގައި ނިއު އިން ވަނީ އޭޝިއަން ކްލަބް ޗެމްޕިއަންޝިޕުގެ ކުއާޓާ ފައިނަލުގައި ކުޅެ އަދި އެފްއޭ ކަޕް މިލްކުކޮށްފަ އެވެ. ވަހީދު ކްލަބުގެ ހިންގުމާ 2004 ގައި ދުރުވީ، އޭނާގެ ބޭފުޅެއް ކަމަށްވާ އަލީ އާޒިމް ކްލަބާ ހަވާލުވެވަޑައިގަތުމުންނެވެ.\nއެފްއޭއެމްގެ އެގްޒެކެޓިވް ކޮމިޓީން ޖެނުއަރީ މަހު ނިއު ސަސްޕެންޑްކުރީ ކުޅުންތެރިންނަށް ދޭން ޖެހޭ 3.8 މިލިއަން ރުފިޔާ ނުދީ އޮތުމުން ކަމަށް ބުނެ އެވެ. ފަހުން އެފްއޭއެމްގެ ކޮންގްރެސް އިން ވަނީ އެ ނިންމުން އަންނަ އަހަރުގެ ކޮންގްރެސްގެ ނިޔަލަށް ދަމަހައްޓައިފަ އެވެ.\nނިއުގެ އިސް ސަޕޯޓަރު މޮސްޓާ ބުނީ އެ ކްލަބް އަލުން ފުޓްބޯޅައިގައި ވާދަކުރެވޭ ގޮތް ހެދުމަށްޓަކައި އެފްއޭއެމްއާ ވާހަކަ ދެއްކުނަސް ޖެހުނަސް، ކުޅުންތެރިންނާ ވާހަކަދައްކަން ޖެހުނަސް އަދި ބައިނަލްއަގްވާމީ ކޯޓަކަށް ދާން ޖެހުނަސް ތިބީ ތައްޔާރަށް ކަމަށެވެ.\n"ނިއު ރޭޑިއަންޓް ނެތި ފުޓްބޯޅަ ސީޒަން ފެށުން ގަބޫލެއް ނުކުރެވޭނެ. ގާތްގަނޑަކަށް ހުރިހާ ސަޕޯޓަރުން އެއްވެ މިކަމުގައި ތެދުވާން ނިންމާފައިވަނީ. ކްލަބުގެ މިހާރުގެ މެނޭޖްމަންޓާއި ކުރީގެ ޗެއާމަނުންނާއި ކްލަބުގެ އިސް ސަޕޯޓަރުން ވެސް، އެންމެން އެކަތިގަނޑަކަށް ވެގެން މި މަސައްކަތްކުރަނީ،" މޮސްޓާ ބުންޏެވެ.


Jawa ge gadha hiyvaru, zuvaan dhuvuntherin maa fahathugai! | Mihaaru\nގައުމީ އެތުލެޓިކްސް މުބާރާތުގެ 10000 މީޓަރު ދުވުމުގެ ރޭހުގައި ޖަވާ ވާދަކުރަނީ. --ހުސެއިން ވަހީދު/ މިހާރު\nޖަވާގެ ގަދަ ހިތްވަރު، ޒުވާން ދުވުންތެރިން މާ ފަހަތުގައި!\n07 ސެޕްޓެމްބަރ 2019 - 13:03 11 comments\nއޭނާ އަކީ ކަސްރަތަށް ދުވާ ދުވުންތެރިޔެކެވެ. އުމުރަކީ 45 އަހަރެވެ. އެހެންވެ ހީކުރެވިފައި އޮތީ އޭނާ ވާދަކުރާނީ ގައުމީ އެތުލެޓިކްސް މުބާރާތުގެ ވެޓްރަންސް ކެޓަގަރީގައި ކަމަށެވެ. އެކަމަކު އެމްއެންޑީއެފްގެ އަހުމަދު ޖަވާދު (ޖަވާ) މިވަނީ މުބާރާތުގެ އެންމެ މުހިންމު ބައިގެ 5000 މީޓަރު ދުވުމާއި 10000 މީޓަރު ގައި ވާދަކޮށް، ރާއްޖޭގެ ބައެއް ޒުވާން ދުވުންތެރިން ވެސް ފަހަތަށް ޖައްސާލައި، ރަނގަޅު ކާމިޔާބެއް ހޯދައިފަ އެވެ.\nބުރާސްފަތި ދުވަހު 5000 މީޓަރު ރޭހުން އޭނާ ތިން ވަނަ ހޯދީ 18:22 މިނެޓުން ދުވެގެންނެވެ. މިއީ އެ އުމުރުގެ ދިވެހި ދުވުންތެރިޔަކު، އެ އިވެންޓުގެ ރޯޑް އިވެންޓް ކަމަށް ވާ ފަސް ކިލޯމީޓަރު (މާލެ ވަށައި އެއް ބުރު) ވެސް ހިމަނައިގެން އެންމެ ބާރަށް ދުވި ފަހަރެވެ. އިއްޔެ 10000 މީޓަރު ރޭހުން (ރޯޑް އިވެންޓެއް ނަމަ މާލެ ވަށައި ދެ ބުރު) އޭނާ ތިން ވަނަ ހޯދީ 40:12 މިނެޓުން ނިންމައިގެންނެވެ.\nޖަވާ (ކ) އޭނާގެ ކޯޗު ނަސްރުއާ އެކު. --ހުސެއިން ވަހީދު/ މިހާރު\nޖަވާގެ ކޯޗު އަދި ސިފައިންގެ މެރަތަން ދުވުންތެރިޔާ ނަސްރުﷲ އަހުމަދު ބުނީ ޖަވާގެ ތަފާތަކީ ރަނގަޅަށް ތަމްރީން ހެދުމާއި ޑިސިޕްލިން ކަމަށެވެ. އަދި ޖަވާ އަކީ ޒުވާން އެތުލީޓުން ނަމޫނާއަކަށް ނަގަން ވެސް ރަނގަޅު ދުވުންތެރިޔެއް ކަމަށް ނަސްރު ދެކެ އެވެ.\n"ޖަވާ އެ ސާބިތުކޮށްދިނީ ވަރަށް މުހިއްމު ކަމެއް. އެއީ މުހިއްމީ އުމުރެއް ނޫން. ރަނގަޅަށް ތަމްރީން ހަދައި ޑިސިޕްލިންއާ އެކު މަސައްކަތްކުރަންޏާ ޓައިމިން ރަނގަޅުކުރެވޭނެކަން އެ އަންގައިދިނީ،" ނަސްރު ބުންޏެވެ.\nގައުމީ މުބާރާތުގެ 5000 މީޓަރު ދުވުން\n1 – ހުސެއިން ފަޒީލް ހާރޫން – 15:59 މިނެޓު\n2 – މުހައްމަދު ރަޝީދު (މޯޑް) – 16:03 މިނެޓު\n3- އަހުމަދު ޖަވާދު (ޖަވާ) – 18:22 މިނެޓު\nޖަވާ މިވަގުތު ތަމްރީންތަކުގައި ހަފުތާއަކު 180 ކިލޯމީޓަރު ދުވެ އެވެ. އޭނާ އެކަން ކުރަނީ، އާއިލީ ޒިންމާ އުފުލަމުން އަދި ސިފައިންގޭގެ ވަޒީފާގައި އުޅެމުން ލިބޭ ހުސް ވަގުތުގަ އެވެ. ރާއްޖޭގައި ރިކްރިއޭޝަނަލް ދުވުން އާލާކުރި، މޭޑް ރަނާސްއާ އެކު ކުރިން ތަމްރީން ހެދި ޖަވާ ވަނީ ސިންގަޕޫރު، ބާލިން، ތުރުކީ މެރެތަންގައި ވެސް ދުވެފަ އެވެ.\n10000 މީޓަރު ދުވުން:\n1 – ހުސެއިން ފަޒީލް ހާރޫން - 33:41 މިނެޓު\n2 – މުހައްމަދު ރަޝީދު (މޯޑް) – 34:29 މިނެޓު\n3- އަހުމަދު ޖަވާދު (ޖަވާ) – 40:12 މިނެޓު\nއެކަމަކު ފަހަކަށް އައިސް އޭނާ ބޮޑަށް ފެންނަނީ ޓްރެކް އިވެންޓްތަކުންނެވެ. އެގޮތުން މިދިޔަ އަހަރު ގައުމީ މުބާރާތުގެ ވެޓްރަންސް ބައިގައި ވާދަކޮށް 1500 މީޓަރު ދުވުމުން ރަން މެޑެލް އަދި 5000 މީޓަރު ދުވުމުން ރިހި މެޑެލް ހޯދި އެވެ. މި އަހަރު މުބާރާތުގެ ރަސްމީ އިވެންޓުގައި ވާދަކުރަން ނިންމީ ސިފައިންގެ ޓީމަށް އިތުރު ޖާގައެއް ލިބުމުންނެވެ.\nގައުމީ އެތުލެޓިކްސް މުބާރާތުގެ 10000 މީޓަރު ދުވުމުގައި ޖަވާ ވާދަކުރަނީ. --ހުސެއިން ވަހީދު/ މިހާރު\nއެކަމަކު ޖަވާގެ ހިތްވަރާއި މަސައްކަތަށް ބަލާ ނަމަ ދެން ފަސް ބެލުމެއް ނެތެވެ.\nނަސްރު ބުނީ ޖަވާގެ މިހާރު އަމާޒަކީ ދެ ތިން މަސް ތެރޭ 5000 މީޓަރު ދުވުމުގެ ޓައިމިން 17 މިނެޓަށް ވައްޓާލުން ކަމަށެވެ. އެ އިވެންޓުގެ ރާއްޖޭގެ އެއް ވަނަ ފަޒީލް ފަހަތަށް ޖައްސާލެވުމަކީ ނާދިރު ކަމެކެވެ. އެކަމަކު ޖަވާގެ ވަގުތު އަދިވެސް ރަނގަޅުކުރުމަކީ ފަޒީލާއި މޯޑް ފަދަ ޒުވާން އެތުލީޓުންނަށް ވެސް ލިބޭނެ ހިތްހަމަޖެހުމެކެވެ. އޭރުން އެ އެތުލީޓުންގެ އިވެންޓުތަކުގެ ވާދަވެރިކަން ބޮޑުވާނެ އެވެ. ހުނަރުވެރި ދުވުންތެރިން ތިބި ނަމަވެސް، ވާދަވެރި ގިނަ ދުވުންތެރިން ނެތުމުގެ ފަޅުކަން ގައުމީ މުބާރާތުން ވެސް ފެނެ އެވެ.\nޖަވާއަށް ވުރެ 20 އަހަރު ހަގު އެތުލީޓުންނާ ވާދަކޮށް، އޭނާގެ ބާރު ދުވުން ފެނުމުން ސާބިތުވަނީ، މިހާތަނަށް އެންމެ ގިނަ މެރެތަން ދުވުމުގެ ރެކޯޑް އޮތް ދިވެހި ދުވުންތެރިޔާ ނަސްރު ބުނާ ގޮތުގައި، ރަނގަޅު ތަމްރީންތަކާއި ހިތްވަރަކީ ދުވުމުގެ އެންމެ މުހިންމު ބައި ކަމެވެ.\nއިތުރު ލިޔުންތައް އެތުލެޓިކްސް ގައުމީ ކަސްރަތު މުބާރާތް


BREAKING NEWS: Covid-19: Miadhu 20 Meehun Fassivee Olhuveli Resort In - Vaguthu\nކޮވިޑް-19: ފައްސި މަދު، ޓެސްޓް ވެސް މަދު - 21 ގަޑިއިރު ކުރިން\nކޮވިޑް-19: މިއަދު 20 މީހުން ފައްސިވީ އޮޅުވެލި ރިސޯޓުން\n5 މަސް ކުރިން ( ޖެނުއަރީ 11, 2021 )\nމިއަދު ރާއްޖެ އިން ކޮވިޑް-19 އަށް ފައްސިވި 50 މީހުންގެ ތެރެއިން 20 މީހުން ފައްސިވެފައި ވަނީ ސަން ސިޔާމް އޮޅުވެލި ރިސޯޓުން ކަމަށް އެޗްއީއޯސީ އިން ވިދާޅުވެއްޖެއެވެ.\nއެޗްއީއޯސީ އިން ވިދާޅުވީ އޮޅުވެލި ރިސޯޓުން ކޮވިޑް-19 އަށް ފައްސިވި އެންމެންނަކީ ވެސް އެތަނުގެ މުވައްޒަފުން ކަމަށެވެ. އެރިސޯޓުން އިތުރު ޓެސްޓު ހަދާފައިވަނީ، އެރިސޯޓުގެ ތިން މުއައްޒަފުންނާއި ކޮންޓެންޓެއް ކޮވިޑް-19 އަށް ފައްސިވުމުންނެވެ.\nމިހާތަނަށް އޮޅުވެލި ރިސޯޓުން ޖުމްލަ 24 މީހަކު ވަނީ ކޮވިޑް-19 އަށް ފައްސިވެފައެވެ. އެރަށުން ވަކި ތަރުތީބެއް ނެތި 167 ސުންކު ނަގާފައިވެއެވެ. އޭގެތެރެއިން 23 މީހެއްގެ ނަތީޖާ އަދި ނުލިބެއެވެ.\nމިއަދު ފައްސިވި 50 މީހުންގެ ތެރެއިން 19 މީހުން ފައްސިވީ މާލެ އިންނެވެ.މިއަދު ރިސޯޓްތަކުން 28 މީހުން ފައްސިވިއެވެ. އޭގެތެރެއިން 20 މީހުން ފިޔަވައި ދެން ތިބި އަށް މީހުން ފައްސިވީ ކޮން ރިސޯޓަކުން ކަމެއް އެޗްއީއޯސީ އިން ހާމައެއް ނުކުރެއެވެ. އަތޮޅުތެރޭގެ މީހުން ދިރިއުޅޭ ރަށްތަކުން މިއަދު ތިން މީހުން ވަނީ ފައްސިވެފައެވެ.\nމިއަދު 50 މީހުން ކޮވިޑް-19 އަށް ފައްސިވީ 3129 މީހުން ކޮވިޑް-19 އަށް ޓެސްޓް ކޮށްގެންނެވެ. ރާއްޖެ އިން ކޮވިޑް-19 އަށް ފައްސިވި މީހުންގެ ތެރެއިން 29 މީހުން މިއަދު ވަނީ ބަލިން ރަނގަޅުވެފައެވެ. މިހާރު ރާއްޖޭގައި އެކްޓިވް ކޭސްތަކުގެ ޢަދަދަކީ 738 އެވެ. މީގެ ތެރެއިން 54 މީހަކު ހޮސްޕިޓަލްގައި އެޑްމިޓް ކޮށްގެން އަންނަނީ ފަރުވާ ދެމުންނެވެ.\nރާއްޖެ އިން ކޮވިޑް-19 ޖެހިގެން މިހާތަނަށް 49 މީހަކު ވަނީ ނިޔާވެފައެވެ.\nތިނަދޫން އިތުރު 12 މީހަކު ކޮވިޑަށް ފައްސިވެއްޖެ\nއައްޑޫ ސިޓީ ހިތަދޫން އިތުރު9މީހަކު ކޮވިޑަށް ފައްސިވެއްޖެ\nވިޔަފާރިތަކަށް ދިމާވެފައިވާ ދަތިތަކަށް ހައްލު ހޯދުމަށް ރައީސް އާއެކު މަޝްވަރާކޮށްފި\nޖެނުއަރީ 12, 2021 07:37\nއޮޅުވެލި ރިސޯޓަކީ މާލެގޮސްސައަންމީހުން ކަރަންޓީނުކުރާރިސޯޓެނޫން އެކަމުގެ ނަތީޖާމިއަދު 700 ސުޓަފުން އުފުލަންޖެހުނީ މިއަދުވެސް ޕޮޒެޓިއުވީމީހާއެކަނި ބަންދުކުރަނީ ޕޮޒެޓިވު ވާމީހާ މަސައްކައް ކުރާޑިޕާޓު މެންޓުގަ ދެންތިބި އެއްވެއް ބަޔަކު ކަރަންޓީނެ ނުކުރޭ ދެން މިކަމައްކިޔާނީ ކޮވިޑުބަހަނީއޭނޫންތަ ސަރުކާރުން މިކަމައް ސަމާލުކަން ނުދޭވަރުގެ ކުޑަމިންވަރެ މިބުނެލީ ބެލެވޭގޮތުގާ ސަރުކާރުބޭނުންވަނީ ކޮވިޑު އިތުރައްފަތުރާލަން\nޖެނުއަރީ 13, 2021 07:53\nއޮޅުވެލި ރިސޯޓަކީ މާލެގޮސްސައަންމީހުން ކަރަންޓީނުކުރާތަނެއް ނޫން....\nމަޑުމަޑުން މުޅި ދިވެހި ދައުލަތް އިންޑިއާގެ އަތް ދަށަށް؟\n39 އަންހެނުންނާއި އިނދެގެން އުޅުނު 89 ކުދިންގެ ބައްޕަ މަރުވެއްޖެ\nއެއާޕޯޓްތައް އިންޑިއާއަށް ނުދޭނެކަމަށް މިނިސްޓަރ ފައްޔާޒް ﷲ ގަންދީ ހުވާކުރައްވައިފި


Hussain Shahudhy - Majlis Election 2019 Coverage\nHanimaadhoo Dhaairaa Haa Dhaalu Atoll\nޝަހުދީގެ ހިދުމަތް ފެށިގެން އައީ ހަނިމާދޫ ސްކޫލުގެ ވަގުތީ ޓީޗަރެއްގެ ވަޒީފާއިންނެވެ. އޭގެ ފަހުން އޭނާ ވަނީ ހަނިމާދޫ ޕޯސްޓް އޮފީހާއި ހަނިމާދޫ އިންޓަނޭޝަނަލް އެއާޕޯޓްގެ އެސިސްޓެންޓް އޮޕަރޭޓިން އޮފިސަރުގެ މަގާމު ފުރުއްވައިފަ އެވެ. އޭނާ މަތީ ތައުލީމު ހާސިލްކުރެއްވީ ސްޓްރެޓިޖިކް މެނޭޖްމަންޓް އެންޑް ލީޑާޝިޕްގެ ދާއިރާއިންނާއި ހިއުމަން ރިސޯސް މެނޭޖްމަންޓުގެ ދާއިރާއިންނެވެ.\nސިޔާސީ ހަޔާތް: ޝަހުދީގެ ސިޔާސީ ހަޔާތް ފެށިގެން އައީ 2013 ގައި އޮތް ރިޔާސީ އިންތިޚާބު ޖުމްހޫރީ ޕާޓީގެ ލީޑަރު ގާސިމް އިބްރާހިމަށް ކާމިޔާބު ކޮށްދެއްވަން އުޅުއްވި ހިސާބުންނެވެ. އޭގެ އަނެއް އަހަރު ބޭއްވި މަޖިލިސް އިންތިޚާބުގައި ޖުމްހޫރީ ޕާޓީގެ ޓިކެޓުގައި ވާދަކުރައްވައި ހަނިމާދޫ ދާއިރާގެ މެމްބަރުކަމަށް އިންތިޚާބުވެވަޑައިގަތެވެ. ޝަހުދީއަކީ ވެސް އިދިކޮޅާ ގުޅިވަޑައިގަތުމުން، މަޖިލިހުގެ މެމްބަރުކަން ގެއްލުނު ކަމަށް އިލެކްޝަންސް ކޮމިޝަނުން ކަނޑައެޅި 12 މެމްބަރުންގެ ތެރެއިން އެއް ބޭފުޅެވެ. އެހެންކަމުން ކުރީގެ ރައީސް އަބްދުﷲ ޔާމީންގެ ވެރިކަމުގެ ފަހު ދެ އަހަރު އޭނާއަށް ވަރަށް ބޮޑެތި ހުރަސްތަކެއް ކުރިމަތިވެވަޑައިގަތެވެ.\nހަނިމާދޫގެ އިޖުތިމާއީ ދާއިރާގައި ޝަހުދީގެ ދައުރު ބޮޑެވެ. އެގޮތުން ރަށްކުރިއަރުވާ ކޮމެޓީގެ މެމްބަރުކަމާއި އެ ކޮމެޓީގެ ނައިބު ރައީސްކަން ކުރެއްވި އެވެ. ހަނިމާދޫ ޒުވާނުންގެ ޖަމިއްޔާގެ ސެކްރެޓަރީގެ މަގާމާއި އެ ޖަމިއްޔާގެ ރައީސްކަމުގެ ޒިންމާ ވެސް އުފުއްލެވި އެވެ.\nޝަހުދީ ވިދާޅުވަނީ އޭނާ "އަބަދުވެސް އިސްކުރާނީ އިސްލާމް ދީނާއި ގައުމު" ކަމަށެވެ. ދެން އޮތީ ހަނިމާދޫ އެއާޕޯޓަކީ ހަގީގީ އިންޓަނޭޝަނަލް އެއާޕޯޓަކަށް ހެދުމުގެ އަޒުމެވެ.\nJP Machangolhi Dhekunu Dhaairaa View Profile


Fulhadhoo bandharu hedhun MVR 24 million ah MTCC aa havaalukohfi\nފުޅަދޫ ފަޅު ފުންކޮށް ބަނދަރު ހަދަން އެމްޓީސީސީ އަށް\nބ. ފުޅަދޫ ބަނދަރު ހެދުމާއި ފަޅު ފުން ކުރުމުގެ މަސައްކަތް 24 މިލިއަން ރުފިޔާ އަށް އެމްޓީސީސީއާ މިއަދު ހަވާލުކޮށްފި އެވެ.\nހައުސިން މިނިސްޓްރީގައި ބޭއްވި ރަސްމިއްޔާތެއްގައި، އެ މަޝްރޫއުގެ އެއްބަސްވުމުގައި ސޮއިކުރެއްވީ ހައުސިން މިނިސްޓަރު ޑރ. މުހައްމަދު މުއިއްޒާއި އެމްޓީސީސީގެ ޗީފް ފައިނޭންޝަލް އޮފިސަރު މުހައްމަދު ހިލްމީ އެވެ.\nއެ ރަސްމިއްޔާތުގައި ވާހަކަދައްކަވަމުން މުއިއްޒު ވިދާޅުވީ ފުޅަދޫ ބަނދަރު ހަދާނީ ދައުލަތުގެ ބަޖެޓުން ކަމަށެވެ. އެކަމަކު އޭގެ ތެރޭގައި ޓޫރިޒަމާ ގުޅުން ހުރި ސީއެސްއާރުގެ ޕްރޮޖެކްޓެއް ވެސް ހިމެނޭ ކަމަށް ވިދާޅުވި އެވެ.\nމުއިއްޒު ވިދާޅުވި ގޮތުގައި ފުޅަދުއަކީ ލަފައިފުރުމުގެ މައްސަލަ ވަރަށް ބޮޑަށް ދިމާވެފައިވާ ރަށެއް ކަމަށެވެ. އެހެންވެ އާބާދީ ކުޑަ ކަމުގައި ވިއަސް އެފަދަ މައްސަލަތަކަށް ހައްލު ހޯދައިދިނުމަށް ސަރުކާރުން ގިނަ މަސައްކަތްތަކެއް ކޮށްދެމުން އަންނަ ކަމަށް ވިދާޅުވި އެވެ.\nފުޅަދޫ ބަނދަރު ހެދުމުގެ މަޝްރޫއު ހަވާލުކުރަން ބޭއްވި ރަސްމިއްޔާތުގައި، ފިޝަރީޒް މިނިސްޓަރު ޝައިނީ ވާހަކަދައްކަވަނީ.– ފޮޓޯ: ހުސެއިން ވަހީދު/ މިހާރު\nއެ ރަސްމިއްޔާތުގައި، ފުޅަދު އަށް ނިސްބަތްވާ ފިޝަރީޒް މިނިސްޓަރު ޑރ. މުހައްމަދު ޝައިނީ ވެސް ބައިވެރިވެވަޑައިގެންނެވި އެވެ. އޭނާ ވިދާޅުވީ ލޯކަލް ޓޫރިޒަމް ވެސް ފުޅާވަމުން އަންނައިރު ފުޅަދޫގައި ބަނދަރު ހެދުމުން އެކަމަށް އިތުރު ކުރިއެރުންތަކެއް ލިބޭނެ ކަމަށެވެ. އަދި މަސްވެރިންނަށް ވެސް އެކަމުގެ މަންފާ ކުރާނެ ކަމަށް ވިދާޅުވި އެވެ.


Vereenge Geygeyaa Mudi Arangnaa Maguves Gudhukuraan Jeheyne Eve. - vNews.mv\n24 May 2019, 06:12\nއަތިރީގޭ އަބުދުލްމަޖީދު ދީދީގެ ބޮޑުވަޒީރުކަމުގެ ދުވަސްވަރު އޭނާ އިސްވެހުންނަވައި މާލޭގެ މަގުތައް ހަދަމުންދިޔައިރު ގުޅަކުޅޭ ފަސްގަނޑުގެ ތެރެއިން ހުޅަނގަށް މެދުޒިޔާރަތްމަގު ގެންދާންޖެހުނީ އެއިރުގެ ފަނޑިޔާރުގެ ނުތަޅައި ފަރުޖެއްސޭނެ ގޮތަކަށް ވިސްނައިގެންނެވެ. ދެންވީގޮތަކީ އަދިއެއަށްވުރެވެސް ބޮޑުކަމެއް ލައިގަތީއެވެ. އެއީ އެދާގޮތަށް ދާނަމަ މަޖީދު ދީދީގެ "މާފަންނުގެ" މަގަށް ހިނގައިދާނެހެން ހީފުޅުވުމެވެ. އެހެންވެ ރުއްރުކާއި ގަސްގަހަށް މީހުން އަރުވައި ބެލިއިރު އަސްތާ ސަލާމަތެއްނެތެވެ. އެދާގޮތަށް ބުރުލެއް ނާރުވައި ސީދަލަށް ދަންޏާ މަގުގެ މެދަށްގޮސްގެން މާފަންނުގެ ތަޅާލަންޖެހޭނެއެވެ.\nދެން މިދީދީ ވިދާޅުވެއްޖެއެވެ. މަގުގެ މިދިމާލުން ކުޑައިކޮށް ގުދެއްލައިފައި އެގޮވަތި ސަލާމަތްކުރާން އުޅޭށެވެ. ދެން މީސްތަކުންކުރެ ތަންދޮރު އޮޅުންފިލުން ކުޑަ ބައެއްމީހުން އާދަމަﷲ އޭ ގޮވައި އަރުވައިޖަހައި އެކަމާއި ގަދަޔަށް އުޅެގެންފިއެވެ. ތަންދޮރު އޮޅުންފިލުން ކުޑަ ބައެކޭ މިބުނީ އެއިރުވެސް އާދަމަﷲ އޭ ގޮވާންޖެހެނީ ރަދުން ހަވަރަށް އެއްޗެއް އެންގެވީމާ ނުވަތަ ސަލާމުގެ ބަސްފުޅު އިއްވެވީމާ އޭގެ ޖަވާބުގައެވެ. މަޖީދު ދީދީއަކީ އެއިރު ރަސްކަމަށް އިންތިޚާބުވެފައިވާ ބޭފުޅެއްވެސް ނޫނެވެ. ވީއިރު މަޖީދު ދީދި ވިދާޅުވި އެއްޗަކަށް ތަންދޮރު އޮޅުންފިލާ ބަޔަކު އާދަމަﷲ އޭ ގޮވާނެ އުސޫލެއް ހަމައެއް ނެތެވެ.\nމަޖީދު ދީދީގެ މާފަންނުގެ ސަލާމަތްކުރާން ގުދެއްލައިފައި އެމަގު ހަދާންޖެހުނުއިރު ފުރަމާލޭގެ ގޮވަތިތެރޭ ހައްދާ އެއްޗަކުން ބަނޑުފުރާނަ މުއްތިކުރަމުންދިޔަ ނިކަމެތި ފަގީރުންގެ ކިތަންމެ ކިތަންމެ ބައެއްގެ ގޮވަތިގެދޮރު އެފަހަރު ސުންނާފަތިވެގެން ދިޔައެވެ. އަމިއްލަ ގެދޮރާއިޖެހުނީމާ މަގު ގުދުކޮށްކޮށްފައި ރުޅިއަރާމީހުންގެ ގެދޮރާޖެހުނީމާ އެތަންތަން ނައްތާލައި މިޒާތަކުން މާލޭގެ މަގުތައް ހަދައި ނިންމާލައިފިއެވެ. މިކަންތައްގަޑު ނިންމައިލުމަށްފަހު އަބްދުލްމަޖީދު ދީދީގެ ދެވަނަ ދަރިކަލުން ހަސަން ފަރީދާއި ދިވެހި ދައުލަތުގެ އެންމެހައި ކަމަކާއި މަތިކުރެއްވުމަށްފަހު މަޖީދު ދީދީ ވިލާތާއި އެކި ކަރަތަކުގައި އުޅުއްވާން ފައްޓަވައިފިއެވެ. އެއަކީ ކޮންމެހެން އެދީދީ މިރާއްޖެ މުޅީން ދޫކުރައްވައި ހިޖުރަކުރެއްވުމެއްް ނޫނެވެ. އަދި ކިޔެއްތަ އެއީ މުނިފޫހި ފިއްލެއްވުމަށް ކުރެއްވި ކަމެކެވެ.\nބުނެވޭގޮތުގައި އެކި ކަރަތަކުގައި އުޅުއްވާން ފެއްޓެވިފަހުން މިސްރުންވެސް ބުރުސޫރަ ރިވެތިވެގެންވާ ބެއިކަނބަލަކާއި ކައިވެނިފުޅު ކުރެއްވިއެވެ. އޭގެ އަހަރުތަކެއް ފަހުން މަޖީދު ދީދީއަށް ކާފަ ވިދާޅުވާ އެހެން ދީދި ބޭފުޅަކުވެސް އެތާގައި ހުންނެވިކަމުގެ ރިވާތައް އުޅުނެވެ. އެއީ އެދީދީގެ ދިރިއުޅުއްވުމުގެ އަމިއްލަފުޅު މަގެވެ. އެއީ މުޅީން އެހެން ބާބެކެވެ. އެހެންވީމާ އެބާބު ކުރުކޮށްލީއެވެ.\nކޮންމެއަކަސް މިގޮތުގައި އަހަރުން ދުވަހެއް އުމުރުން ދުވަހެއް ފާއިތުވަމުންގޮސް މަޖީދު ދީދީގެ ދަރިކަލުން ހަސަން ފަރީދަށް ވީގޮތެއްވެ އެދަރިކަލުން ގެއްލި އަވަދިވެއްޖެއެވެ. ދެން ދިވެހި ދައުލަތުގެ އެންމެހައި ކަމަކާއި މަތިކުރެއްވީ މަޖީދު ދީދީއާއި އެއްބަފާ ބޭބޭގެ ދަރިކަލުން މުހައްމަދު އަމީނާއެވެ. މި ދީދީއަށް ލޯބިން މަޖީދު ދީދީ ބައެއްފަހަރު މުހައްމައިދި އަނެއްބައިފަހަރު މުހައްމަދުކޯ ވިދާޅުވާކަމަށްވެއެވެ.\nއަމީން ދީދީ އިސްވެ ހުންނަވައިގެން ދިވެހި ދައުލަތް ހިންގަވާން ފެއްޓެވުމާއެކު މާލޭގައި މަޖީދު ދީދީ ހެއްދެވި މަގުތަކާއި ގޯޅިތަކަށް ނަންކިޔާން އަވަށްތަކުގެ ވެރިންނާއި ކޮންމެ އަވަށަކުންމެ ކުރިޔަށް ތިއްބެވި ބޭކަލުންގެ ތެރެއިން ދެ ބޭކަލަކާއެކު ކޮމިޓީއެއް އެކުލަވައިލައްވައިފިއެވެ. މި ކޮމިޓީގެ ބެއިކަލުންގެ މެދުގައި މުޝާވިރުވެވި ނިންމެވީ ފުރަމާލޭގެ އެންމެބޮޑު ތިން މަގަށް ނަންކިޔުން އައުލާކަންބޮޑުވެގެންވަނީ މި ދިވެހިރާއްޖެ އުފެއްދި އެންމެ އިއްޒަތްތެރިން ކުރެ ތިން ބޭފުޅެއްގެ ނަންފުޅަށް ކަމަށެވެ.\nދެން މި ކޮމިޓީގެ އެންމެ ބޭކަލުން ހިތުން ރުހުމުން ލޮލުން ބޮލުން މިކަން ފާސްކުރެއްވީ މާލޭގެ އެއްކޮޅުން އަނެއްކޮޅަށް އޮންނަ ބޮޑުމަގު އަބްދުލްމަޖީދު ދީދީގެ ނަންފުޅަށް ނިސްބަތްކޮށް މަޖީދީމަގު ކިޔުމަށެވެ. މަޖީދު ދީދީގެ މާފަންނުގެ ސަލާމަތްކުރާން ގުދެއްލައިފައި ހަދާންޖެހުނު މަގަކީ މެދުޒިޔާރަތް މަގާއި ގުޅިފައިވީ މަގަކަށްވީ ނަމަވެސް މިމަގު މާފަންނާއި ގުޅޭ ހިސާބުން ހުޅަނގަށްދާ ބަޔަށް ކިޔާންޖެހޭ ނަމަކީ ފަރީދީމަގު ކަމާއި މިމަގު ނިސްބަތްވަނީ މަޖީދު ދީދީގެ ގެއްލުނު ދަރިކަލުން ހަސަން ފަރީދަށް ކަމަށްވެސް ނިންމަވައިފިއެވެ.\nމަޖީދު ދީދީމެންގެ އާއިލީ ގެ ހެންވޭރު އަތިރީގެ ހުންނަ މަގު ހުޅަނގަށް ގޮސް މާފަންނު ދޮރޯއްޓާއި ހިސާބަށް ކިޔާނޭ ނަމަކީ އަމީރުއަހުމަދު ކަމާއި މިނަން ނިސްބަތްވަނީ ދިވެހި ދައުލަތް ހިންގަވާން އިސްވެ ހުންނެވި އަމީން ދީދީގެ ބައްޕާފުޅު އަދި މަޖީދު ދީދީގެ ބޭބޭފުޅު އަހުމަދު ދޮށިމޭނާކިލެގެފާނަށް ކަމަށްވެސް ނިންމަވައިފިއެވެ. އަދި ހަމަ މިމަގު މާފަންނު ދޮރޯށީން ފެށިގެން އީދު މިސްކިތާއި ހަމައަށް އެދާ ދިޔުމަށް އޯކިޑޭ ނަންކިޔައި މިނަން ދިވެހި ދައުލަތް ހިންގަވާން އިސްވެހުންނެވި އަމީން ދީދީގެ ނަންފުޅަށް ނިސްބަތްކުރުމަށްވެސް ކަނޑައަޅުއްވައިފިއެވެ.\nމިއަށްފަހު މި ކޮމިޓީގެ ބެއިބެއިކަލުން ފުރަމާލޭގެ ކުދިކުދި މަގުތަކާއި އެކިވަރުގެ ގޯޅިތަކަށްވެސް އެބެއިކަލުންނަށް ފެނިލެއްވި ގޮތަކުން ފެނިލެއްވި ރިވެތި ނަންތަކެއް ދެއްވިއެވެ. މިގޮތަށް ނަންދެއްވި ދެއްވުމުގައި އަމީން ދީދީ ހިތްޕުޅާ ހަމަކުރައްވާ އެދީދީގެ އަރިސް ކަނބަލުންތައް އުޅުއްވާ ގޭގެޔާއި ޖެހިގެން ހުންނަ މަގުމަގަށް އެކަނބަލުންނަށް ނިސްބަތްކުރެވޭ ނަންނަންވެސް ދެއްވިއެވެ. ހެންވޭރު ސޯސަންމަގާއި ވައިލެޓްމަގަށް ނަން ކިޔުއްވީ އޭގެތެރެއިން ކަނބަލެއްގެ ޝަރަފުގައެވެ. ގަލޮޅު ޑޭޒީ މަގަށް ނަން ދެއްވީވެސް އެފަދަ މަލެއްގެ ޝަރަފުގައެވެ.\nއޭގެފަހުންވެސް މި ރާއްޖޭގެ ވެރިކަމަށް އަންނަ ބަދަލާއި ގުޅިގެން މާލޭގެ މަގުތަކާއި ގޯޅިތަކުގެ ނަންނަމަށް ބަދަލު އައުދެއެވެ. މިހެންވީނަމަވެސް މިފަދަ ބަދަލުތައް އަންނަ އެއްވެސް ފަހަރަކު މި ދިވެހިރާއްޖެ އުފެއްދި އެންމެ އިއްޒަތްތެރިންގެ ކުރެ ތިން ބޭފުޅެއްގެ ނަންފުޅަށް ނިސްބަތްވާ މަޖީދީމަގާއި ފަރީދީމަގާއި އޯކިޑްމަގުގެ ނަމަށް އެއްވެސް ބަދަލެއް ނައުދެއެވެ. އެފަދަ ބަދަލެއް ގެނައުން ހެޔޮވެސް ނުވާހުއްޓެވެ.\nއެއިން ބޭފުޅެއްގެ ނަންފުޅަށް މަގެއް އިތުރުވުމަކީ އަދި އެހެންކަމެކެވެ. އެއީ އެބޭފުޅެއްގެ ޝަރަފު އިތުރުވާނޭ ކަމެކެވެ. އެހެންވެގެންތާއެވެ. މައުމޫނު އަބްދުލްގައްޔޫމުގެ ވެރިކަމުގައި މާލޭގެ ދެކުނުފަރާތުގައި ހެދި ބޮޑުމަގަށް މުހައްމަދު އަމީނަށް ނިސްބަތްކޮށް އަމީނީމަގޭ ކިޔައި ނަންދީފިއެވެ. އެއިރު އެ އަމީން ދީދީއަށް ނިސްބަތްކުރެވޭ އޯކިޑްމަގުގެ ފުޅާކަމާއި ހައިބަތު ވަކިކުޑައީކީވެސް ނޫނެވެ. އެމަގު މައުމޫނަށް ގިނަގިނައިން ފެނިވަޑައިނުގަންނަވަނީއެއްވެސް ނޫނެވެ. ރިޔާސީ ކިއްލާ ތީމުގެ ހުންނަނީ އެމަގުގައެވެ.\nދ. އަތޮޅު ހޮސްޕިޓަލްގައި ދަތުގެ ފަރުވާގެ ޚިދުމަތް ފަށައިފި\nއޭސީއެއްގެ އައުޓްޑޯ ޔުނިޓް ވަގަށްނެގި ދެމީހަކު ހައްޔަރުކޮށްފި


Hithuge Bodu Operation Eh Kuranjehey Thuhthu Kujja Ah Beynun Vanee Dheelathi Ehee Eh! - Vaguthu\n4 މަސް ކުރިން ( ފެބުރުއަރީ 7, 2020 )\nއަލަތު ދަރިފުޅަށް މައިމީހާ ބަލިވެއިންނަ ހިސާބުން ފެށިގެން އެކުއްޖާ އަށްޓަކާ ފޮނި އުންމީދުތަކެއް ކުރެއެވެ. އެކުއްޖާގެ ސިއްހަތު ސަލާމަތުން ލެއްވުމަށް ﷲ ކިބަފުޅުން އެތައް ދުވައެއް ކުރެއެވެ. އެހެން ނަމަވެސް އިރާދަފުޅުން ބައެއް ކުދިންނަކީ އުފެދުމުގައި އުނިކަމެއް ނުވަތަ ބައްޔެއް ހުންނަ ކުއްޖަކަށް ވުމީ އެކަށީގެންވާ ކަމެކެވެ.\nމިއީ މީގެ ހަދުވަސް ކުރިން އުފަންވީ ގދ.ވާދޫއަށް ނިސްބަތްވާ ހިތުގެ ބޮޑު އޮޕަރޭޝަނެެއް ކުރަން ޖެހިފައިވާ ތުއްތު ތުއްތު ކުއްޖެއްގެ ވާހަކައެވެ. އާއިލާއިން "ވަގުތު" އަށް މައުލޫމާތު ދިން ގޮތުގައި އެކުއްޖާގެ މަންމަ އަކީ ހިތުގެ މައްސަލައަކަށް މީގެ އަހަރެއްހާ ދުވަސް ކުރިން ބޭސް ފަރުވާކޮށްފައިވާ މީހެެކެވެ. އަލަތު ކައިވެންޏަށް މި ކުއްޖާ އަކީ އޭނާއަށް ފުރަތަމަ ލިބުނު ދަރިފުޅު އާއިލާއިން "ވަގުތު" އަށް މައުލޫމާތު ދިން ފަރާތުން ވަނީ ހާމަކޮށްފައެވެ.\n"ބަލިވެ އިން އިރުވެސް އެއްވެސް މައްސަލައެއް ނެތް ކަމަށް ބުނަނީ ދެމައިންގެ. އައިޖީއެމްއެޗް އަށް ދެއްކުމުން ޑޮކްޓަރުން ވިދާޅުވި އެއްވެސް މައްސަލައެއް ނެތް ވާހަކަ. އެކަމަކު ކުއްޖާގެ މަންމަ ބަނޑަށް ހަތަރުމަހުން ހަދަން ޖެހޭ ޓެސްޓެއް ނުހެދުނު ކަން އޮތީ. އެ ޓެސްޓު ނުހެދި ދިޔައީ އެޕޮއިންޓުމެންޓު ހެއްދުމުން ވެސް އެތަނުން ހަބަރެއް ނުވުމުން. އެކޮޅުން ގުޅި އިރުު ހުރީ ޓެސްޓު ހަދަންޖެހޭ ވަގުތު ކަޓައިފަ ކަމަށް ޑޮކްޓަރުން ވިދާޅުވީ" މައުލޫމާތު ދިން އާއިލާ މެންބަރު ބުންޏެވެ.\nމަންމަ އަށް ނުވިހިގެން ކުއްޖާ ނެގީ ސިޒޭރިއަން ހެދުމަށް ފަހުގައި ކަމަށާއި، އެކުއްޖާ އުފަންވީ އިރު ހާލު ދެރަކަމަށް އާއިލާއިން ވަނީ މައުލޫމާތު ދީފައެވެ. ކުއްޖާގެ ހިތުގައި ލޯވަޅެއް ހުރުމުގެ އިތުރުން ވަކިން އިންނަންޖެހޭ ދެނާރެއް ގުޅިފައި ވުމުގެ ސަބަބުން، ބޮޑު އޮޕަރޭޝަނެއް ކުރަން ޖެހޭ ކަމަށް އެއާއިލާއިން ބުނެއެވެ.\n"އަދިވެސް ބޭބީގެ ހާލު ރަނގަޅެއް ނޫން. މަންމަ އާއި ދަރިފުޅު ބައްދަލު ކުރެވެނީ ހަމައެކަނި ގާތުންދޭން ވީމަ އެކަނި. މަންމަގެ ހާލުވެސް ރަނގަޅެއް ނޫން. ވިހޭ ފަހުން މަންމަ ހުންމަޑު ނުކުރާތީ އައިޖީއެމްއެޗްގައި ބާއްވައިގެން މިއުޅެނީ" އެކުއްޖާގެ އާއިލާއިން ބުންޏެވެ.\nއާއިލާއިން ވާހަކަދެެއްކި ފަރާތުން ބުނި ގޮތުގައި ޑޮކްޓަރުން އެދިފައި ވަނީ ކުއްޖާގެ ގައިގައި5ކިލޯ ހަމަވުމުން އޮޕަރޭޝަން ކުރާށެވެ. އަދި އެ އޮޕަރޭޝަން ކުރުމަށް ދާން ޖެހެނީ ރާއްޖެއިން ބޭރަށް ކަމުން އެކަމަށް ގިނަ ފައިސާ ހޭދަވާނެ ކަމަށް އޭނާ ބުންޏެވެ. އެހެން ނަމަވެސް ކުއްޖާގެ ހާލު ސީރިއަސް ވެއްޖެ ނަމަ މިހާރުން މިހާރަށްވެސް އެކުއްޖާ އޮޕަރޭޝަން ކުރަން ޖެހޭ ކަމަށް އޭނާ މައުލޫމާތު ދިނެވެ.\nކުއްޖާގެ އާއިލާއަކީ ފުދުންތެރި އާއިލާއަކަށް ނުވުމުގެ ސަބަބުން މި އޮޕަރޭޝަން ކުރުމަށް ބޭނުންވާ ފައިސާ ހޯދުމަށް އާންމުންގެ އެހީތެރިކަން ބޭނުންވެއެވެ. އެހެން ކަމުން މި ތުއްތު ކުއްޖާ އަށް އެހީތެރިވުމަށް ބޭނުންވާ ފަރާތެއް ނަމަ، 7704265403101 (ދިވެހި ރުފިޔާ އެކައުންޓެއް) އަށް ފައިސާ ފޮނުވައިދިނުމަށް އެއާއިލާއިން އެދެއެވެ. އަދި މިކަމާއި ގުޅޭ އެއްވެސް އިތުރު މައުލޫމާތެއް ބޭނުންވާ ކަމުގައިވާ ނަމަ ކުއްޖާގެ ބައްޕަގެ ފޯން ނަންބަރު 7620807 އަށް ގުޅުއްވައި އިތުރު މައުލޫމާތު ހޯދުމަށް ވަނީ އެދިފައެވެ.\nފެބުރުއަރީ 7, 2020 12:06\nމާލީ ތަނަވަސްކަން ނެތް ފަރާތްތަކުން ހެޔޮ ދުއާ ކޮށް ދިނުން ވަރަށް ބޮޑަށް އެދެން. އެއީ ދުއާއިން ޤަޞާ ބަދަލުވޭ އެއީ މުއުމިނަގެ ހަތިޔާރު. ހެޔޮދުއާކީ ވަރަށް ބޮޑު އެހީތެރި ކަމެއް.\nފެބުރުއަރީ 7, 2020 13:44\nކޮބާސަރުކާރު ޓެކްސްނަގައިގެން އަދިވެސް ރައްއިތުން މިސަލާންޖަހަންޖެހެނީ ތިކުއަޖާއައް އަވަސްސިފާއަކައެދެން\nފެބުރުއަރީ 7, 2020 14:10\nމަބުނީ މީރާއަށް ކޮންމެ މަހަކު މިވައްދާ އެތައް މިލިއަނެއްގެ ރުފިޔާއިން ފުރަތަމަ މިފަދަ ކުދިންގެ ބައްޔަށް ފަރުވާ ކުރަންވީނު ޝާހިދު ފުށްޖަހައިގެން ގައުމުގައުމަށް ނުފޮނުވާ\nފެބުރުއަރީ 7, 2020 14:19\nމިފަދަ ބޮޑެތި ބަލިތަކަށް ސަރުކާރުން ހަރަދު ކުރަން ޖެހޭނީ 100 ޕަސަންޓަށް އެއީ ބޭސް ފަރުވާ އަދި ބަލި މީހާ އާއި ބަލިމީހާގެ އެހީތެރިޔާގެ ފުޑާއި އެކޮމަޑޭޝަން ހިމަނައިގެން. ސަރުކާރުން ކަމެއް ކޮށް ދެންޏާ ފުރިހަމަ އަށް ރަގަޅަށް އެކަމެއް ކޮށްދިނުމަށް ގޮވާލާން. އެއީ ރައްޔިތުން ޓެކްސް ގޮތުގައި ދައުލަތަށް ކޮންމެ ދުވަހަކު އެތައް މިޔަން ފައިސާ އެއް އެބަދޭ.ތުއްތު ކުއްޖާ އަށް އަވަސް ޝިފާ އަކަށް އެދެން.\nފެބުރުއަރީ 7, 2020 16:51\nއަވަސް ސިފާއެއް މިންވަރު ކުރައްވާށި އެވެ.\nފެބުރުއަރީ 7, 2020 19:12\nއާސަންދަ އާއި އެންސްޕާ މިއީ ކީއްކުރާ ތަންތަންތޯ؟\nފެބުރުއަރީ 7, 2020 22:51\nއާއިލާ އަދި ރައްޓެހީން ދެން ޕާޓީގެ ކުދިންނަށް އެހީތެރިކަން ދޭ ސަރުކާރުގެ ކުންފުންޏެއް\nފެބުރުއަރީ 7, 2020 19:57\nމިރާއްޖޭގެ ހިތުގެ މައްސަލަ ހުންނަ ރާއްޖެއިން ބޭރަށކުދިންނަށް ފަރުދޭނެ ނިޒާމް އެބަޖެހޭ\nފެބުރުއަރީ 7, 2020 19:59\nހިތުގެ މައްސަލަތައް ހުންނަ ކުދިންނަށް މިރާއްޖެއިން ފަރުވާ ދެވޭނެ ނިޒާމު ހަމަޖެހުމަކީ އެފަދަ ކުދިން ލިބޭ އުފަލެއްކަމެއް ކަމުގައި ދަންނަވަން.


Thaaru alhaa maguthah, bridge hulhuven vaa irah nimeyne: Muizzu | Mihaaru\nތާރު އަޅާ މަގުތައް، ބްރިޖު ހުޅުވެންވާއިރަށް ނިމޭނެ: މުއިއްޒު\nބޮޑުތަކުރުފާނު މަގު ސަރަހައްދުގެ މަސައްކަތް ކުރަނީ.-- ފޮޓޯ: ހުސެއިން ވަހީދު/ މިހާރު\n12 އޯގަސްޓް 2018 - 15:54\nބްރިޖުގެ އެންމެ ފަހު މަރުހަލާގެ މަސައްކަތްތައް ފަށާފައިވާއިރު، މި މަހުގެ ފަހުކޮޅު ނުވަތަ އަންނަ މަހުގެ ކުރީކޮޅު ބްރިޖް ހުޅުވަން ސަރުކާރުން އަންނަނީ ތައްޔާރުވަމުންނެވެ.\nހައުސިން މިނިސްޓްރީން ނިންމާފައި ވަނީ މާލޭގައި ހުންނަ ހުޅުމާލޭ ފެރީ ޓާމިނަލުން ފެށިގެން އިންޑަސްޓްރިއަލް ވިލެޖާ ހަމައަށް ތާރު އެޅުމަށެވެ. އެ މަސައްކަތުގެ ދަށުން، މާލޭގެ އިރުމަތީ ފަރާތާއި ދެކުނު ފަރާތުން ބޮޑުތަކުރުފާނު މަގުގައި ހަތަރު ލޭން ހިމެނޭ ގޮތަށް 12 މީޓަރަށް ފުޅާކުރާނެ އެވެ. އެ މަގު ފުޅާކުރަނީ ބްރިޖަށް ދަތުރުކުރާ އުޅަނދުތައް ތޮއްޖެހުނު ނުދިނުމަށް ކަމަށް ހައުސިން މިނިސްޓްރީން ވަނީ ބުނެފަ އެވެ.\nބްރިޖާ ގުޅޭ މަގުތައް ހެދުމުގެ މަޝްރޫއުގައި ހިމެނޭ ބޮޑެތި މަގުތަކަކީ ބޮޑުތަކުރުފާނު މަގުގެ އުތުރުން، ހެންވޭރު ޕާކް ވަށައިގެންވާ ސަރަހައްދު ސެނަހިޔާ ހުންނަ މޫންލައިޓް ހިނގުމުން ފެށިގެން ހިތިގަސްމަގު (ހެންވޭރު ޕާކްގެ ހުޅަނގު އުތުރު ކަނުން ރާޅުގަނޑު ސަރަހައްދަށް ނުކުންނަ މަގު) އެވެ.\nހައުސިން މިނިސްޓަރު ޑރ. މުހައްމަދު މުއިއްޒު "މިހާރު"އާ ވާހަކަ ދައްކަވަނީ. --ފޮޓޯ: ނިޝާން އަލީ/މިހާރު\nހައުސިން މިނިސްޓަރު ޑރ. މުހައްމަދު މުއިއްޒު "މިހާރު" އަށް މިއަދު ވިދާޅުވީ މާލޭ ކޮޅުން ބްރިޖާ ގުޅޭ މަގުތައް ނިންމުމުގެ މަސައްކަތް، އެ މިނިސްޓްރީގެ ބެލުމުގެ ދަށުން ވަރަށް ބާރު ސްޕީޑުގައި ކުރިއަށް އެބަދާ ކަމަށެވެ. އެ މަގުތަކުގައި ތާރު އަޅަން ފެށުމަށް، ފެރީ ޓާމިނަލުން ފެށިގެން ގޮސް ސެނަހިޔާ ހޮސްޕިޓަލާ ހަމައަށް އެގްރިގޭޓް ބޭސްލޭޔާއެއް އަޅަމުން އަންނަ ކަމަށް ވިދާޅުވި އެވެ.\n"މިއަދު ވެސް ފަހަރެއްގައި ތާރުއަޅަން ފެށިދާނެ. އަޅުގަނޑުމެން ފަށާނީ، [މާލޭގައި ހުންނަ ހުޅުމާލޭ] ފެރީ ޓާމިނަލް ކައިރިން،" މުއިއްޒު ވިދާޅުވި އެވެ.\n"މަގު ހަދައި ނިމޭއިރު، [ވެހިކަލް] ދުއްވާ ބައިގެ ފުޅާމިނުގައި އިންނާނެ 12 މީޓަރު. އެއީ ފަރާތެއްގައި ހަ މީޓަރު. އެއީ ދެކޮޅަށް ހަތަރު ފުރޮޅުލީ ވެހިކަލަށް އެއްފަހަރާ، ދުއްވޭ ގޮތަށް."\nއެ މަގުތަކުގައި ލައިޓު ހަރުކޮށް، ގަސް އިންދާ ގޮތަށް ވެސް ވަނީ ހަމަޖައްސައިފަ އެވެ.\nހުޅުލޭ ކޮޅުން، ބްރިޖާ ގުޅޭ މަގުތައް ހަދަނީ ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) އިން ޗައިނާގެ ކުންފުންޏަކާ ހަވާލުކޮށްގެންނެވެ. އެ މަސައްކަތް ވެސް މި މަހުގެ ނިޔަލަށް ނިމޭނެ ކަމުގެ މައުލޫމާތު ލިބިވަޑައިގެންފައިވާ ކަމަށް މުއިއްޒު ވިދާޅުވި އެވެ.\nމިނިސްޓަރު ވިދާޅުވި ގޮތުގައި ބްރިޖާ ގުޅޭ މަގުތައް ނިމުމުން، މާލެ ތެރޭގެ ތޮއްޖެހުމަށް ވެސް ވަރަށް ބޮޑު ލުޔެއް ލިބޭނެ އެވެ.\nތަރައްގީގެ މަޝްރޫއުތައް ކުރީގެ މިނިސްޓަރު ޑރ. މުހައްމަދު މުއިއްޒު ސިނަމާލެ ބްރިޖު ބޮޑުތަކުރުފާނުމަގު ހައުސިން މިނިސްޓަރު ހައުސިން މިނިސްޓްރީ މާލެ މަގު ހެދުން\nބުރިޖު ފެށިިއިރު ނޭނގޭތަ ތިމަގުތައް ހަދަންޖެހޭނެ ކަމެއް.\nކުރިން ބުނީ މިމަސް ނިމެންވާ އިރަށޭ.. މިހާރު ރާގު ބަދަލު ކޮއްލާފަ މިމަސް ނިމެންވާއިރަށް ނޫނީ އަންނަމަހު ކުރީ ކޮޅޭ.. ހަފުތާއެއް ފަހުން އަހާއިރަށް ބުނާނެ އަންނަމަހު ކުރީކޮޅޭ. އެސޮރު ފެނުނަސް އަންނަނީ ހިނި.\nގައުމުގެ ތަރައްގީގެ ބާނީއަކީ ރައީސް ޔާމިން ކަން މިޖީލައްވެސް ދައްކާ އެކަންޔަގީން ކޮއްދީފި.ސާބަހޭ ރައީސް ޔާމީން ތިޔަ ގެނަމުންގެންދާ ތަރައްގީއަށް.\nސާބަހޭ ތަރައްގީ ކުރަން ކެރިވަޑައިން ހުންނެވި ރައީސް!\nމިފަހަރު ޔާމީން ނޫން މީހަކަށް މަގޭ ވޯޓް ހަރާމް . އިންޝާﷲ\nމީހަކު ނުންޏަސް ބްރިޖް ނިމޭއިރަށް މަގުތައްވެސް ނިމޭނެކަން އެގޭ! ނޭގެނީ ނިމޭނެ ދުވަހެއް! ޖުލައި 26ހަށް ބްރިޖްނިމޭނެވެސް ގޮވި ! އަދިވެސް ފޮނިކެޑޭތޯ ބަލާތި !\nކޮބާ ޖުލައި ސައްބީހަށް ހުޅުވާނަމޭވެސް ގޮވީމެއްނޫންތޯ؟\nތާއީދު ނުކުރިޔަސް މިފަހަރު ވޯޓުދޭން ނިންމައިފިން\nތާއީދު ނުކުރިޔަސް ވޯޓުލާނީ ހަމަ އިބޫއަށް.\nހެސްކިޔާފަ ތަރައްގީމިހިރަ އަންނަނީ\nސާބަހޭ މިނިސްޓަރ.ބެލެވޭ ގޮތުގަ އަންނަ މަހުގެ 15 އަށް މަގު ނިންމާފަ ދުއްވާތަކެއްޗަށް ހުޅުވާލެވޭނީ.މަގުގަ އަދި އެބަހުރި ކުރަންހުރި ކިތަންމެ މަސައްކަތެއް.ގުޑް ލަކް މިނިސްޓަރ.ވ.ވެދުން


Lanka rayyithun refugeen ge gothugai hijura kuran fashaifi | ThePress\n23 March 2022, 08:32\nބާޒާރުގައި ކާބޯތަކެތީގެ އަގު އުފުލުމުގެ ސަބަބުން ލަންކާގެ ބައެއް ރައްޔިތުން ދަނީ ރެފިއުޖީންގެ ގޮތުގައި ހިޖުރަކުރަމުން / ފައިލް ފޮޓޯ: އިކޮނިމިކް ޓައިމްސް\nއިގުތިސޯދީ އަދި މާލީ ގޮތުން އިނދަޖެހި، އާންމު ދިރިއުޅުމުގެ ހަރަދުތައް އަތް ނުފޯރާ ފަށަށް އުފުލިފައިވާ ސްރީލަންކާގެ ރައްޔިތުން، ރެފިއުޖީންގެ ގޮތުގައި ގައުމު ދޫކޮށް ދާން ފަށައިފިއެވެ.\nސްރީލަންކާގެ އިގުތިސޯދީ ކާރިސާއާއެކު ރެފިއުޖީންގެ ގޮތުގައި ގައުމު ދޫކޮށްލި ފުރަތަމަ ގުރޫޕު ދަތުރު ކުރީ، އަވަށްޓެރި އިންޑިއާއަށް ކަމަށް މައުލޫމާތު ލިބެއެވެ. އެގޮތުން، އަންގާރަ ދުވަހުގެ ވަގުތެއްގައި، ސްރީލަންކާގެ 16 މީހަކު، އިންޑިއާގެ ޓެމިލް ނާޑޫއަށް ދަތުރު ކުރި ކަމަށް ހަބަރު ލިބެއެވެ.\n16 ރެފިއުޖީންގެ ތެރެއިން ފުރަތަމަ ދަތުރުކުރި6މީހުންގެ ތެރޭގައި ކުޑަ3ކުދިންވެސް ހިމެނޭއިރު ޓެމިލް ނާޑުގެ އައްސޭރިފަށުގެ ސަރަހައްދުގައި ހާލުގައި ޖެހިފައި ތިއްބާ އެމީހުން ސަލާމަތް ކުރީ އިންޑިއާ ކޯސްޓްގާޑުންނެވެ. އެންމެ ފުރަތަމަ ދަތުރުކުރި6ރެފިއުޖީންގެ ތެރޭގައި4މަހުގެ ތުއްތު ކުއްޖަކުވެސް ހިމެނެއެވެ.\nސްރީލަންކާގެ ސަރުކާރާ ދެކޮޅަށް މާޗް 15، 2022 ވަނަ ދުވަހު ކޮޅުނބުގައި މުޒާހަރާ ކުރަނީ / ފޮޓޯ: ދި އޯލްޑްހޭމް ޓައިމްސް\nއިތުރު 10 މީހަކު އިންޑިއާއަށް އެތެރެވީ ރޭގަނޑުގެ ވަގުތެއްގައެވެ. ދެވަނަ ގުރޫޕުގައިވެސް5ކުޑަކުއްޖަކާއި3އަންހެނުން ހިމެނެއެވެ. ހޯވާކްރާފްޓެއްގައި ތިބި މީހުން ސަލާމަތްކޮށް، ފުލުހުންނާ ހަވާލު ކުރުމުގެ ކުރިން، އެމީހުންނަށް ކާންދީ ހަދާފައި ވާ ކަމަށް ހަބަރު ލިބެއެވެ.\nޓެމިލް ނާޑޫގެ ފުލުހުންނާ ހަވާލާދީ އިންޑިއާ މީޑިއާއިން ރިޕޯޓް ކުރާ ގޮތުގައި ރެފިއުޖީންގެ ގޮތުގައި އިންޑިއާއަށް ދަތުރު ކުރި ސްރީލަންކާގެ ރައްޔިތުންނަކީ ވަޒީފާ ނުލިބުމުގެ އިތުރުން ކާބޯތަކެތީގެ ދަތިކަމާއެކު ގައުމު ދޫކޮށްލި މީހުންނެވެ.\nޖާސޫސީ މަސްދަރުތަކާ ހަވަލާދީ ޓެމިލް ނާޑޫއިން ވަނީ، ކުރިއަށް އޮތް ހަފުތާތަކުގެ ތެރޭގައި އިންޑިއާއަށް އެތެރެވާ ލަންކާ ރެފިއުޖީންގެ އަދަދު 2000 އަށް އިތުރު ވާނެ ކަމަށް ލަފާ ކޮށްފައެވެ. އިންޑިއާގެ ކަމާ ބެހޭ ފަރާތްތަކުން ވަނީ، މިއީ ސްރީލަންކާ ރެފިއުޖީން އެތެރެވުމުގެ ފެށުން ކަމުގެ އިންޒާރު ދެއްވާފައެވެ.\nޑޮލަރު ލިބުން ދަތިވެ، ބާޒާރުގައި ޒަރޫރީ މުދާ ތަދުވެ، އިންތިހާއަށް އަގުތައް އުފުލެމުން ދާ އިރު، ގިނަ ބަޔަކު ގައުމު ދޫކޮށް ދިއުމަށް ވިސްނަމުން އަންނަ ކަމަށް މައުލޫމާތު ލިބެއެވެ. ސްރީލަންކާގެ ބާޒާރުގައި ހަނޑު ކިލޯއެއްގެ އަގު، ކުރިއަށް އޮތް ހަފުތާއެއްހާ ދުވަހުގެ ތެރޭގައި 500 (ސްރީލަންކަން) ރުޕީޒްއަށް އަރާނެ ކަމަށް ލަފާ ކުރެވެއެވެ. މިވަގުތު ހަނޑު ކިލޯއެއްގެ އަގު ހުރީ 290 ރުޕީޒްގައެވެ. ފާއިތުވީ3ވަރަކަށް ދުވަހުގެ ތެރޭގައި އެކަނިވެސް ހިކި ކިރުގެ އަގުން 250 ރުޕީޒް ވަނީ ބޮދުވެފައެވެ. ކަރުދާސް ހޯދޭނެ ގޮތެއް ނެތި، ސްރީލަންކާގެ ސަރުކާރުން ވަނީ މަދަރުސާ އިމްތިހާންތައް ފަސްކޮށްފައެވެ.\nއިންޑިއާއަކީ ސްރީލަންކާގެ އިގުތިސޯދީ ނުތަނަވަސްކަން ކުޑަ ކުރުމަށް އެންމެ ގާތުން އެހީ ފޯރުކޮށްދެމުން ދާ އެއް ގައުމެވެ. އެގޮތުން ދާދި ފަހުންވެސް އިންޑިއާއިން ވަނީ 1 ބިލިއަން ޑޮލަރުގެ ކްރެޑިޓްލައިން އެއްބަސްވުމެއްގައި ސްރީލަންކާއާއެކު ސޮއިކޮށް، ޒަރޫރީ މުދާ ގަތުމަށް އެހީތެރިކަން ފޯރުކޮށްދީފައެވެ.\nސްރީލަންކާގައި ދާހިލީ ހަނގުރާމަ ކުރި ދުވަސްވަރުވެސް ގިނަ އަދަދެއްގެ ބަޔަކު ވަނީ ރެފިއުޖީންގެ ގޮތުގައި އިންޑިއާއަށް ދަތުރު ކޮށްފައެވެ.\nސްރީލަންކާގެ މަސްރަހު އިންތިހާއަށް ނުތަނަވަސްވެ، ރެފިއުޖީންގެ ގޮތުގައި ލަންކާ ރައްޔިތުން ގައުމު ދޫކޮށް ދާން ފަށާފައި ވާ އިރު، އަވަށްޓެރި ގައުމެއްގެ ހައިސިއްޔަތުން ދިވެހި ރާއްޖެ އެކަމަށް ތައްޔާރު ތޯ ދަޕްރެސްއިން ދިވެހި ފޮރިން މިނިސްޓްރީއާ ސުވާލު ކުރުމުން އަދި އިޖާބައެއް ލިބިފައެއް ނުވެއެވެ.\nއިންޑިއާ އިގުތިސޯދީ ހީނަރުކަން ދުނިޔެ ލަންކާ ރެފިއުޖީން ސްރީލަންކާ\nތުއްތު ކުދިންނަށް ދޭ ކިރު، ލަންކާގައި އަގުބޮޑުކޮށްފި\nލަންކާ ދުވަކުވެސް އިގުތިސާދީ ގޮތުން ނުވެއްޓޭ ފަދަ ފުން ވަޅުގަނޑަކަށް ވަނީ ވެއްޓިފަ.ލަންކާގެ ކުދިން ވަނީ ކަރުދާސް ގަނެވޭފަދަ ނެތި އިމްތިޙާން ނުހެދިފަ....ލަންކާ އަކީ ދިވެހިންގެ އިނގިރޭސި ތަޢުލީމު އަދި ކުޅިވަރުގެ ބައްޕަ.މިދަނޑިވަޅުގައި ސަރުކާރުން އެމީހުންނަށް އެހީތެރި ކަމުގެ އަތެއް ފޯރުކޮށް ދިނުމަކީ މުހިއްމު ކަމެއް ކަމުގައި ދެކެން.\nއެމީހުން އެ ހާލުގައި ޖެއްސީ ކޮރަޕްޓް ވެރިން. އެމީހުންގެ އަމިއްލައަށް އިންތިޚާބު ކުރި ވެރިން. މި ޤައުމުވެސް ތިހާލަތަށް ދިއުމުގެ މަޤުމަތީގައި ތިބީ. މައްސަލައަކީ މަދު ފައިސާކޮޅަކަށްޓަކައި އެފަދަ ޣައްދާރުންގެ ފަހަތުން ދުވާ ރައްޔިތުން ތަކެއްވެސް ވާކަން.


Dhe vana match in Madrid ah pointeh | Mihaaru\nރެއާލް މެޑްރިޑުގެ މާސެލޯ (ކ) އާއި ކަސެމިރޯ (ކ-2) އަދި ކެޕްޓަން ސާޖިއޯ ރާމޯސް އަށް ކޯޗު ޒައިނުއްދީން ޒިދާން (ވ) އިރުޝާދު ދެނީ. --ފޮޓޯ: އޭއެފްޕީ\n25 އޯގަސްޓް 2019 - 07:336comments\nރޮޑްރިގޭޒް މިދިޔަ ސީޒަން ހޭދަކުރީ ލޯން އުސޫލުން ބަޔާން މިއުނިކުގަ އެވެ. އޭނާ ލޯން އުސޫލުން އެހެން ކްލަބަކަށް މި ފަހަރު ވެސް ބަދަލުވުމާ ގާތަށް ދިޔަ އެވެ. ބޭލް އަށް މިދިޔަ ސީޒަނުގައި ފުރުސަތެއް ނުލިބެ އެވެ. ކޯޗު ޒައިނުއްދީން ޒިދާން ވެސް ވަނީ ބޭލް އޭނާގެ ޕްލޭނުގައި ނުހިމެނޭ ކަމަށް ބުނެފަ އެވެ. އޭނާ ޗައިނާގެ ކްލަބަކާށް ބަދަލުވުމާ ގާތަށް ދިޔަ ނަމަވެސް މެޑްރިޑުން އެ ޓްރާންސްފާ ހުއްޓުވީ އެވެ.\nމި ދެ ކުޅުންތެރިން ހިމެނި އިރު މެޑްރިޑުން މި ސީޒަނުގައި ބޮޑު ހަރަދުކޮށްގެން ގެނައި އެއްވެސް ކުޅުންތެރިޔަކު ފުރަަތަމަ އެގާރައިގައި ޒިދާން ނުހިމަނަ އެވެ. ފުރަތަމަ މެޗުން ވެސް ފުރުސަތެއް ނުދެ އެވެ. އޭގެ ތެރެއިން ޕްލޭމޭކަރު އެޑެން ހަޒާޑާއި ޑިފެންޑަރު ފާލެންޑް މެންޑީ މިވަގުތު ތިބީ އަނިޔާއެއްގަ އެވެ. ލޫކާ ޖޮވިޗާއި އެޑާ މިލިޓާއޯ އަށް ބެންޗުން ފުރުސަތު ދިންއިރު ރޮޑްރީގޯ ކުޅެމުން އަންނަނީ ބީ ޓީމުގަ އެވެ.\nމެޗުގެ ބޮޑުބައިގައި ލަނޑެއް ނުފެނި ދިޔަ މި މެޗުގައި މެޑްރިޑް މޮޅުވާނެ ކަމަށް ބެލެވުނީ 82 ވަނަ މިނެޓުގައި ކަރިމް ބެންޒެމާ ލީޑު ނެގުމުންނެވެ. އެކަމަކު 88 ވަނަ މިނެޓުގައި ވަޔަޑޮލިޑްގެ ސާޖެއީ ގާޑިއޯލާ ޖެހި ގޯލުން އެ ޓީމުން އެއްވަރުކުރީ އެވެ.\nމެޑްރިޑުގެ ކޯޗު ޒިދާން ބުނީ މެޗުގައި އެންމެ އުނދަގޫވީ ގޯލެއް ޖަހަން ކަމަށާއި އެކަންކުރުމަށް ފަހު ވެސް މޮޅެއް ނުލިބުމުން މާޔޫސްވެއްޖެ ކަމަށެވެ. އަދި ލީޑު ލިބުމާ އެކު އިތުރަށް ސަމާލުވާން ޖެހޭނެ ކަމަށް ދެކޭ ކަމަށް އޭނާ ބުންޏެވެ.\nފުރަތަމަ މެޗުން ސެލްޓާ ވީގޯ އަތުން 3-1 އިން މޮޅުވި މެޑްރިޑް މިވަގުތު އޮތީ ހަތަރު ޕޮއިންޓާ އެކު ތާވަލުގެ ދެ ވަނައިގަ އެވެ. އެއް ވަނައިގައި އޮތީ ހަ ޕޮއިންޓާ އެކު ސެވިއްޔާ އެވެ. އެ ޓީމު ވަނީ ރޭ ގްރަނަޑާ އަތުން 1-0 އިން މޮޅުވެފަ އެވެ. ފުރަތަމަ މެޗުން ބަލިވި ބާސެލޯނާ އިން މިރޭ ރެއާލް ބެޓިސްއާ ދެކޮޅަށް ނުކުންނާނެ އެވެ.


Shah Rukh Khan ge Dhari Aryan ah Harukkashi Fiyavalhuthakeh Alhaifi ޝާހުރުކް ޚާންގެ ދަރި އާރްޔަންއަށް ހަރުކަށި ފިޔަވަޅުތަކެއް އަޅައިފި – Huvadhoo News Shah Rukh Khan ge Dhari Aryan ah Harukkashi Fiyavalhuthakeh Alhaifi Huvadhoo News\nޝާހުރުކް ޚާންގެ ދަރި އާރްޔަންއަށް ހަރުކަށި ފިޔަވަޅުތަކެއް އަޅައިފި\nބޮލީވުޑްގެ މަޝްހޫރުތަރި ޝާހުރުކް ޚާންގެ ދޮށީ ދަރި އާރްޔަން ޚާން 25 ދުވަސް ޖަލުގައި ހޭދަކުރުމަށްފަހު ކަފާލާތުގެ ދަށުން ދޫކޮށްލުމުން ގޭގައި ބަންދުކޮށްފިއެވެ.\nއިންޑިޔާގެ ރިޕޯޓްތަކުގައި ބުނާ ގޮތުން އާރްޔަން ޖަލުން ދޫކޮށްލިނަމަވެސް ޝާހުރުކް އާއި ގޯރީ ވަނީ އޭނައަށް ހަރުކަށި ފިޔަވަޅު އަޅާ ގޭގައި ބަންދުކޮށްފައެވެ. އެގޮތުން ޕާޓީތަކަށް ދިޔުން މަނާކޮށް ރޭގަނޑު ބޭރުގައި އުޅުން އާރްޔަން އަށް މަނާވާނެއެވެ. އާރްޔަންއަށް މިހާރުވަނީ ބޮޑީގާޑެއްވެސް ހޯދާފައެވެ.\nރިޕޯޓްތަކުގައި ބުނާގޮތުން އާރްޔަން ޖަލުން ދޫކޮށްލީ އިއްޔެގެ ވަގުތެއްގައެވެ. ކަފާލާތުގެ ދަށުން އާރްޔަން ދޫކޮށްލިކަން މީޑިޔާއަށް ކަށަވަރުކޮށްދީފައިވަނީ ބޮލީވުޑް އެކްޓްރެސް އަދި ޝާހްރުކްގެ އެކުވެރި ޖޫހީ ޗާވްލާއެވެ.\nކަފާލާތުގެ ދަށުން އާރްޔަން ދޫކުރި ކަމުގައި ވިޔަސް ކޮންމެ ހުކުރު ދުވަހެއްގެ ހެނދުނު 11:00އިން މެންދުރު 2:00އަށް އޭނާއަށް އެންސީބީއަށް ދާން ޖެހެއެވެ.\nމިދިޔަ އޮކްޓޯބަރ މަހު ތިންވަނަ ދުވަހު ކްރޫޒްލައިނަރެއްގައި ބޭއްވި ޕާޓީއެއް ތެރެއިން މަސްތުވާތަކެތި ފެނި، އެ މައްސަލައިގައި އާރްޔަންއާ އެކު އިތުރު ހަތް މީހަކު ވެސް ވަނީ ހައްޔަރު ކޮށްފައެވެ. އާރްޔަން ފުރަތަމަ ބެހެއްޓީ ނާކޮޓިކްސް ކޮންޓްރޯލް ބިއުރޯ (އެންސީބީ)ގެ ޖަލުގައެވެ. ކަފާލާތުގެ ދަށުން އެފަހަރު ވެސް އޭނާ ދޫކޮށް ނުދިނުމަށް ފަހު، ފަހުން ކޯޓަށް އެ މައްސަލަ ހުށަހެޅުމުން ކޯޓުން ވެސް ނިންމީ އާރްޔަން ކަފާލާތުގެ ދަށުން ދޫނުކުރުމަށެވެ. އަދި އާތަރ ރޯޑް ޖަލަށް އޭނާ ބަދަލު ކުރިކަމަށް ވެސް ރިޕޯޓުތަކުން ބުނެއެވެ.\nމީޑިޔާއަށް އިންޓަވިއުއެއް ދެމުން އާރްޔަން ބުނީ، އިޖްތިމާއީ ގޮތުން މީހުންނަށް އެހީތެރިވާން ބޭނުންވާ ކަމަށާއި ޖަލުން މިނިވަން ވުމަށް ފަހު ހުރިހާ ނުބައި އާދަތައް ދޫކޮށްލާނެ ކަމަށެވެ. އަދި މުޖުތަމައުއަށް ފައިދާހުރި މީހަކަށް ވާނެ ކަމަށް ވައުދުވާ ކަމަށާއި އެންމެން ވެސް އޭނާއާ މެދު ފަޚުރުވެރިވާނެ މީހަކަށް ވާނެ ކަމަށެވެ.


އެންމެ އަގު ބޮޑު، އެންމެ ފައިދާހުރި ކާނާއިން ނުލިބޭ ބާރު، އެއްވެސް ޚަރަދެއް ނުކޮށް ހޯދަން ބޭނުންތަ؟\nއާރޓިކަލްކިޔުމަށް ހޭދަވާނެކަމަށް ބެލެވެނީ :9މިނެޓް, 35 ސިކުންތު\nމީސްތަކުންނޭވެ! ރަނގަޅަށް ވިސްނާށެވެ! ﷲ ތައާލާ އިންސާނުންނަށް ދެއްވެވީ ވަރަށް ކުޑަކުޑަ ދެ ބާރެކެވެ. އެއީ ކަންކަމުގައި ވަކި މިންވަރަކަށް ވިސްނުމުގެ ބާރާއި އަތުންނާއި ފައިން ބައެއް ކަންކަން ކުރުމުގެ ބާރެވެ. މިއިން ކޮންމެ ބާރެއްވެސް ދެއްވަވަނީ ހަމަ ﷲ ތަޢާލާ އިރާދަކުރައްވަވާ މިންވަރަކަށެވެ. އިތުރަށް ޒައްރެއްގެ މިންވަރުވެސް ނުލިބޭނެއެވެ.\nނަމަވެސް ﷲ ތަޢާލާއަށް އީމާންވާ މީހާއަށް، ﷲ ތަޢާލާ އަންގަވާފައިވާ ގޮތުގައި އުޅޭ މީހާއަށް އިތުރު ބާރެއް ލިބިގެންވެއެވެ. އެއީ ރޫޙާނީ ބާރެވެ. ޢަޤީދާ ވަރުގަދަވުމުގެ ބާރެވެ. ޢަޒުމް ވަރުގަދަވުމުގެ ބާރެވެ. ކަމެއް މެދުވެރިވި ނަމަވެސް ހިތްވަރުކުރުމާއި ހިތްވަރާއިއެކު ކުރިމަތިލުމުގެ ބާރެވެ.\nކުޑަކުޑަ މިސާލެއް ބުނެދެން ހެއްޔެވެ؟ މީހަކު މަސްތުވާ ތަކެތި ބޭނުންކުރަނިކޮށް ފެނިދާނެއެވެ. އޭނާއަށް ހެޔޮ ނަސޭހަތެއް ދޭން ބުނެވޭނީ ކީކޭ ހެއްޔެވެ؟ ދުންފަތުގެ އިސްތިއުމާލުކުރަނިކޮށް ފެނިދާނެއެވެ. ނުވަތަ އެނޫންވެސް ޞިއްހަތަށް ގެއްލުމެއް ލިބޭ ކަމެއް ކުރަނިކޮށް ފެނިއްޖެ ނަމަ ބުނާނީ ކީކޭހެއްޔެވެ؟\nއަހަރެންނަމަ ފުރަތަމަ ވެސް ބުނާނީ އަމިއްލަ ނަފުސަށް، ހަށިގަނޑަށް ތިއަ އަނިޔާ ކުރަނީ އަމިއްލައަށެވެ! އަމިއްލަ ހަށިގަނޑަށް އަމިއްލައަށް އަނިޔާ ލިބިގަތުން އަވަހަށް ހުއްޓައިލާށެވެ! ތިބާ ތިބާގެ ހަށިގަނޑާއިމެދު އަމަލު ތިއަކުރަނީ އިންޞާފަކުން ނޫނެވެ. މިމޭރުމުން އޭނާއަށް އޭނާގެ ކުށް ވިސްނައިދެވިއްޖެނަމަ ވަރަށް ރަނގަޅުވާނެއެވެ. މިފަދަ ވާހަކަތައް ބުނެނުދީ، ވިސްނައި ނުދީ ހަމަ ފުރަތަމަވެސް ތިއަ ކުރަނީ ﷲ ތަޢާލާ ޙަރާމް ކުރެއްވި ކަންކަން ކަމަށް ބުނެފިނަމަ ގިނަ ފަހަރު އަޑުވެސް ނުއަހާނެތީއެވެ.\nއަހަރެންގެ ކުރިމަތީގައި ﷲ ތަޢާލާއަށް ފުރިހަމައަށް އީމާންވެ ހެޔޮ އަމަލުތައް ނުކުރާ މީހާގެ މިސާލަކީ ނުކައިހުރެ އަމިއްލައަށް އަމިއްލަ ހަށިގަނޑަށް ގެއްލުންދޭ މީހާގެ މިސާލެވެ. އަމިއްލައަށް ނުކައި ހުރެ އެނާ އެގެންދަނީ އޭނާގެ ހަށިގަނޑަށް އަނިޔާކުރަމުންނެވެ. ﷲ ތަޢާލާއަށް ފުރިހަމައަށް އީމާންވެ ހެޔޮ އަމަލުތައް ނުކުރާ މީހާ އެގެންދަނީ އަމިއްލައަށް ދެ ދުނިޔޭގައި އަނިޔާ ލިބިގަންނަމުންނެވެ.\nވީމާ އަހަރެންގެ ކުރިމަތީގައި ޝިރުކުކުރާ މީހާ އަށް ޙަޤީޤީ ހިތްހަމަޖެހުމެއް ދުވަހަކުވެސް ނުލިބޭނެއެވެ. ނަމަވެސް ﷲ ތަޢާލާގެ ޙުކުމްފުޅުތައް ޤަބޫލުކޮށް ޢަމަލުކުރާ މީހާ ކޮންމެ ޙާލެއްގައިވެސް ހުންނާނީ ހިތްހަމަޖެހިގެންނެވެ. އީމާންތެރިކަމުގެ ބާރުން ލިބޭ ހަކަތައިގެ ބާރު ވަޒަން ކުރެވޭނީ ވެސް އީމާންތެރިންނަށެވެ. ހަކަތަ ލިބޭ އެންމެ އަގު ކާނާ އަބަދު ކައިކައި ހުންނަ މީހާއަށް ނުލިބޭ ހަކަތަ އީމާންތެރިންނަށް ލިބޭނެއެވެ.\nއެކަމުގެ މިސާލެއްވެސް ބުނެދީފާނަމެވެ. ކިތަންމެ ބާރު ގަދަ އަދި ބުންވަރު ގަދަ މީހާވެސް ހުންނާނީ މީހަކު އެމީހަކަށް ދީފާނެ ގެއްލުމަކަށް އަބަދުވެސް ބިރުންނެވެ! ނަމަވެސް ފުރިހަމަ ގޮތުގައި އީމާންވެގެން ހުންނަ މީހަކު އެފަދަ އެއްވެސް ބިރެއް ނުގަންނާނެއެވެ. އަބަދުވެސް ހުންނާނީ ހިތްހަމަ ޖެހިގެންނެވެ. އީމާންތެރިޔާގެ ހިތް އަބަދުވެސް ހުންނާނީ ފުރިފައެވެ. ކޮންމެ ފަދަ މުސާބާތެއް ޖެހުނު ނަމަވެސް އެފަދަ މީހާ ބުނާނީ "ﷲ ތަޢާލާ ތިމްނާއަށް ފުދި އިތުރުވެއެވެ."\nކުފުރާއި ޝިރުކުގެ އަމަލުކުރާ މީހުންނަކީ އަމިއްލައަށް އަނިޔާ ލިބިގަންނަ ބައެކެވެ. އަދި އެމީހުންނަކީ އެންމެ ބޮޑެތި އަނިޔާވެރިންނެވެ. ބޭ އިންޞާފުން އެންމެ ބޮޑަށް ކަންތައްތައްކުރާ މީހުންނެވެ.\nﷲ ތަޢާލާ ވަޙީކުރައްވަވައި އަންގަވާފައިވަނީ އެންމެހައި ބާރުތަކެއް ލިބިވޮޑިގެންވަނީ ތިމަން ﷲ އަށް ކަމަށެވެ. އެންމެހައި މީސްތަކުންވެސް ހިމެނޭ ގޮތަށް އެންމެހައި މަޚްލޫޤުން އުފެއްދެވީ ތިމަން ﷲ ކަމަށެވެ. ރަޙްމަތާއި އަދި ކޯފާ ފޮނުއްވަވަނީ ވެސް ހަމަ ތިމަން ﷲ ކަމަށެވެ.\nﷲ ތަޢާލާގެ މި ވަޙީ ބަސްފުޅުތައް ޤަބޫލުކޮށް ﷲ ތަޢާލާއަށް ސަޖިދަ ކުރަން ބޭނުންނުވާ މީހާ މިއިން ހަމަ އެންމެ ކަމެއްވެސް އަމިއްލައަށް ކޮށްބަލާށެވެ! "ﷲ ތަޢާލާގެ އިރާދަފުޅާއި ނުލައި އާނ މިރެއަކީ އަނބިމީހާ އާއި ދަރިއަކު ހަވާލުކުރާ ރޭ ކަމަށް މީސްތަކުންގެ ކުރިމަތީގައި އިއުލާނުކޮށްފައި ނިކަން އެވަރުކަމެއްވެސް ކޮށްލަބަލާށެވެ! ނޫންނަމަ ތިބާ އެންމެ ލޯބިވާ މީހެއްގެ ފުރާނަ ގެންދެވުމުން ނިކަން އަލުން އެންމެ ހިނދުކޮޅަކަށް ނަމަވެސް ފުރާނަ ބަލާށެވެ! ނޫނީ ތިއަ ވަރުގަދަ މީހާ، ﷲ ތަޢާލާގެ އެންގެވުންތަކަށް ގޮންޖަހާމީހާ މަރުވީމާ ނޫން އަދި މަރެއް ނުވަމޭ ބުނެ ނިކަން ތެދުވެބަލާށެވެ!"\nވީމާ ﷲ ތަޢާލާޢަށް ފުރިހަމަ ގޮތުގައި އީމާން ނުވާ ކޮންމެ މީހަކީ ދޮގުވެރިއެކެވެ. އަމިއްލަ ނަފުސަށް އަނިޔާވެރިއެކެވެ. އަދި އެއީ ދުނިޔޭގައި އެންމެ ބަލިކަށި މީހާއެވެ.\n__އިސްލާމީޯ ތިލަފަތުގެ ދަރުސަކުން


ޔުނައިޓެޑް އަނެއް ބުރާ ގާތަށް، އާސެނަލް އެއްވަރު – Ubufili\nComments Off on ޔުނައިޓެޑް އަނެއް ބުރާ ގާތަށް، އާސެނަލް އެއްވަރު\nޔުނައިޓެޑް އަނެއް ބުރާ ގާތަށް، އާސެނަލް އެއްވަރު\nޓިއުރިން (ފެބްރުއަރީ 19) – ޔޫރޮޕާ ލީގުގެ ދެ ވަނަ ބުރުގެ ފުރަތަމަ ލެގުގައި ރޭ މެންޗެސްޓާ ޔުނައިޓެޑުން 4-0 އިން ރެއާލް ސޮސިއެޑާޑް ބަލިކޮށް އަނެއް ބުރުގެ ޖާގައަކާ ގާތަށް ޖެހިލިއިރު، އާސެނަލް ކުޅުނު މެޗުން ބެންފީކާއާ 1-1 އިން އެއްވަރުވެއްޖެ އެވެ.\nރޭގެ މެޗަކީ ސޮސިއެޑާޑްގެ ހޯމް މެޗެވެ. ކޮވިޑް-19 އިން ރައްކާތެރިވުމުގެ ގޮތުން ސްޕެއިން ސަރުކާރުން އަޅާފައިވާ ފިޔަވަޅުތަކުގެ ސަބަބުން މި ވަގުތު އިންގްލެންޑުން ސްޕެއިނަށް ދެވޭނެ ގޮތެއް ނެތުމުން ސޮސިއެޑާޑްގެ ހޯމް މެޗު ކުޅުނީ ޔުވެންޓަސްގެ އަލިއާންޒް އެރީނާގަ އެވެ.\nޔުނައިޓެޑްގެ ފަރާތުން ޖުމްލަކޮށް ރަނގަޅު ކުޅުމެއް ފެނިގެންދިޔަނ މި މެޗުގައި އެ ޓީމުގެ ގޯލުތައް ޖެހީ ބްރޫނޯ ފެނާންޑޭސް ދެ ގޯލާއި މާކަސް ރެޝްފޯޑް އަދި ޑެނިއަލް ޖޭމްސް އެވެ. އަންނަ ހަފްތާގައި ކުޅޭ ޔުނައިޓެޑްގެ ހޯމް މެޗުން ބޮޑު ތަފާތަކުން އެ ޓީމު ބަލިވެގެން ނޫނީ މުބާރާތުން ނުކަޓާނެ އެވެ. އަމިއްލަ ދަނޑުގައި އެއްވަރުކޮށްލައިގެން ވެސް ޔުނައިޓެޑަށް އަނެއް ބުރުގެ ޖާގަ ކަށަވަރުކުރެވޭނެ އެވެ.\nއާސެނަލާ ދެކޮޅަށް ބެންފީކާގެ ހޯމް މެޗު ރޭ ކުޅުނީ އިޓަލީގެ ރޯމްގަ އެވެ. އެއީ ކޮވިޑް-19ގެ ރައްކާތެރިކަމުގެ ފިޔަވަޅުތަކުގެ ތެރެއިން ޕޯޗުގީސް ސަރުކާރުން ކަނޑައަޅާފައިވާ އުސޫލުގައިވާ ގޮތުން އިންގްލެންޑްގެ އެއްވެސް ބަޔަކަށް ޕޯޗުގަލް އަށް އެތެރެވެވެން ނެތުމުންނެވެ. ރޯމްގެ އޮލިމްޕިކް ސްޓޭޑިއަމްގައި ރޭ ކުޅުނު މެޗުގެ 55 ވަނަ މިނިޓްގައި ބެންފީކާ އަށް ލީޑުނަގައިދިނީ ޕެނަލްޓީ އަކީ އަފޮންސޯ ފެނާންޑޭސް އެވެ. އޭގެ ދެ މިނިޓް ފަހުން ބުކާޔޯ ސަކާ ވަނީ އާސެނަލަށް އެއްވަރުކޮށްދީފަ އެވެ.\nއަންނަ ހަފްތާގައި ކުޅޭ އާސެނަލްގެ ހޯމް މެޗު ކުޅެން ޝެޑިއުލް ކޮށްފައިވަނީ ގްރީސްގެ އެތަންސްގަ އެވެ. އެއީ އާސެނަލް ދަނޑުގައި މި މެޗު ކުޅެވެން އޮތީ ބެންފީކާ އިން އިންގްލެންޑަށް ގޮސް ކަރަންޓީނު މުއްދަތެއް ފުރިހަމަކޮށްގެން ކަމަށްވާއިރު، އެ ގޮތަށް އެ ޓީމުން ބޭނުންނުވާތީ އެވެ.\nޔޫރޮޕާ ލީގުގެ ދެ ވަނަ ބުރުގެ ފުރަތަމަ ލެގުގައި ރޭ ޓޮޓެންހަމް ހޮޓްސްޕާސް ވަނީ ރަށުންބޭރުގައި އޮސްޓްރިއާގެ ވޯލްފްސްބާގާ އަތުން 4-1 އިން މޮޅުވެފަ އެވެ. ސްލާވިއާ ޕްރާގް ދަނޑުގައި ލެސްޓާ ސިޓީ ކުޅުނު މެޗު ނިމުނީ ލަނޑެއް ނުޖެހި އެއްވަރުވެގެންނެވެ.\nއޭސީ މިލާނުން ސާބިއާގެ ރެޑް ސްޓާ ބެލްގްރޭޑް ދަނޑުގައި ކުޅުނު މެޗު ނިމުނީ 2-2 އިން އެއްވަރުވެގެންނެވެ. ސްޕެއިނުގެ ގްރަނާޑާ ވަނީ އަމިއްލަ ދަނޑުގައި އިޓަލީގެ ނަޕޯލީ 2-0 އިން ބަލިކޮށްފަ އެވެ. ސްޕޯޓިން ބްރާގާ ދަނޑުގައި ކުޅުނު މެޗުން ރޯމާ ވަނީ 2-0 އިން މޮޅުވެފަ އެވެ. އަދި އޮސްޓްރިއާގެ ރެޑްބުލް ސަލްޒްބާގް ދަނޑުގައި ކުޅުނު މެޗުން ވިޔަރެއާލް ކުރިހޯދީ 2-0 އިންނެވެ.\nއިންތިހާބާއި ދިމާކޮށް “ވަޒީފާގެ ފޯ ...\nComments Off on ބާބަކިއު ހަދަނިކޮށް އަލިފާން ރޯވެ އެކަކަށް އަނިޔާވެއްޖެ\nބާބަކިއު ހަދަނިކޮށް އަލިފާން ރޯވެ އ ...\nComments Off on ސުޕާކާރ ބްލޮންޑީ ހުވަދު އަތޮޅުގައި\nސުޕާކާރ ބްލޮންޑީ ހުވަދު އަތޮޅުގައި\nComments Off on ސިޔާސީ ކަމެއްގައި ބައިވެރި ވެއްޖެނަމަ ވަޒީފާ ގެއްލޭގޮތް ހިމަނާ، ސިވިލް ސާވިސް ގަވާއިދަށް ބޮޑު ބަދަލެއް\nސިޔާސީ ކަމެއްގައި ބައިވެރި ވެއްޖެނ� ...\nComments Off on މަރުވަން ދަތިވެގެން އުޅޭ މީހަކަށް މަރުވުން ލުއިފަސޭހަކޮށްދެއްވެވުން އެދި ކުރެވިދާނެ ކަމެއް!\nމަރުވަން ދަތިވެގެން އުޅޭ މީހަކަށް މ ...\nComments Off on ރާއްޖެއިން ހުރިހާ ސިފައެއްގައި ޓެރަރިޒަމް ކުށްވެރިކުރަން: ރައީސް\nރާއްޖެއިން ހުރިހާ ސިފައެއްގައި ޓެރ� ...\nComments Off on އެންމެ އުހުގައި އޮތް އައުޓްޑޯ އިންފިނިޓީ ޕޫލްގެ ރެކޯޑް ދުބާއީ އަށް\nއެންމެ އުހުގައި އޮތް އައުޓްޑޯ އިންފ ...\nComments Off on “ބަވަތި” އަޅުވާ ތާރީޚް ޔަގީންވެއްޖެ! ސެޕްޓެމްބަރ މަހުގެ ދެވަނަ ދުވަސް!\n“ބަވަތި” އަޅުވާ ތާރީޚް ޔަގީން� ...\nComments Off on ބިޑާ ޕްރޮޕޯސަލް ހުށަހެޅުމަށް އެޗްޑީސީން ހާއްސަ އޮންލައިން ޕޯޓަލެއް\nބިޑާ ޕްރޮޕޯސަލް ހުށަހެޅުމަށް އެޗްޑ� ...\nComments Off on ކޮވިޑުގައި އިތުރު މަރެއް، ފަސް ދުވަސް ތެރޭ ދެވަނަ މަރު!\nކޮވިޑުގައި އިތުރު މަރެއް، ފަސް ދުވަ ...\nComments Off on އުރީދޫ ބޯޑު ޑިރެކްޓަރުކަމަށް ކުރިމަތިލުމަށް ފުރުސަތު ހުޅުވައިލައިފި\nއުރީދޫ ބޯޑު ޑިރެކްޓަރުކަމަށް ކުރިމ� ...\nComments Off on ކޮވިޑުގެ ނުރައްކާ ބޮޑުވެ، މިއަދު އެކަނިވެސް ނުވަ ރަށެއް ބަންދު!\nކޮވިޑުގެ ނުރައްކާ ބޮޑުވެ، މިއަދު އެ ...


Gavaidhah gennan ulhey badhalah Supreme Court ge lafaa hoadhanee | Mihaaru\nގަވައިދަށް ގެންނަން އުޅޭ ބަދަލަށް ސުޕްރީމް ކޯޓުގެ ލަފާ ހޯދަން ފޮނުވައިފި\nރައްޔިތުންގެ މަޖިލިހުގެ ރައީސް ގާސިމް އިބްރާހިމް. މަޖިލިހުގެ ގަވައިދަށް ގެންނަން އުޅޭ ބަދަލަށް ސުޕްރީމް ކޯޓުގެ ހިޔާލެއް ހޯދަން އެމަނިކުފާނު ހުށަހެޅުއްވީ އިއްޔެ.--ފޮޓޯ: ހުސެއިން ވަހީދު/ މިހާރު\n19 މާޗް 2019 - 19:50\nމަޖިލީހުގެ މީޑިއާ ޑިރެކްޓަރު ހަސަން ޒިޔާއު "މިހާރު" އަށް މިއަދު ވިދާޅުވީ މަޖިލިހުގައި ތިއްބެވި ސިޔާސީ ޕާޓީތަކުގެ ލީޑަރުން މަޝްވަރާ ދެއްވި ގޮތަށް މަޖިލިހުގެ ރައީސް ގާސިމް އިބްރާހިމް އިއްޔެ ސުޕްރީމް ކޯޓަށް ހުށަހަޅުއްވާފައިވާ ކަމަށެވެ. އެކަމާ ގުޅޭ އިތުރު ތަފްސީލެއް ޒިޔާއު ނުދެއްވަ އެވެ.\nއެނގިފައިވާ ގޮތުގައި ސުޕްރީމް ކޯޓަށް ހުށަހެޅީ ކޮމިޓީން ނިންމި ގޮތުގެ ޑްރާފްޓެކެވެ.\nމަޖިލިހުގެ ގަވައިދަށް ގެންނަން އުޅޭ އިސްލާހާ މެދު ބޮޑެތި ހިޔާލުތަފާތުވުންތަކެއް އުފެދުނީ ސުޕްރީމް ކޯޓުން މީގެ ދެ އަހަރު ކުރިން، 2017 ގައި އިމްޕީޗްމަންޓާ ބެހޭ ގޮތުން ކުރި ހުކުމްގައި ހުރި ބައިތައް މަޖިލިހުގެ ގަވައިދަށް އިތުރު ނުކުރާ ކަމަށް އެމްޑީޕީން ބުނުމުންނެވެ.\nސުޕްރީމް ކޯޓުގެ ފުލް ބެންޗުން ކުރި ހުކުމުގައި ނިންމާފައި ވަނީ އެކަށީގެންވާ ސަބަބެއް ނެތި، ސިޔާސީ ގޮތުން، އިތުބާރު ނެތްކަމުގެ ވޯޓެއް ނުނެގޭނެ ކަމަށާއި އިތުބާރު ނެތްކަމުގެ ވޯޓުތަކަކީ އެކަށީގެންވާ ސަބަބުތަކަކަށް ބިނާވެފައިވާ އިމްޕީޗްމެންޓަކަށް ވާންޖެހޭނެ ކަމަށެވެ. އަދި އެގޮތަށް މަޖިލީހުން ފާސް ކުރިޔަސް އެކަމުގައި ފަހުގެ ނިންމުން ނިންމާނީ ސުޕްރީމް ކޯޓުން ކަމަށް ހުކުމުގައި ކަނޑައަޅާފައިވެ އެވެ. އެ ހުކުމުގައި ކަނޑައެޅި އެ އުސޫލުތަކަށް މަޖިލީހުން ތަަބާވާން ޖެހޭނެ ކަމަށް ހުކުމުގައި ވެ އެވެ.\nއެކަމަކު، އެމްޑީޕީން ބުނީ ގަވައިދަށް ކޮމިޓީން ބަދަލު ގެނައިއިރު، ހުކުމްގައި ހުރި ބައިތައް ނެތް ކަމަށެވެ.\nމަޖިލިހުގެ ގަވައިދަށް ގެންނަން ހުށަހެޅީ އިދިކޮޅު ފަރާތްތަކުން ރައީސް އިބްރާހިމް މުހައްމަދު ސޯލިހް ސަރުކާރުގެ ދިފާއީ ވަޒީރު މާރިޔާ އަހުމަދު ދީދީގެ އިތުބާރު ނެތް ކަމުގެ މައްސަލަ ހުށަހަޅާފައި ވަނިކޮށެވެ.\nއިސްލާހުގައި، ވަޒީރުންނާއި ފަނޑިޔާރުންނާއި މިނިވަން މުއައްސަސާތަކުގެ މީހުން ވަކި ކުރުމުގައި އަމަލު ކުރަންޖެހޭ ގޮތްތަކާއި އެ ބޭފުޅުންނަށް ލިބިދޭން ޖެހޭ ހައްގުތަކާއި ޖަވާބުދާރީވުމުގައި އަމަލު ކުރަން ޖެހޭ ގޮތްތައް ވަރަށް ތަފްސީލްކޮށް ހިމަނާފައިވެ އެވެ.\nއޭގައި ވަނީ ވަޒީރެއް ނުވަތަ މިނިވަން މުއައްސަސާއެއްގެ ބޭފުޅެއްގެ މައްޗަށް އިތުބާރު ނެތް ކަމުގެ ހުށަހަޅައި މަޖިލީހުގެ އަޣުލަބިއްޔަތުން އިތުބާތު ނެތް މައްސަލަ ފާސްވެއްޖެ ނަމަ ގާނޫނު އަސާސީގެ 101 ވަނަ މާއްދާގެ (ރ) ގައިވާ ގޮތުގެ މަތިން އެ މީހަކު ވަގުތުން މަގާމުން ވަކިވާނެ ކަމަށެވެ. ފަނޑިޔާރެއްގެ މައްޗަށް އިތުބާރު ނެތް ކަމުގެ މައްސަލަ ހުށަހަޅައި މަޖިލިހުގެ ތިން ބައިކުޅަ ދެބައި މެމްބަރުންގެ އަޣުލަބިއްޔަތުން ފާސްވެއްޖެނަމަ، އެ މީހަކު މަގާމުން ވަގުތުން ވަކިވާނެ ކަމަށް ވެސް އިސްލާހުގައި ފާހަގަ ކުރި އެވެ.\nއެމްޑީޕީގެ މެމްބަރުން ހިތްހަމަނުޖެހުނީ ސުޕްރީމް ކޯޓުން ހުކުމެއް އޮއްވައި، ވަޒީރެއް، ފަނޑިޔާރެއް ނުވަތަ މިނިވަން މުއައްސަސާއެއްގެ ބޭފުޅެއްގެ މައްޗަށް އިތުބާރު ނެތް ކަމަށް ހުށަހަޅައި ފާސްކޮށްފިނަމަ، ވަގުތުން މަގާމު ގެއްލޭ ގޮތަށް ގަވައިދުގައި ހިމެނުމުންނެވެ. މިއީ ސުޕްރީމް ކޯޓުން ކުރި ހުކުމާ ތައާރަޒްވާ ކަމެއް ކަމަށް ވެސް ސަރުކާރު ކޯލިޝަންގެ އެންމެ ބޮޑު ޕާޓީ، އެމްޑީޕީން ވަނީ ބުނެފަ އެވެ.\nއެމްޑީޕީ މެމްބަރު ގާސިމް އިބްރާހިމް (މާމިގިލި) ރައްޔިތުންގެ މަޖިލިސް ފަނޑިޔާރުން ސުޕްރީމް ކޯޓް އިދިކޮޅު ފަރާތްތައް އިތުބާރުނެތްކަމުގެ ވޯޓް މަޖިލީހުގެ މެމްބަރުން ޖުމްހޫރީ ޕާޓީ ޕީޕީއެމް ޕީޕަލްސް ނެޝަނަލް ކޮންގްރެސް\nތަޅުދަނޑި އޮތް ފަރާތެއް ވަރަށް ސާފުވާނެ މިމައްސަލަ ނިމޭގޮތަކުން. ސަރުކާރުން މިވެނި ކަމެއް ކޮށްދީ ނޫނީ މިވެނި ވަޒީރެއްގެ މައްޗަށް އިދިކޮޅު މީހުންނާ ގުޅިގެން އިތުބާރުނެތް ކަމަށް ނިންމާނަން. މިއީ ކުޅެން އެއުޅޭ ގޭމް.\nމިވާގޮތެއް އެގުނު؟ މެމްބަރުން ނިކުމެ ތިމާމެންގެ ޗެނެލުން ކީއެއްޗަކާ މިޚަބަރުގައިވާ އެއްޗަކާ ދިމައެއްނުވޭ.\nމަޖިލިސް އަށް ހުށަހޭޅިފައިވާ ބައެއް ބިލުތަކާމެދު ޤާސިމުގެ ތި މަކަރުވެރި ރޭވުންތަކަށްވެސް ނިމުން އާންނޭ، މިލިޓަރީ އަކަށް ނުގޮސް މިކަން މިނިމުނީއޭ ބުނިދުވަސް ވެސް ހަނދާން އެބަހުރި. ބަޣާވާތް ކުރަން ޕޮލިސް ހެޑްކުއާޓަރަށް ވަދެ އިންދުވަސްވެސް ހަދާން އެބަހުރި، މީވެސް ލައްކަ ވާހަކަ\nތިޔައީ ގާނޫނުއަސާސީގެ 63 ވަނަ މާއްދާއާ ހިލާފު ވުމެއް ކަމުގާ ވެދާނެ.\nހުރިހާ އެއްމެންނައްވެސް ބައި އެޅޭގޮތައް ކަންކަން ނިންމަންވާނީ! މިއީ ލައްކަގިނަ ވާހަކަ!\nމިހާރު ކޯޓުގެ ހުކުމް ރަނގަޅުވީތޯ


Nisbathun Emme Madhu Bayaku Vaccine Jehi Rashakah Thinadhoo! ނިސްބަތުން އެންމެ މަދު ބަޔަކު ވެކްސިން ޖެހި ރަށަކަށް ގދ.ތިނަދު! – Huvadhoo News Nisbathun Emme Madhu Bayaku Vaccine Jehi Rashakah Thinadhoo! Huvadhoo News\nނިސްބަތުން އެންމެ މަދު ބަޔަކު ވެކްސިން ޖެހި ރަށަކަށް ގދ.ތިނަދު!\nގދ އަތޮޅު ތައުލީމީ މަރުކަޒުގައި 12 އަހަރާއި 17 އަހަރާ ދެމެދު ކުދިންނަށް ވެކްސިން ދިނުމުގެ ހަރަކާތުގެ ތެރެއިން--- ހުވަދޫ ފޮޓޯ: އަޚްތަރު\nކޮވިޑް-19 އިން ދިފާއުވުމަށްޓަކައި ޖަހާ ވެކްސިން ޖެހޭ އާބާދީގެ ނިސްބަތުން އެންމެ މަދު ބަޔަކު ވެކްސިން ޖެހި ރަށަކީ ގދ.ތިނަދޫ ކަމަށް އެޗް.ޕީ.އޭގެ ތަފާސްހިސާބުތަކުން ދައްކައިފިއެވެ.\n01 ސެޕްޓެމްބަރ 2021 އިން ފެށިގެން ރަަށްރަށުގައި ވެކްސިން ފުރިހަމަވެފައިވާ ނިސްބަތަށާއި ބަލި އުޅޭ ނިސްބަތަށް ބަލައި ގިނަ ލުއިތަކެެއް ދިނުމަށް އެޗް.ޕީ.އޭ އިން ނިންމާފައިވާއިރު އެ އޭޖެންސީން ދަނީ ރަށްރަށުގައި ވެކްސިން ފުރިހަމަކުރެވޭ ނިސްބަތް އަދި ބަލި އުޅޭ ރަށްރަށުގެ ފައްސިވާ ރޭޓްގެ މައުލޫމާތު އާންމުކުރަމުންނެވެ.\nއެގޮތުން ރޭގައި އެޗް.ޕީ.އޭއިން އާންމުކޮށްފައިވާ މައުލޫމާތުތަކަށް ބަލާއިރު ތިނަދޫއިން ވެކްސިންގެ2ޑޯޒް ފުރިހަމަކޮށްފައިވަނީ ވެކްސިން ޖެހޭ އާބާދީގެ އެންމެ 31% އެވެ. ފާހަގަ ކޮށްލަން ޖެހޭ ކަމަކީ ރާއްޖޭގެ އެހެން ހުރިހާ ރަށެއްގައި ވެސް2ވަނަ ޑޯޒް ފުރިހަމަކުރި ފަރާތްތަކުގެ އަދަދު އުޅެނީ އަބާދީގެ 50% އަށްވުރެ މަތީގައިކަމެވެ. އަދި 8 ރަށެއް ފިޔަވައި އެހެން ހުރިހާ ރަށެއްގައި 60% އަށްވުރެ ގިނަ މީހުން ވަނީ ވެކްސިންގެ2ޑޯޒް ފުރިހަމަކޮށްފައެވެ.\nހަމައެހެންމެ ވެކްސިންގެ ފުރަތަމަ ޑޯޒް ޖެހި ރަށްތަކުގެ ލިސްޓުން ވެސް 47% އާއި އެކު އެންމެ ފަހަތުގައި އުޅެނީ ގދ.ތިނަދު އެވެ. ގިނަ ރަށްރަށުގައި މި އަދަދު އުޅެނީ 70% އާއި 80% އާއި ދެމެދުއެވެ. 12 އަހަރާއި 17 އަހަރާއި ދެމެދުގެ ކުދިންގެ ތެރެއިން ތިނަދޫއިން ވެކްސިންގެ ފުރަތަމަ ޑޯޒް ދެވިފައިވަނީ އެ އާބާދީގެ އެންމެ 61% އަށެވެ. އެހެން ރަށްރަށުގައި މި އަދަދު އެވްރެޖްކޮށް އުޅެނީ 90% އަށްވުރެ މަތީގައެވެ.\nނަމަވެސް ތިނަދޫ އިން ގިނަ އަދަދެއްގެ ބަޔަކު ވަނީ ވެކްސިން ޖަހާފައެވެ. އެގޮތުން ވެކްސިންގެ ފުރަތަމަ ޑޯޒް 4512 ފަރާތެއް ޖަހާފައިވާއިރު، ދެވަނަ ޑޯޒް ފުރިހަމަ ކޮށްފައިވަނީ 3595 ފަރާތަކުންނެވެ. އަދި 12 އަހަރާއި 17 އަހަރާއި ދެމެދުގެ ކުދިންނަށް ވެކްސިން ދެވިފައިވަނީ ސްކޫލްތައް މެދުވެރިކޮށެވެ. އެހެންކަމުން އުފެދޭ ސުވާލަކީ ހަމަ ހަގީގަތުގައިވެސް ތިނަދު އިން ވެކްސިން ޖެހި މީހުންގެ އަދަދު ނިސްބަތުން އެހާ މަދުވީތޯއެވެ؟ ނުވަތަ މައުލޫމާތުތައް އަދާހަމަ ކުރުމުގައި ޑރ.އަބްދުއްޞަމަދު މެމޯރިއަލް ހޮސްޕިޓަލާއި ހެލްތް ޕްރޮޓެކްޝަން އެޖެންސީ ނުކުޅެދުންތެރި ވީތޯއެވެ؟\nމިކަމާ ގުޅިގެން ޑރ އަބްދުލްސަމަދު މެމޯރިއަލް ހޮސްޕިޓަލްގެ ޕަބްލިކް ހެލްތު ޔުނިޓުގެ ކޮމިއުނިޓީ ހެލްތު އޮފިސަރ އަބްދުﷲ ރަޝީދު އަށް ގުޅާލުމުން ވިދާޅުވީ، ތިނަދޫގައި ދިމާވެގެން އުޅޭ މައްސަލައަކީ ތިނަދޫގެ ސައްޚަ އާބާދީއެއް އޮޅުން ނުފިލާ މައްސަލަ ކަމަށާއި، ފުރަތަމަ ޑޯޒް ނުޖަހައި ތިބި މީހުންގެ އަދަދު ވަރަށް ކުޑަ ކަމަށާއި، އެގޮތުން ގޭގެއަށް ޒިޔާރަތް ކޮށް ނެގުނު މައުލޫމާތުތަކުންވެސް އެނގިފައިވަނީ ވެކްސިންގެ ފުރަތަމަ ޑޯޒް ނުޖަހައި ވަނީ 24 ވަރަކަށް މީހުން ކަމަށެވެ. ދެންވެސް އިތުރަށް ކުރެވެން ހުރި މަސައްކަތްތަކެއް ކުރެވެމުންދާ ކަމަށްވެސް އޭނާ ވިދާޅުވިއެވެ. އަދި ސްކޫލް ކުދިންގެ ތެރެއިން ވެކްސިން ނުޖެހި ތިބީ ކަރަންޓީނުގައި ތިބި ދަރިވަރުން ކަމަށެވެ.\nކޮވިޑް ވެކްސިން ކޮވިޑް-19 ގދ.ތިނަދޫ\nނުކުޅެދެނީ ކައުންސިލް. ރަށުގެ އާބާދީ އެގެނީ އެއްނޫން، ބިދޭސީންގެ އަދަދު އެގެނީ އެއް ނޫން. އަމާ ބުނީތީ ފރަށް ނުދެވިގެން އުޅޭ ބައެއް. އާބާދީ 55 ފާހަނގަ ނުކުރެވިގެން ފަޔަށް ހިނި އަރައިގެން ތެޅޭ އިރު ވެކްސިން ޖަހަންޖޭ އާބާދީގެ ތަފަސް ހިސާބުތައް ފުރިހަމަ ކޮށް ހޮސްޕިޓަލށް ނުދެވިގެން އުޅެނީ ކީއްވެ.\nދެން ޕަބްލިކް ހެލްތު އޮފިސަރު ބުންޔަސް ތިނަދޫގެ އާބާދީ އަކީ 5000 ނުން ދޯ. ފުރަތަމަ ޑޯޒް އެހާވަރަށް ޖަހާފަ އިނީ މަ އެންމެން ހަމަ ކަމަށް ބަލާކަށް\nދޮގެއް ނޫން. ބޯހަލާކު ހަމަ!\nތިޕަސެންޓޭޖް ފެންނަނީ ތިނަދޫ ދިރިއުޅޭ އާބާދީ އަކީ 13000 ކަމަށް ކައުސިލުން ދީގެންއުޅޭތީ. ދިރިއުޅޭ އާބާދީގެ 4500 ވަރު ވެކްސިން ޖެހުނީމަ އެހުރީ ޖެހިފަ އުޅޭނެތާ ކޮންމެވެސް ވަރެއް ވެސިންނުޖަހާތިބޭ. ސިޓީހަދަން ދޮގުމައުލޫމާތު ހިއްސާކުރީމަ ވާނީ މިހެން. އަދިވެސް ސައްހަކަންކަށަވަރުނުކޮށް ކައުސިލް އިން ބުނަނީ އެވަރު. ތަންކޮޅެއް ބޮޑުވަރު.\nތިޔެއްވެސް އެނގޭނީ ބެލީމަ ދޯ


Israel Ge Jareemaa Thakuge Baiveri Akah Bahrain Vejje: Iran – adduLIVE\nއިސްރާއީލުގެ ޖަރީމާތަކުގެ ބައިވެރިއަކަށް ބަހްރެއިން ވެއްޖެ: އިރާން\nSep 12, 2020, 13:13 ހަސަން ރަޝީދު\nމއިސްރާއީލުން ހިންގާ ޖަރީމާތަކުގެ ބައިވެރިއަކަށް ބަހްރެއިން ވެސް މިހާރު ވެފައިވާ ކަމަށް އިރާނުން ބުނެފިއެވެ.\nއިރާނުން މިހެން ބުނެފައިމިވަނީ އިސްރާއީލާ ގުޅުން ގާއިމުކުރަން ބަހްރެއިނުން ވެސް ނިންމާފައިވާކަން އެމެރިކާގެ ރައީސް ޑޮނަލްޑް ޓްރަމްޕް ރޭ އިއުލާން ކުރެއްވުމާ ގުޅިގެންނެވެ. ބަހްރެއިންގެ އިތުރުން ޔުނައިޓެޑް އަރަބް އެމިރޭޓްސް (ޔޫއޭއީ) އިން ވެސް ވަނީ މިދިޔަ މަހުގެ ތެރޭގައި އިސްރާއީލާއެކު ގުޅުން ގާއިމުކުރަން އެއްބަސްވެފައެވެ.\nމިކަމާ ގުޅިގެން އިރާނުގެ ހާރިޖިއްޔާ އިން ނެރުނު ބަޔާނެއްގައި ބުނީ މީގެފަހުން ބަހްރެއިންގެ އިސްވެރިންނަކީ ވެސް އިސްރާއީލުން ހިންގާ ޖަރީމާތަކުގެ ބައިވެރިން ކަމަށާއި އިސްރާއީލާ އަކީ މެދުއިރުމައްޗަށް ވެސް އަދި މުޅި އިސްލާމީ ދުނިޔެ އަށް ވެސް އޮތް ނުރައްކަލެއް ކަމަށެވެ.\nއަދި އިސްރާއީލާއެކު ބަހްރެއިނުން ވި "ލަދުވެތި" އެއްބަސްވުމަކީ ކުރިއަށް އޮތް އެމެރިކާގެ ރިޔާސީ އިންތިހާބަށްޓަކާ ފަލަސްތީނަށްޓަކާ ކުރަމުން އައި މަސައްކަތް ގުރުބާން ކުރުން ކަމަށްވެސް އިރާނުން ވަނީ ސިފަކޮށްފައެވެ.\nޔޫއޭއީ އަދި ބަހްރެއިނުން ވެސް އިސްރާއީލާ ގުޅުން ގާއިމުކޮށްފައިމިވަނީ އެމެރިކާ މެދުވެރިއެއްގެ ރޯލު އަދާކޮށްގެންނެވެ. ބަހްރެއިން ވެގެން ގޮސްފައިވަނީ 1948 ވަނަ އަހަރު އިސްރާއީލު އުފެދުނު ފަހުން އެގައުމާއެކު ގުޅުން ގާއިމުކުރި މެދުއިރުމަތީގެ އަރަބި ހަތަރުވަނަ ގައުމަށެވެ. މީގެކުރިން ޔޫއޭއީގެ އިތުރުން މިސްރާއި ޖޯޑަން އިން ވެސް ވަނީ މިފަދަ އެއްބަސްވުންތައް އެކުލަވާލާފައެވެ.\nޔޫއޭއީ އާއި ބަހްރެއިނުން އިސްރާއީލާ ގުޅުން ގާއިމުކުރަން ނިންމިއިރު، އަރަބި އިތުރު ގައުމުތަކުން ވެސް މިފަދަ ނިންމުންތައް ނިންމުމަށް އެމެރިކާ އިން އަންނަނީ މަސައްކަތް ކުރަމުންނެވެ. މިކަމުގައި އެންމެ އިސްކޮށް އުޅުއްވަނީ ޓްރަމްޕްގެ ދަރިކަނބަލުން އިވާންކާ ޓްރަމްޕްގެ ފިރިކަލުން ޖެރާޑް ކުޝްނާއެވެ.


Dollarge agu vetti ran gengulhey faraai thakah baaru verikan!\nދުނިޔެ - ގައުމުތަކުގެ މާލިއްޔަތު\nޑޮލަރު އަގު ވެއްޓި، ރަން ގެންގުޅޭ ފަރާތްތަކަށް ބާރުވެރިކަން!\nކުރި މަގުގައި ރަން ގެންގުޅޭ މެދުއިރުމަތީ ގައުމުތައް މާ ވަރުގަދަވާނެ\nހުޅަގުގެ އަތުން ބާރުތައް ދޫވާކަމުގެ ނިޝަންތައް ފެންނަން ފަށާއިފި\nއެމެރިކާއަކަށް އެހެން ގައުމު ތަކުންނެއް އިތުބާރެއް ނުކުރޭ\nކ. މާލެ 26 ޖޫން 2018 | އަންގާރަ 08:21 4,154\n- ހައިރައިޒް ޕްރައިވެޓް ލިމިޓަޑް\nގައުމުތަކުގެ ފައިސާގެ އަގު މަތިކުރުމަށް ކުރާ އިގްތިސާދީ ހަނގުރާމާގައި އެމެރިކާ ޑޮލަރުވެސް ފަހަތައް ޖައްސާލާފައި ކާމިޔާބު ކުރާނީ ރަން ކަމަށް އެނަލިސްޓުން ބުނެފިއެވެ.\nކުރި މަގުގައި މެދުއިރުމަތީގެ ރަން ގެންގުޅޭ ގައުމުތައް ހުޅަގުގެ ގައުމުތަކަށްވުރެ ވެސް ސިޔާސީ ގޮތުންނާއި ވިޔަފާރީގެ ގޮތުން ވަރުގަދަ ވެގެން ދާނެ ކަމަށާއި ދުނިޔޭގެ އެންމެ ވަރުގަދަ ބާރު ކަމަށްވާ އެމެރިކާއަށް ވުރެ ވެސް ކުރިއަރާފާނެ ކަމަށެވެ.\nމިހާރުވެސް ހުޅަގުގެ އަތުން ބާރުތައް ދޫވާކަމުގެ ނިޝާންތައް ފެންނަމުންދާ ކަމަށާއި އޭގެ ތެރެއިން އެއް ނިޝާނަކީ ދުނިޔޭގެ ގައުމުތަކުން އެމެރިކާގައި ބަހައްޓާފައިވާ ރަންތައް އަބުރާ އެމީހުންގެ ގައުމަށް ގެނައުން ކަމަށެވެ. އެގޮތުން ތުރުކީއާއި ޖަރުމަނާއި ނެދަލޭންޑްސް ހިމެނެނީ އެމެރިކާގައި ފޮރުވާފައި ތިބި ރަންތައް ބޮޑު އަދަދުން އަބުރާ ގައުމަށް ގެންނަ ގައުމުތަކުގެ ތެރޭގައެވެ.\nއެނަލިސްޓުން ލަފާ ކުރާ ގޮތުގައި ގިނަ ދުވަސް ތަކަކަށްފަހު ފޮރުވާފައި ހުރި ރަންތައް އަބުރާ ގައުމަށް ގެންނަން، އެ ގައުމުތަކުން ފަށާފައި ވަނީ ފިނި ހަނގުރާމަ (ކޯލްޑް ވޯރ) ނިމިފައިވުމުގެ އިތުރުން ރަޝިއާއަކީ ބިރެއް ކަމަށް ދެކޭ ދެކުން ހުއްޓާލުމާއި ގުޅިގެންނެވެ. އެހެނީ އެ ގައުމުތަކުން ރަންތައް ބޭރު ކޮށްފައިވަނީ ރަޝިއާގެ ފަރާތުން ނުރައްކަލެއް ކުރިމަތި ވެދާނެ ކަމަށް ހީފެވައި އޮތް ދުވަސް ވަރެއްގައި ކަމަށް މައުދަންތަކާއި ބެހޭ އެޑްވައިޒަރ އަދި އޮސްޓްރޭލިއާގެ އެޑިއުކޭޝަން އޯގަނައިޒޭޝަނެއް ކަމަށްވާ މައިސިސް އިންސްޓިއުޓްގެ އެޑްވައިޒަރ ކްލައުޑިއޯ ގްރާސް ވެސް ވަނީ ފާހަގަ ކުރަށްވާފައެވެ.\nއޭނާ ވިދާޅުވީ އެ ގައުމުތަކުގެ ސެންޓްރަލް ބޭންކުތަކުން އޭރު ރަޝިއާއަށް ވަރަށް ބިރު ގަންނަ ކަމަށެވެ. އެމީހުން އޭރު ދެކުނީ އެމެރިކާ އަކީ އިތުބާރު ހިފޭ، އެކުވެރި ގައުމެއްގެ ގޮތުގައި ކަމަށެވެ. އެހެން ނަމަވެސް އެމީހުންގެ އަމަލުތައް މިހާރު ހުރި ގޮތުން އެއީ މާޒީކަން އެގިގެން ހިގައްޖެކަމަށެވެ. ގްރާސް ވަނީ ބައެއް ގައުމުތަކުން މިކަން މި ކުރަނީ އެ މީހުންގެ އެއްޗެއް އެމީހުންގެ އަތުގައި ބެހެއްޓުމުގެ މުހިއްމުކަން ވިސްނިގެންކަން ފާހަގަ ކޮށްފައެވެ.\nމި ދުނިޔެ 2008 ވަނަ އަހަރުން ފެށިގެން ވަނީ މާލީ ނުތަނަވަސް ކަމެއްގައި ކަމަށާއި، އަދި އޭގެ ކުރިންވެސް އެ ގައުމެއްގެ ފައިސާގެ އަގު މަތި ކުރުމުގެ މަސައްކަތް ދިޔައީ ކުރަމުން ކަމަށެވެ. އެހެން ނަމަވެސް އެކަން ކާމިޔާބު ނުވީ ގައުމުތަކުން ސެންޓްރަލް ބޭންކު މެދުވެރިކޮށް ބޭނުން ވަރަކަށް ފައިސާ ނޫޓު ޖަހައިގެން އެކި ބޭނުންތަކަށާއި އެކިއެކި އިންވެސްޓްމަންޓްތަކަށް ބޭނުން ކުރަމުން ދިއުމުންކަމަށް ގްރާސް ވަނީ ފާހަގަ ކޮށްފައެވެ.